kajol 44th birthday, ajay devgn and kajol married in 1999 | પહેલી મુલાકાતમાં અજય દેવગણને કાજોલ લાગી હતી અભિમાની અને વાતોડિયણ, બીજીવાર મળવા પણ નહોતો માંગતો - Divya Bhaskar\nKajol 44th Birthday, Ajay Devgn And Kajol Married In 1999\nપહેલી મુલાકાતમાં અજય દેવગણને કાજોલ લાગી હતી અભિમાની અને વાતોડિયણ, બીજીવાર મળવા પણ નહોતો માંગતો\nમુંબઈઃ 'બાઝીગર', 'દિલવાલે દુલ્હનિયા લે જાયેંગે', 'પ્યાર કિયા તો ડરના ક્યા', 'કભી ખુશી કભી ગમ' જેવી ફિલ્મ્સમાં કામ કરી ચૂકેલી કાજોલ પાંચ ઓગસ્ટના રોજ 44 વર્ષની થઈ ગઈ છે. મુંબઈમાં જન્મેલી કાજોલે 1999માં અજય દેવગણ સાથે લગ્ન કર્યાં હતાં. અજય જ્યારે પહેલી જ વાર કાજોલને મળ્યો હતો ત્યારે તેને એક્ટ્રેસ બિલકુલ ગમી નહોતી. એક ઈન્ટરવ્યૂમાં અજયે કહ્યું હતું કે ફિલ્મ 'હલચલ'ના શૂટિંગ પહેલાં તે એકવાર કાજોલને મળ્યો હતો અને આ મુલાકાત બાદ તે કાજોલને બીજાવાર મળવા માંગતો નહોતો. પહેલી મુલાકાતમાં અજયને કાજોલ બહુ જ લાઉડ, અભિમાની અને વાતોડિયણ લાગી હતી.\nબંને એકબીજાથી હતાં એકદમ અલગઃ\nઅજય દેવગણે એક ઈન્ટરવ્યૂમાં કહ્યું હતું કે તેની અને કાજોલની પર્સનાલિટી એકદમ અલગ હતી. બંને એકબીજાને બિલકુલ મેચ થાય એમ જ નહોતાં. 90ના દાયકામાં અજયના સંબંધો અન્ય એક્ટ્રેસ હતાં અને તે કાજોલને લઈ સહેજ પણ ગંભીર નહોતો. એક ઈન્ટરવ્યૂમાં કાજોલો કહ્યું હતું કે અજય સાથે 'હલચલ'માં પહેલો શોટ આપતી વખતે તેને મનમાં એમ થયું કે આ વ્યક્તિ તેના જીવનમાં મહત્વનો રોલ પ્લે કરી શકે એમ છે. જોકે, તે સમયે કાજોલ અને અજય અન્ય કોઈ સાથેના રિલેશનશીપમાં હતાં. બંને મિત્રોની જેમ સાથે સમય વિતાવતા હતાં. આ સમયે કાજોલ એક્ટર અજય પાસેથી લવ લાઈફને લઈ સલાહ લેતી હતી.\nકેવી રીતે આવ્યા નિકટઃ\nબંનેની પહેલી મુલાકાત 'હલચલ'ના સેટ પર થઈ હતી. પહેલાં તેઓ મિત્ર બન્યા હતાં. જ્યારે કાજોલ પહેલી જ વાર અજયને મળી ત્યારે અજય એક ખૂણામાં શાંતિથી એકલો બેઠો હતો. તેને વધુ વાત કરવી પસંદ નહોતી. ત્યારે કાજોલને એમ લાગતું હતું કે કોઈ વ્યક્તિ વાત કર્યાં વગર કેમ રહી શકે. જોકે, ધીમે-ધીમે તેઓ વાત કરવા લાગ્યા અને તેમની વચ્ચે મિત્રતા બંધાઈ હતી. આ ફિલ્મ બાદ તેમણે 'ઈશ્ક', 'પ્યાર તો હોના હી થા', 'દિલ ક્યા કરે', 'રાજુચાચા' જેવી ફિલ્મ્સમાં સાથે કામ કર્યું હતું. સમયની સાથે સાથે અજય અને કાજોલ એકબીજાને પ્રેમ કરવા લાગ્યા હતાં. અંતે, 1999માં બંનેએ લગ્ન કરી લીધા હતાં. બંનેએ દેવગણ હાઉસમાં મહારાષ્ટ્રિયન પરંપરાથી લગ્ન કર્યાં હતાં. હવે બંને દીકરી ન્યાસા તથા દીકરા યુગના પેરેન્ટ્સ છે.\nમાત્ર 25ની ઉંમરમાં કાજોલે કર્યાં હતાં લગ્નઃ\nકાજોલે જ્યારે અજય દેવગણ સાથે લગ્ન કર્યાં ત્યારે તેની ઉંમર માત્ર 25 વર્ષની હતી અને તે કરિયરમાં ટોચ પર હતી. એક ઈન્ટરવ્યૂમાં કાજોલે ખુલાસો કર્યો હતો કે તે જીવન તથા કરિયરમાં એક સ્થિરતા લાવવા માંગતી હતી. આથી જ તેણે લગ્નનો નિર્ણય લીધો હતો. તેને બોલિવૂડમાં કામ કરે નવ વર્ષ જેટલો સમય થઈ ગયો હતો. દર વર્ષે તેની 4-5 ફિલ્મ્સ રીલિઝ થતી હતી. તેની પાસે બધું જ હતું પરંતુ પોતાના માટે જ સમય નહોતો, શાંતિ નથી. આથી જ તેણે આ સમયે લગ્ન કરવાનો નિર્ણય લીધો હતો. તેણે નક્કી કર્યું હતું કે હવે તે લગ્ન કરશે અને વર્ષમાં એકથી વધુ ફિલ્મમાં કામ કરશે નહીં.\nલંડનમાં કૃણાલ પંડ્યા મળ્યો અજય દેવગણને, તસવીર પોસ્ટ કરી તો કિક્રેટર પોલાર્ડે પૂછ્યું, ''શું આ તારા રિયલ ડેડ છે?''\nકાજોલ-અજયની 15 વર્ષીય દીકરી લાગે છે મોટી, લંડનમાં પરિવાર સાથે મનાવે છે વેકેશન\nએરપોર્ટ પર મસ્તીએ ચઢ્યો અજય દેવગણ-કાજોલનો દીકરો યુગ, પાપાની 'સિંઘમ' સ્ટાઈલની કરી નકલ\nલંડનમાં પુત્ર સાથે સ્પાઈડર પર બાઈક પર બેઠેલા અજય દેવગણે લખ્યું Biker boys!, ક્રૂઝર ટૂરિંગની કિંમત છે 18 લાખથી વધુ


પ્રિયંકા-નિકની સંગીત સેરેમની પર બેસ્ડ વેબ સીરીઝ બનશે, 2020માં અમેઝોન પર થશે સ્ટ્રીમિંગ - GSTV\nપ્રિયંકા ચોપરાએ ટ્વીટ કરીને આ ન્યુઝ આપ્યા હતા. જેમાં તેણે લખ્યુ કે, ‘અમારાં લગ્નમાં બંને પરિવારે સાથે મળીને સંગીત પર્ફોમ આપ્યુ હતુ. તે ડાન્સ ઓફ કોમ્પિટિશન સ્ટાઇલ પર્ફોર્મન્સ અમારી જિંદગીનો યાદગાર સમય રહેશે. નિક અને હું નવા અને હાલ ટાઇટલ વગરના પ્રોજેક્ટ માટે ઉત્સુક છીએ. આ અમારો સંગીત પ્રોજેક્ટ છે. હેપ્પી વન યર એનિવર્સરી બેબી.’\nપ્રિયંકા ચોપરાએ કહ્યું કે, ‘અમે આ અદભુત અનુભવ લગ્ન કરવા જઈ રહેલ કપલ સાથે શેર કરવા માગીએ છીએ. જો તમારી સગાઇ થઇ ગઈ છે અને તમને આવતા વર્ષમાં સમરમાં લગ્ન કરવાનાં હોય તો અમે તમારા સેલિબ્રેશનનો હિસ્સો બનવા માંગીએ છીએ અને તેને વધુ શાનદાર બનાવવામાં તમારી મદદ કરવા ઇચ્છીએ છીએ.’


સ્વાઈન ફલુથી વધુ 2નાં મોત: જુનાગઢ અને જસદણના દર્દીએ દમ તોડયો - Sanj Samachar\nસ્વાઈન ફલુથી વધુ 2નાં મોત: જુનાગઢ અને જસદણના દર્દીએ દમ તોડયો\n11 February 2019 12:06 PM\nરાજકોટની સિવિલ-ખાનગી હોસ્પિટલમાં મળી 48 દર્દીઓ સારવારમાં: સરકારી હોસ્પિટલમાં દાખલ 14ના રિપોર્ટ પોઝિટિવ\nએક તરફ લગ્નસરાની મોસમ ચાલી રહી છે. બીજી તરફ રાજકોટ અને સૌરાષ્ટ્રમાં સ્વાઈન ફલુ મહેમાન બન્યો હોય તેમ ટપોટપ દર્દીઓના મોત થઈ રહ્યા છે. ગઈકાલ રાજકોટની ગુંદાવાડીના વૃધ્ધનું સ્વાઈન ફલુથી મોત થયા બાદ આજરોજ રાજકોટ ખાનગી હોસ્પિટલમાં દાખલ જસદણના સાંથળી ગામના આધેડનું તેમજ વહેલી સવારે જુનાગઢના પ્રૌઢનું ખાનગી હોસ્પિટલમાં સારવાર દરમ્યાન મોત થયું હતું. જોકે તેમનો રિપોર્ટ આવવાનો બાકી હતો.\nસૌરાષ્ટ્રમાં સ્વાઈન ફલુનો સકંજો દિનપ્રતિદિન ફેલાઈ રહ્યો છે. એક તરફ ઠંડીની સિઝન અને બીજી બાજુ લગ્નસરાની મોસમને લઈ સ્વાઈન ફલુની સ્થિતિ ગંભીર બની રહી છે. રાજકોટના ગુંદાવાડીમાં ઈશા એપાર્ટમેન્ટમાં રહેતા 68 વર્ષના વૃધ્ધનું ગઈકાલ સ્વાઈન ફલુથી મોત થયા બાદ આજરોજ રાજકોટની ખાનગી હોસ્પિટલમાં દાખલ જસદણના સાણથલી ગામના 50 વર્ષીય આધેડનું મોત થયુ હતું. જો કે આધેડને સ્વાઈન ફલુની શંકાએ દાખલ કરવામાં આવ્યા હતા. તેમનો રિપોર્ટ આવવાનો બાકી હતો. જયારે જુનાગઢના રત્ના એપાર્ટમેન્ટમાં રહેતા 53 વર્ષના પ્રૌઢને સ્વાઈન ફલુના લક્ષણો જણાતા રાજકોટની ખાનગી હોસ્પિટલમાં ખસેડાયા હતા. તેમનું સારવાર દરમ્યાન વહેલી સવારે મોત નિપજયુ હતું.\nસૌરાષ્ટ્રમાં સ્વાઈન ફલુના ચિંતાજનક આંકડા સામે આવી રહ્યા છે. રાજકોટની સિવિલ અને ખાનગી હોસ્પિટલમાં મળી 48 દર્દી સ્વાઈન ફલુની સારવારમાં છે. જેમાં નવ દર્દી વેન્ટીલેટર પર છે. રાજકોટ સરકારી હોસ્પિટલમાં દાખલ 14 દર્દીના રિપોર્ટ પોઝીટીવ આવ્યા છે.


દુનિયાભરમાં ઘણા કલાકો સુધી જીમેઈલ રહ્યું ડાઉન,યુઝર્સને કરવો પડ્યો આ સમસ્યાનો સામનો - Gujju Media\nએકબીજાના પ્રેમમાં છે Yash Soni અને Janki Bodiwala, ફિલ્મ ‘છેલ્લો દિવસ’માં સાથે કર્યું હતું કામ\n‘પાપાની દેવદૂત’ અરુણિતા કાંજીલાલની ક્યૂટ સ્ટાઈલ લોકોને ખૂબ પસંદ છે, પનવદીપ રાજને કર્યું, આ કામ.\nટકી રહેવા માટે, તેમનો પરિવાર જોખમી છે, જ્યારે અક્ષય કુમારે સૈફ અલી ખાનને કરીના વિરુદ્ધ ઉશ્કેર્યો ત્યારે શું થયું જુઓ.\nજો તક મળશે તો હું ફરી ખાન પરિવારની વહુ બનીશ, મલાઈકાએ છૂટા છેડા લીધા પછી પણ સાસરિયાંના વખાણ કર્યા.\nપહેલા જેકી શ્રોફ ટ્રક ચલાવતા હતા, આવી રીતે બન્યા હીરો, 13 વર્ષની છોકરીને આપ્યું દિલ, લગ્ન પછી જ રાજી થયા.\nઆયરા ખાને દાદીની સાડી પહેરીને બોયફ્રેન્ડ સાથે ફોટો પડાવ્યો, ચાહકોએ કહ્યું, ‘તમે કેટલી ક્યૂટ છો’.\nઈશાન કિશનની ગર્લફ્રેન્ડ ખૂબ જ છે સુંદર, તેમની ઉંમરમાં માત્ર એક વર્ષનો તફાવત છે.\nભારત અને પાકિસ્તાનના આ ક્રિકેટરોએ કર્યા બે વાર લગ્ન, કોઈના છૂટાછેડા થઈ જાય તો મજાક બની જાય છે, તો જુઓ કયા કયા ક્રિકેટરો છે.\nતમે ફેસબૂક, ઈન્સ્ટાગ્રામ કે વોટ્સએપ ડાઉન થયું હોય તેવું સાંભળ્યું હશે. પણ ગુગલનું જીમેઈલ ક્યારેય ડાઉન થયું હોય તેવું સાંભળ્યું નહીં હોય. પણ 2020માં આ પણ શક્ય બની ગયું છે. દુનિયાભરના કરોડો લોકો મેઈલ માટે જીમેઈલનો ઉપયોગ કરતાં હોય છે. તેવામાં આજે ઘણા કલાકો સુધી જીમેઈલ ડાઉન રહ્યું હતું.\nદુનિયાભરમાં gmail ના યુઝર્સ કુદકેને ભૂસકે વધી રહ્યાં છે તેવામાં કેટલાંય યુઝર્સ એવા છે જેણે gmail ઠપ્પ થઇ ગયાની ફરિયાદ કરી હતી. કેટલાય યુઝર્સે ફરિયાદ કરી છે કે ઘણાં સમય સુધી તેઓ ઇમેલ સેન્ડ કે ફાઇલ અટેચ કરી શકતા ન હતા.\ngmail ના યુઝર્સને એક કલાક સુધી આ સમસ્યાનો સામનો કરવો પડ્યો હતો. ફક્ત ભારતના યુઝર્સ જ નહી પરંતુ ઓસ્ટ્રેલિયા, જાપાન અને દુનિયાના અન્ય દેશોના યુઝર્સને પણ આવી જ સમસ્યાનો સામનો કરવો પડ્યો હતો.\nઆ ઉપરાંત Google Driveમાં પણ કેટલીક સમસ્યાઓ આવી રહી હતી. ગુગલ ડ્રાઇવમાં ફાઇલ અપલોડ-ડાઉનલોડ કે ફાઇલ શેરિંગ થઇ શકતી ન હતી. ગુગલ અને તેમના એન્જિનિયરની ટીમ આ સમસ્યાના ઉકેલનો પ્રયાસ કરી રહ્યુ છે. ગુગલે પણ પોતાના સ્ટેટસ પેજ પર આ સમસ્યાને કન્ફર્મ કરી છે.\nવિશ્વભરના ઘણા બધા લોકોએ આ મામલે ટ્વીટર પર ફરિયાદો કરી છે. યૂઝર્સ ઇમેઇલ્સ મોકલવા, ફાઇલો જોડવા અથવા સેવામાં લોગ ઇન થઈ રહ્યાં નથી.લોકોએ વિશ્વના પ્રિય ફરિયાદ બોર્ડ ટ્વિટર પર આ લાગણીઓને પહોંચાડી છે. ઘણાને જીમેઇલ અપ્રાપ્ય હોવાની ફરિયાદો કરી છે.\nખાસ કરીને જ્યારે તમારે હોમથી કામ કરતી વખતે આવી સેવાઓ પર આધાર રાખવો પડે છે.જીમેઇલ ડાઉન હોવાનો વિશ્વભરમાં હોબાળો મચ્યો છે. કેટલાક દેશોના વપરાશકર્તાઓ તેમના મેઇલ્સમાં દસ્તાવેજો જોડાણ કરવામાં સમસ્યાઓની જાણ કરી રહ્યાં છે.\nRelated Topics:#CoronaAlertgmailgmail google drivegoogle drive\nબોલીવુડ4 months ago\nએન્ટરટેઈન્મેન્ટ4 months ago


ટેક્નોલોજી હવે માણસને સાચું બોલવા મજબૂર કરશે! – દૂરબીન : કૃષ્ણકાંત ઉનડકટ | ચિંતનની પળે : કૃષ્ણકાંત ઉનડકટ\nSeptember 8, 2019 Krishnkant Unadkat DOORBIN 0\nટેક્નોલોજી હવે માણસને\nસાચું બોલવા મજબૂર કરશે!\nલંડનની એક સ્ટાર્ટઅપ કંપનીએ ‘ફેસસોફ્ટ’ બનાવ્યું છે,\nજે ખોટું બોલનારને પકડી પાડશે. અત્યારે તો આ ટેક્નોલોજી\nમાત્ર ગુનેગારો માટે વપરાશે, પણ એ દિવસ દૂર નથી કે,\nસામાન્ય માણસ પણ તેનો ઉપયોગ કરતો થઇ જાય!\nટેક્નોલોજી કદાચ માણસની બુદ્ધિ ઉપર થોડો ઘણો કબજો\nકરશે, પણ ઇમોશન્સનો માલિક તો માણસ પોતે જ છે.\nતમારા ઇમોશન્સ તમારા કબજામાં છે?\n‘સજન રે જૂઠ મત બોલો, ખુદા કે પાસ જાના હૈ’, જૂની હિન્દી ફિલ્મ ‘તીસરી કસમ’માં આવું ગીત છે. એ સમયે ખોટું બોલવા માટે ભગવાન પાસે જઇને સજા ભોગવવાની જ વાત હતી. બીજું તો લોકો સાચું બોલે છેને? એ જાણવા માટે સમ આપતા હતા. મારા સમ ખા જોઇએ. ઘણા તો વળી સમ ખાવામાં પણ ખોટું બોલી દેતા કે, તારા સમ બસ. સાચું કબૂલાત કરાવવા માટે લોકો જાતજાતના નુસખા આપનાવતા હતા. હવે સમય બદલાયો છે. ખોટું બોલવું અને ખોટું કરવું ટેક્નોલોજીએ અઘરું બનાવી દીધું છે. તમે કંઇ પણ ખોટું કરો તો પકડાઇ જવાનો ખતરો સૌથી વધુ રહે છે. સીસીટીવી કેમેરા તમારી હાજરી પકડી પાડે છે. તમારો ફોન તમે ક્યાં હતા અને ક્યાંથી ક્યાં ગયા હતા તેનો હિસાબ આપી દે છે. ટેક્નોલોજી હવે એ હદે પહોંચી ગઇ છે કે, તમારું જૂઠ ઘડીના છઠ્ઠા ભાગમાં પકડી આપે. લેટેસ્ટ સમાચાર એ છે કે, હવે એવી ટેક્નોલોજી આવી ગઇ છે કે, જો માણસ ખોટું બોલતો હોય તો તેના મોઢાના હાવભાવ એવું કહી આપશે કે, આ એક નંબરનો ખોટાડો છે.\nબ્રિટનની એક સ્ટાર્ટઅપ કંપની ફેસસોફ્ટે આર્ટિફિશિયલ ઇન્ટેલિજન્સની મદદથી એવી ટેક્નોલોજી વિકસાવી છે, જે માણસનું જૂઠ પકડી પાડશે. આ ટેક્નોલોજી ચહેરાના હાવભાવને માઇક્રો એક્સપ્રેશન સાથે સામે લાવશે, જે છતું કરી દેશે કે, સાચું બોલે છે કે ખોટું? તમને ખબર છે, આપણે જ્યારે હસીએ ત્યારે આપણા હાસ્યનો તાલ આપણી આંખો સાથે મળતો હોય છે. ખુશી, ગુસ્સો, નારાજગી અને આપણી બીજી ભાવનાઓથી ચહેરા પર ચોક્કસ રેખાઓ અંકાય છે. હવે માણસ જો ખોટું બોલતો હોય તો તેના હોઠ અલગ બયાન કરે છે અને તેની આંખોના એક્સપ્રેશન જુદા હાય છે. આ ટેક્નોલોજીમાં 30 કરોડથી વધુ લોકોના હાવભાવ અપલોડ કરવામાં આવ્યા છે. દરેકના ચહેરા પર 80 પોઇન્ટ્સ એવા હોય છે જે એક ચહેરાને બીજા ચહેરાથી અલગ પાડે છે. તેના આધારે ન્યુમેરિક કોડ તૈયાર થાય છે. બીજી ડિટેઇલમાં ન પડીએ અને સીધી ને સટ ભાષામાં વાત કરીએ તો કહી શકાય કે, ખોટું બાલનારને આ ટેક્નોલોજી ઉઘાડા પાડી દેશે. આપણે આમ તો બધું નેગેટિવ સાઇડથી જ વિચારતા હોઇએ છીએ, ખોટાની જ વાત કરીએ છીએ, પણ બીજી બાજુનો વિચાર કરો તો એમ પણ કહી શકાય કે, સાચું બોલનાર પણ સાચો સાબિત ઠરશે. આ પણ સારી વાત નથી કે, સત્ય બોલનારને ટેક્નોલોજીનો સાથ મળશે.\nહવે આ ફેસસોફ્ટ કંપની લંડનની પોલીસ અને આપણા મુંબઇની પોલીસ સાથે મળીને આ ટેક્નોલોજીની ટ્રાયલ કરશે. જો આ ટેક્નોલોજી સફળ રહી તો એ પોલિગ્રાફી ટેસ્ટ એટલે કે લાઇ ડિટેક્ટરની જગ્યા લેશે. પોલિગ્રાફી ટેસ્ટ જે તે ગુનેગારના શરીરમાં સોડિયમ થિઓપેન્ટલ, ઇથેનોલ કે કેનાબિસ નામનાં કેમિકલ ઇન્જેક્ટ કરીને કરવામાં આવે છે. આ કેમિકલને ટ્રુથ ડ્રગ્સ પણ કહેવામાં આવે છે. બહુ રેર કેસમાં પોલિગ્રાફી ટેસ્ટ કરવામાં આવે છે. આ નવી ટેક્નોલોજી સોફ્ટવેર બેઝ છે. અત્યારે ભલે આ માત્ર પોલીસ માટે જ હોય અને ગુનેગારો પર જ અજમાવવાની હોય, પણ ટેક્નોલોજીના નિષ્ણાતો એવી આગાહી કરે છે કે, વહેલી કે મોડી આ ટેક્નોલોજી સામાન્ય લોકો માટે પણ હાથવગી થઇ જશે. વાત તો ત્યાં સુધીની છે કે, તમે કોઇનો વીડિયો અપલોડ કરશો તો એ સાચું બોલે છે કે ખોટું એ પણ કહી આપશે. તમારા પ્લે સ્ટોરમાં કદાચ થોડા જ સમયમાં આવી એપ જોવા મળે તો એમાં નવાઇ પામવા જેવું કંઇ નહીં હોય.\nસૌથી મોટો સવાલ એ પણ છે કે, જો આવું થશે તો માનવીય સંબંધોનું શું થશે? આપણે ગમે તે કહીએ, પણ એ હકીકત છે કે, ઘણા સંબંધો જૂઠની બુનિયાદ પર જ ટકેલા હોય છે. માણસ રાતોરાત સુધરી જાય એ વાતમાં માલ નથી. આમ તો સંબંધમાં ઓનેસ્ટી મસ્ટ છે. ગમે એવું ખોટું બોલો એ વહેલું કે મોડું પકડાઇ તો જવાનું જ છે. ટેક્નોલોજી તમારા કમ્યુનિકેશનની હિસ્ટ્રી ક્યારેય કમ્પ્લીટલી ડિલીટ કરતી જ નથી. પાપ છાપરે ચડીને પોકારતું હોય છે. એક સાઇબર એક્સપર્ટે તો ત્યાં સુધી કહ્યું કે, કોઇ માણસ પાછળ પડી જાય તો એ તમારા અતથી ઇતિ સુધીના વ્યવહારો જાણી શકે છે. એ તો સારું છે કે, બધા આપણા ઉપર શંકા નથી કરતા! જોકે, સમયની સાથે અને ટેક્નોલોજીના વિકાસની સાથે એકબીજા પર શંકા કરવાનું પણ વધ્યું છે. આમ તો મોબાઇલ આવ્યા ત્યારથી મજાકમાં પણ એવું થવા લાગ્યું છે. સૌથી પહેલો જોક કદાચ એ જ હતો કે, પત્નીએ પૂછ્યું કે, ક્યાં છો? પતિએ કહ્યું કે, કાર ડ્રાઇવ કરું છું. પત્નીએ કહ્યું, એમ? જરાક હોર્ન તો વગાડો! આ તો થઇ મજાકની વાત, પણ હવે મોબાઇલ ચેક કરવાનું અને મેસેજીસ કે હિસ્ટ્રી ડિલીટ કરવાનું ઘણા માટે રોજિંદું કામ બની ગયું છે.\nએમ તો બ્રિટનની લેન્કેસ્ટર યુનિવર્સિટીએ એવો પણ દાવા કર્યો છે કે, હવે લાગણીઓ વાંચી શકે એવા રિસ્ટ બેલ્ટ થોડા જ સમયમાં બજારમાં આવશે. લાગણીઓ વાંચવાવાળું કોઇ ન હોય ત્યારે આવા લાગણી વાંચવાવાળા ઇન્સ્ટ્રુમેન્ટની જરૂર પડતી હોય છે. ટેક્નોલોજી વિશે તો ત્યાં સુધી આગાહીઓ કરવામાં આવી છે કે, વહેલા મોડા એ માણસની બુદ્ધિ ઉપર કબજો મેળવી લેશે. ઇમોશન્સની વાત કરીએ તો, કદાચ ટેક્નોલોજી માણસના ઇમોશન્સ પકડી પાડશે, પણ ઇમોશન તો માણસના પોતાના જ રહેવાના. આર્ટિફિશિયલ ઇન્ટેલિજન્સ ગમે તોયે આર્ટિફિશિયલ જ છે, એ રિઅલ ક્યારેય હોઈ જ ન શકે. માણસ સંવેદનશીલ પ્રાણી છે. એ સંવેદનાથી જ જીવે છે. આટલી બધી જાતજાતની ટેક્નોલોજી આવે છે ત્યારે એવી ટેક્નોલોજી ક્યારે આવશે જે માણસની સંવેદનાઓ જીવતી રાખે? જોકે, આપણે આપણી લાગણીઓને સજીવન રાખી શકીએ તો આવી ટેક્નોલોજીની કોઇ જરૂર જ નથી. તમારી જાત સાથે સાચા, પ્રામાણિક, વફાદાર અને ખેલદિલ રહો, આવા લોકોની સંખ્યા સતત ઘટતી જ જાય છે!\nહૈં સારે જુર્મ અપને હિસાબ મેં લિખના,\nસવાલ યે હૈ કિ ફિર ક્યા જવાબ મેં લિખના,\nયે ઇત્તફાક કિ માંગા થા ઉનસે જિનકા જવાબ,\nવો બાતેં ભૂલ ગયે વો જવાબ મેં લિખના.\n– ઉમર અન્સારી\n(‘દિવ્ય ભાસ્કર’, ‘રસરંગ’ પૂર્તિ, ‘દૂરબીન’ કોલમ, તા. 08 સપ્ટેમ્બર 2019, રવિવાર)


પૃષ્ઠ:Kutchno Kartikey.pdf/૮૦ - વિકિસ્રોત\nપ્રણામ કર્યાં. તત્કાળ અગ્નિકુંડમાંના પ્રજ્વલિત અગ્નિના મધ્યમાંથી વિદ્યુતના ચમકારા જેવો એક મોટો ચમકારો થયો અને દેવીનો વરદહસ્ત બહાર આવ્યો. એ હાથમાં સાંગ નામક એક શસ્ત્ર હતું. યતિએ તે સાંગને હાથમાં લેતાંની સાથે જ આકાશવાણી સમાન ધ્વનિ સંભળાયો કે:—\n“યુવરાજ, હવે તમારે પોતાના ભાવિ કલ્યાણમાટે કશી પણ શંકા રાખવી નહિ. મારા વચનની સત્યતાને સિદ્ધ કરનાર ચિન્હ તરીકે અહીંથી નીકળીને જે પ્રથમ ગામમાં તમે જશો, ત્યાં તમને કૃષ્ણવર્ણ વાહન અને શ્વેતવર્ણ ભોજન મળશે. એ શુભ શકુનથી તમારે પોતાના ભાવિ ઉદયનો નિશ્ચય કરી લેવાનો છે. ચિરાયુ થાઓ; સિધારો.”\n"https://gu.wikisource.org/w/index.php?title=પૃષ્ઠ:Kutchno_Kartikey.pdf/૮૦&oldid=102213" થી મેળવેલ\nઆ પાનામાં છેલ્લો ફેરફાર ૨૪ માર્ચ ૨૦૧૯ના રોજ ૧૧:૨૭ વાગ્યે થયો.


અશોક ગેહલોતના ભાઈને ED ની નોટિસ, ખાતરની ગેરકાયદે નિકાસનો આરોપ! | ED issues notice to Ashok Gehlot's brother, accused of illegal export of fertilizer - Gujarati Oneindia\n50 min ago એક પુરૂષ માટે ગર્લફ્રેન્ડ અને પત્નીમાં શું તફાવત છે?\n58 min ago એક ઈન્ડિપેન્ડેન્ટ મહિલાને ઈમ્પ્રેસ કરવા માંગો છો તો આ ટિપ્સ અજમાવો!\n| Published: Sunday, October 10, 2021, 22:22 [IST]\nનવી દિલ્હી, 10 ઓક્ટોબર : એન્ફોર્સમેન્ટ ડિરેક્ટોરેટે રાજસ્થાનના મુખ્યમંત્રી અશોક ગેહલોતના ભાઈને નોટિસ મોકલી છે. સોમવારે તેમને દિલ્હીની ઓફિસમાં પૂછપરછ માટે બોલાવવામાં આવ્યા છે. આ નોટિસ ખાતરની ગેરકાયદે નિકાસ સાથે સંબંધિત છે. જેની તપાસ ED પાસે છે. સૂત્રોના જણાવ્યા અનુસાર અગ્રસેન ગેહલોત તેમના વકીલો સાથે ED ઓફિસ જશે. અગાઉ તે ગયા મહિને પણ તપાસ એજન્સી સમક્ષ હાજર થયા હતા.\nમળતી માહિતી મુજબ અગ્રસેન ગેહલોત પર ખાતરની નિકાસમાં ગેરરીતિનો આરોપ છે. આ કેસમાં અગાઉ પણ તેની પૂછપરછ કરવામાં આવી હતી. જે બાદ તેમને કેન્દ્ર સરકાર પર વેર ભાવના સાથે કાર્યવાહી કરવાનો આરોપ લગાવ્યો હતો. રાજસ્થાન હાઇકોર્ટમાં અરજી પણ કરી હતી. ત્યાંથી પણ તેમને રાહત ન મળી અને કોર્ટે તપાસ એજન્સીને સહકાર આપવાનો નિર્દેશ આપ્યો. જો કે, કોર્ટે સ્પષ્ટ કર્યું હતું કે ઇડી કોર્ટના આદેશ વિના તેમની વિરુદ્ધ કોઇ કાર્યવાહી નહીં કરે.\nગયા વર્ષે રાજસ્થાનના પૂર્વ ડેપ્યુટી સીએમ સચિન પાયલટે બળવો કર્યો હતો. તે સમય દરમિયાન અગ્રસેન ગેહલોત ઘણા ધારાસભ્યો સાથે રાજ્યની બહાર ગયા હતા. ત્યારબાદ7જુલાઈના રોજ રાજસ્થાનમાં ઘણી જગ્યાએ સીએમ ગેહલોતના સંબંધીઓને ત્યાં દરોડા પાડવામાં આવ્યા હતા. તે સમય દરમિયાન કોંગ્રેસે આરોપ લગાવ્યો હતો કે લોકો દ્વારા ચૂંટાયેલી સરકારને પછાડવા માટે કેન્દ્ર આ દરોડા પાડી રહ્યી છે. બાદમાં ગેહલોતનો પુત્ર અનુપમ એજન્સી સમક્ષ હાજર થયો હતો અને તેનું નિવેદન નોંધાવ્યુ હતું.\nતમને જણાવી દઈએ કે અશોક ગેહલોતના ભાઈ અગ્રસેન ખાતર ક્ષેત્રે કામ કરે છે. તેમણે 1980 પહેલા એક દુકાન ખોલી હતી. જેનું નામ 'અનુપમ એગ્રીકલ્ચર' છે. આ દુકાન પર7કરોડની કસ્ટમ ડ્યૂટીની હેરાફેરીનો આરોપ છે. આ દુકાન સીએમ ગેહલોતનું ચૂંટણી કાર્યાલય પણ બને છે.\nMORE અશોક ગેહલોત NEWS\nઅશોક ગેહલોત દિલ્હી કેન્દ્ર સરકાર રાજસ્થાન હાઇકોર્ટ ઇડી સચિન પાયલટ ashok gehlot enforcement directorate delhi agrasen gehlot central government rajasthan high court ed sachin pilot\nED issues notice to Ashok Gehlot's brother, accused of illegal export of fertilizer\nStory first published: Sunday, October 10, 2021, 22:22 [IST]


પૃષ્ઠ:2500 Varsh Purvenu Hindustan.pdf/૧૯૫ - વિકિસ્રોત\nપૃષ્ઠ:2500 Varsh Purvenu Hindustan.pdf/૧૯૫\n“નિષ્કંટક રાજ્યના નામથી પ્રસિદ્ધ થયેલા આ મગધરાજ્ય પર હવે અવશ્ય કાંઈ પણ આપત્તિ આવવાનાં ચિન્હો જણાય છે. નંદવંશ શુદ્ધ જ રહે, તેટલા માટે મેં શુદ્રી – વૃષલીને પટરાણી થવા દીધી નહિ - તેના ઉદરમાંથી એક પુત્ર પણ જન્મ્યો - તેનો પણ એ વેલોમોડો સિંહાસને બેસશે, એ સારું નહિ થાય, એવી ધારણાથી વધ કરાવી નાંખ્યો. તે જ બાળકની માતા - તે જ વૃષલી આજે રાજાનો જીવ કે પ્રાણ થઈને બેઠેલી છે અને હું પણ તેને નમાવવામાં અશક્ત થઈ પડ્યો છું. રાજાનું અને મારું પરસ્પર લાંબો સમય ભાષણ થવું તો દૂર રહ્યું, પણ રાજાનાં દર્શનનો લાભ પણ તે બીજાને થવા દેતી નથી. આટલું બધું થઈ ગએલું હોવા છતાં પણ અદ્યાપિ એને માટે મારાથી કોઈ ઉપાયની યોજના કરી નથી શકાતી; એ તો વળી વિલક્ષણ જ છે. પણ કરવું શું ? એક વાર જેમ તેમ કરીને મહારાજાને મળ્યો તો ખરો, પણ તે શ્રમનું ફળ કાંઈ પણ થયું નહિ. પણ હવે બીજી વાર મેળાપ થવા માટે શો ઉપાય કરવો? મેળાપ થાય તો તો એ બધું ખુલ્લે ખુલ્લું જણાવીને તેમને સાવધ રહેવાની પ્રાર્થના કરીશ. પણ પ્રથમ મેળાપ તો થવો જોઈએ ને ? મુખ્ય અમાત્યને પણ જ્યાં રાજાના મેળાપનાં સાંસાં પડવા લાગ્યાં, ત્યાં હવે રાજાના નાશના દિવસો જ પાસે આવી પહોંચ્યા છે, એમ જ કહી શકાય. પરંતુ આપણે તો આપણું કર્તવ્ય બજાવવું જ જોઈએ.” એમ વિચાર અમાત્ય રાક્ષસ ત્યાંથી ઉઠ્યો અને તત્કાળ એક પત્ર લખી તે પોતાના એક અત્યન્ત વિશ્વાસુ મનુષ્ય દ્વારા મુરાદેવીના મંદિરમાં રાજાને આપવા માટે તેણે મોકલી દીધો.\nચમત્કાર ગમે તેવો હોય, પણ રાક્ષસનું એ પત્ર આવતાં જ જાણે તેને મહારાજાના હાથમાં પહોંચાડવાની પૂર્વ વ્યવસ્થા જ કરી રાખી હોયની ! તેમ જ બન્યું. એ પત્ર તત્કાળ મહારાજાના હાથમાં ગયું. મુરાદેવી તો ત્યાં બેઠેલી જ હતી. મહારાજે એ પત્રને ઉખેડીને વાંચવાનો આરંભ કરતાં તેણે રાજાને કહ્યું કે, “એટલું બધું અગત્યનું એ પત્ર તે કોનું છે વારુ ?"\n" અમાત્ય રાક્ષસનું.” રાજાએ ઉત્તર આપ્યું.\n"અમાત્ય રાક્ષસનાં તો આજકાલ ઉપરા ઉપરી પત્રો આવવા લાગ્યાં છે ને શું તેમને પોતાને અહીં આવવાનો કંટાળો થવા માંડ્યો છે એમ જ આથી તો અનુમાન થાય છે. આપનો મારાપર પાછો સ્નેહ થયો, તો પણ એનો દ્વેષ ઓછો થતો નથી. મારા અન્તઃપુરમાં ન આવવું પડે તેટલા માટે જ આ યુક્તિ રચેલી હોય, એમ જણાય છે.” મુરાદેવીએ પોતાના કપટતંત્રનો ઉપક્રમ કરતાં કહ્યું.\n"https://gu.wikisource.org/w/index.php?title=પૃષ્ઠ:2500_Varsh_Purvenu_Hindustan.pdf/૧૯૫&oldid=65866" થી મેળવેલ\nઆ પાનામાં છેલ્લો ફેરફાર ૩ ફેબ્રુઆરી ૨૦૧૭ના રોજ ૨૧:૩૫ વાગ્યે થયો.


ઓફિસમાં મહિલાને 'સેક્સી' કેમ ન કહેવાય? એ ટ્વિંકલે સમજાવ્યું | twinkle khanna's statement on TVF CEO Arunabh Kumar - Gujarati Oneindia\n| Updated: Tuesday, March 21, 2017, 11:32 [IST]\nટીવીએફના સીઇઓ પર જાતિય સતામણી નો આરોપ લાગ્યા બાદ હવે બોલિવૂડ અભિનેત્રી ટ્વિંકલ ખન્ના એ આ અંગે નિવેદન કરી ફરી ચર્ચાનું બજાર ગરમ કર્યું છે. આ વખતે ટ્વીંકલને પતિ અક્ષય કુમારે પણ સમર્થન આપ્યું છે.\nટ્વિંકલ પોતાના ફની અને ઇન્ટરએક્ચ્યુઅલ અંદાજ માટે જાણીતી છે. તેણે આ ગંભીર મુદ્દા પર ખૂબ સટીક અને વ્યંગાત્મક ટિપ્પણી કરી સીવીએફના સીઇઓ પર પ્રહારો કર્યા છે. આ મુદ્દે ટ્વિંકલને લોકોનું સમર્થન પણ મળી રહ્યું છે. પતિ અક્ષય કુમાર સિવાય ટ્વિંકલને તેના આ બ્લોગ પર ફેન્સનું પણ જોરદાર સમર્થન મળ્યું છે. આ કારણે ટીવીએફ સીઇઓ અરુણાભ કુમારને મુદ્દો ફરીથી લાઇમ લાઇટમાં આવી ગયો છે.\nટીવીએફ કંપનીની એક ફિમેલ એમ્પલોયે સીઇઓ અરુણાભ કુમાર પર જાતિય સતામણીનો આરોપ મુક્યો હતો. મહિલાએ સોશિયલ મીડિયાની એક પોસ્ટમાં પોતાની આપવીતી વર્ણવી હતી, જેને કારણે સંપૂર્ણ મામલો સામે આવ્યો હતો. આ પોસ્ટ ખૂબ વાયરલ થઇ હતી.\nસીઇઓ પર આકરા પ્રહારો\nટીવીએફના સીઇઓ અરુણાભ પર આ આરોપ લાગ્યા બાદ લોકોએ પણ તેની પર આકરા પ્રહારો કર્યા હતા. બે અન્ય મહિલાઓએ પણ અરુણાભ પર છેડતીનો આરોપ લગાવ્યો હતો અને મામલો વધુ ગંભીર બન્યો હતો. ઘણા સેલિબ્રિટિઝે આ અંગે નિવેદનો આપ્યા હતા.\nઅરુણાભનું શરમજનક નિવેદન\nઆ દરમિયાન અરુણાભનું પણ એક નિવેદન વાયરલ થયું હતું. જેમાં તેણે કહ્યું હતું, મને જે મહિલા સેક્સી લાગે, તેને હું ત્યારે જ કહી દઉં છું. અરુણાભનું આ નિવેદન વાયરલ થતાં હોબાળો વધ્યો હતો અને અરુણાભ જાણે લોકોના નિશાને આવી ગયો હતો.\nટ્વીંકલે તેના જ શબ્દોમાં પકડાવ્યો જવાબ\nટ્વિંકલ ખન્નાએ અરુણાભને તેના જ શબ્દોમાં સણસણતો જબાવ આપ્યો છે. તેણે પોતાના બ્લોગમાં લખ્યું છે, પ્રોફશનલ વાતાવરણમાં 'સેક્સી' શબ્દનો ઉપયોગ ત્યારે જ યોગ્ય ગણાય જ્યારે તે નાચવાવાળી હોય અને તમે તેને પ્રોત્સાહન આપી રહ્યા હોવ. ટ્વીંકલે મહિલાઓની છેડતી કરતા બોસને સલાહ આપતા કહ્યું કે, તેમણે બાર, ક્લબ, ટિંડર કે સગા-સંબંધીઓના લગ્નની વ્યવસ્થાનું કામ સંભાળવું અને મહિલાઓને ઓફિસમાં શાંતિથી કામ કરવા દેવું.\nઅક્ષય કુમારે કર્યું સમર્થન\nઅક્ષય કુમારે પત્ની ટ્વિંકલની આ વાતનું સમર્થન કર્યું છે. તેણે ટ્વિંકલનો બ્લોગ ટ્વીટ કરી લખ્યું છે કે, ટ્વીંકલનો પંચ મારા પંચ કરતાં પણ વધુ દમદાર છે. ટ્વિંકલના આ બ્લોગને અનેક લોકોએ વખાણ્યો છે.\nવ્યંગાત્મક ટિપ્પણાઓ માટે જાણીતી ટ્વિંકલ\nટ્વિંકલ ખન્ના પોતાના વ્યંગ માટે જાણીતી છે. તે એક જાણીતા અખબાર માટે લેખ લખે છે, જેમાં તે અવારનવાર નેશનલ મુદ્દાઓ પર ટિપ્પણી કરતી રહે છે. આ કારણે ક્યારેક તેનો વિરોધ થાય છે, તો ક્યારેક તેને લોકોનું સમર્થન મળે છે. ટ્વિંકલ ખન્નાના નિશાનાથી રણવીર સિંહ કે સલમાન ખાન પણ નથી બચ્યા.\nટ્વીન્કલ ખન્નાએ જ્યારે પૂછ્યું રાધે મા "સત્સંગ ચલાવે છે કે ડાન્સ બાર”\ntwinkle khanna blog statement ceo sexual harassment akshay kumar ટ્વિંકલ ખન્ના બ્લોગ નિવેદન સીઇઓ જાતિય સતામણી અક્ષય કુમાર\nTwinkle Khanna gave it back to TVF CEO Arunabh Kumar in his own words. Read Twinkle Khanna's latest blog.


OHM ॐ AUM-SIVOHM: Yog-Vashisth-Gujarati-યોગવાશિષ્ઠ મહારામાયણ-ઉત્તર રામાયણ-169\nYog-Vashisth-Gujarati-યોગવાશિષ્ઠ મહારામાયણ-ઉત્તર રામાયણ-169\n(૭૮) રાજા તથા મંત્રી ની સાથે રાક્ષસી નો સંવાદ\nવશિષ્ઠ કહે છે કે-તે રાક્ષસીએ મેઘની ગર્જના જેવો ગંભીર નાદ કર્યો,અને તે રાજાને પૂછ્યું કે-\nતમે કોણ છો?તમે પૂજ્ય બુદ્ધિવાળા (આત્મ-જ્ઞાની) છો કે દુર્બુદ્ધિ વાળા છે? તમે મારો કોળિયો થવા આવો છો,માટે તમે દુષ્ટ મરણ ને યોગ્ય જ લાગો છો.\nરાજા કહે છે કે-અરે,ભૂત તું કોણ છે?તારો દેહ દેખાડ,ભ્રમરીના જેવા તારા શબ્દો થી કોણ બીએ છે?\nકાર્ય-સાધક મનુષ્ય પોતાના કાર્યમાં સિંહ ની જેમ દોટ મૂકે છે,માટે બહુ બોલ્યા વિના તારું પરાક્રમ દેખાડ,\nઅમને ક્રોધના શબ્દ સંભળાવી બીવડાવવાનો કોઈ અર્થ નથી,તારે શું જોઈએ છે? તે હું તને આપીશ.\nબાકી તો મને લાગે છે કે શું તને જ ભય છે? તું આકાર અને શબ્દ થી અમારા સન્મુખ થઈને ઉભો રહે.\nરાક્ષસીએ વિચાર્યું કે-રાજાએ વચન તો મનોહર કહ્યાં છે.પછી તે રાજાની અધીરતા ટાળવા અને તેમની\nઆગળ પ્રત્યક્ષ થવા તેણે ફરી નાદ અને હાસ્ય કરી રાજાની સામે ઉપસ્થિત થઇ.\nઅત્યંત ભયંકર દેખાતી તે રાક્ષસીને જોઈને રાજા અને કારભારી ક્ષોભ પામ્યા વિના ઉભા રહ્યા,કારણકે,\nસત્ય અને અસત્ય ના વિવેક થી શોભતા માણસને કોઈ પણ પદાર્થ થી ભય કે મોહ થતો નથી.\nમંત્રી કહે છે કે-હે,રાક્ષસી,ઇચ્છિત વસ્તુ સિદ્ધ કરવા માટે તારે આટલો મોટો ક્રોધ કરવાનું કારણ શું છે?\nહલકો મનુષ્ય થોડા કામમાં પણ ઘણો ક્રોધ કરે છે માટે તું ક્રોધ નો ત્યાગ કર,ક્રોધ તને શોભતો નથી,\nબુદ્ધિમાન મનુષ્ય પોતાનો સ્વાર્થ સિદ્ધ કરવામાં યુક્તિથી જ વર્તે છે.\nહે,અબળા,જેવી રીતે પવન ખડ અને પાંદડાં ને ઉડાડી મૂકે છે તેવી રીતે તારા જેવાં હજારો મગતરાંને\nઅમે ધીરજ-રૂપી વાયુ થી ઉડાડી મુક્યા છે.તું કહે કે તારી શું ઈચ્છા છે? યાચના કરવા આવેલો કોઈ પણ\nમનુષ્ય પોતાની કોઈ પણ ઈચ્છા પુરી કર્યા વિના અમારી પાસેથી પાછો ગયો નથી.\nમંત્રીએ આ પ્રમાણે કહ્યું એટલે રાક્ષસીએ વિચાર કર્યો કે-અહો,આ પુરુષમાં સિંહ-સમાન એવા આ બંને નું\nધૈર્યઅને બુદ્ધિ-બળ કેવાં શુદ્ધ છે! આ બંને દુષ્ટ મનુષ્ય હોય તેમ હું માનતી નથી.આ બંને એ ઘણું કરીને\nમારા મનનો અભિપ્રાય જાણ્યો છે,અને મેં પણ તેમનો અભિપ્રાય જાણ્યો.મને લાગે છે કે-આ બંને અવિનાશી,આત્મજ્ઞાની અને બુદ્ધિશાળી છે,તેથી તેઓ અભય-રૂપ છે.અને મારે તેમનો નાશ કરવો જોઈએ નહિ.પણ લાવ,ત્યારે મારા મનમાં જે કંઈ સંદેહ થયો છે તે એમને હું પુછું.\nતેણે પૂછ્યું કે-તમે બંને કોણ છો? તે કહો,નિર્મળ મનુષ્ય ના દર્શન કરવાથી તેની સાથે મિત્રતા થાય છે.


મુખ્યમંત્રી વિજય રૂપાણીએ રાજ્યના સાત મહાનગરપાલિકાના કમિશનરોની કેમ બોલાવી તાબડતોડ બેઠક ? » Online Patrakar\nOnline Patrakar > રાજકારણ > મુખ્યમંત્રી વિજય રૂપાણીએ રાજ્યના સાત મહાનગરપાલિકાના કમિશનરોની કેમ બોલાવી તાબડતોડ બેઠક ?\nમુખ્યમંત્રી વિજય રૂપાણીએ રાજ્યના સાત મહાનગરપાલિકાના કમિશનરોની કેમ બોલાવી તાબડતોડ બેઠક ?\nમુખ્ય પ્રધાન વિજય રૂપાણીએ રાજ્યના સાત મહાનગરપાલિકાના કમિશનરોની બેઠક બોલાવી છે. અમદાવાદ, વડોદરા, સુરત, રાજકોટ, ભાવનગર, જામનગર, જૂનાગઢ સહિત7મહાનગરોના કમિશનર બેઠકમાં ઉપસ્થિત રહેશે. જે ગાંધીનગર ગિફ્ટ સીટી ખાતે સાંજે4વાગ્યે બેઠક મળશે. મ્યુનિસિપલ કમિશનર દ્વારા 10 મિનિટનું મહાનગરોમા ચાલતા વિકાસ કામોનું પ્રેઝન્ટેશન કરશે.\nરાજ્યમાં કોરોના કાળની પ્રથમ લહેર બાદ બીજી લહેર પૂર્વે યોજાયેલી મહાનગર પાલિકાની ચુંટણીમાં ભાજપની જીત બાદ મહાનગર પાલિકાના હોદ્દેદારો સાથે સીએમ રૂપાણીની આ પ્રથમ બેઠક છે. જેમાં મહદઅંશે વિકાસ કામોની સમીક્ષા કરીને તેમાં જરૂરી સૂચનાનો આપવામાં આવશે.\nસીએમ રૂપાણી દ્વારા બોલવવામાં આવેલી આ બેઠકમાં મહાનગરપાલિકાના વિકાસ કાર્યોની સમીક્ષા કરવામાં આવશે. તેમજ શહેરોના માળખાકીય વિકાસ માટે ટીપી સ્કીમના અમલ અને દબાણ અંગે પણ ચર્ચા કરવામાં આવશે. આ ઉપરાંત આ બેઠકમાં શહેરી સુખાકારીની સુવિધા અને પીવાના પાણીના આયોજન અંગે પણ ચર્ચા કરવામાં આવશે. બેઠકમાં રોડ રસ્તાની કામગીરી, આવાસ યોજના, ફાયર સેફટી મુદ્દે પણ ચર્ચા કરાશે.


લખીમપુર હિંસા: તંત્ર અને ખેડૂત વચ્ચે સમાધાન, મૃતકોના પરિવારને મળશે 45-45 લાખ રૂપિયા - Quick News Today\nHome Crime લખીમપુર હિંસા: તંત્ર અને ખેડૂત વચ્ચે સમાધાન, મૃતકોના પરિવારને મળશે 45-45 લાખ...\nલખીમપુર હિંસા: તંત્ર અને ખેડૂત વચ્ચે સમાધાન, મૃતકોના પરિવારને મળશે 45-45 લાખ રૂપિયા\nકૃષિ કાયદા અને કેન્દ્રીય ગૃહ રાજ્યમંત્રી અજય મિશ્રા ટેનીની ટિપ્પણીનો વિરોધ કરતા રવિવારે ખેડૂતો અને મંત્રીના પુત્ર વચ્ચે હિંસક મુકાબલામાં આઠ લોકો માર્યા ગયા હતા.\nઉત્તરપ્રદેશના લખીમપુર હિંસા મામલે ખેડૂતો અને વહીવટીતંત્ર વચ્ચે સમાધાન થઈ ગયું છે. મૃતક ખેડૂતોના પરિવારને 45-45 લાખ રૂપિયા મળશે. સમાધાનમાં એક વાત એવી પણ છે કે હાઇકોર્ટના નિવૃત્ત જજ આ મામલાની તપાસ કરશે. ઘાયલોને 10-10 લાખ રૂપિયાનું વળતર આપવામાં આવશે. સરકારના વચનને પગલે ખેડૂતોએ રવિવારથી આંદોલન સમાપ્ત કર્યું છે. રવિવારે લખીમપુરમાં થયેલી હિંસામાં ચાર ખેડૂતો સહિત આઠ લોકોના મોત થયા હતા.\nકૃષિ કાયદા અને કેન્દ્રીય ગૃહ રાજ્યમંત્રી અજય મિશ્રા ટેનીની ટિપ્પણીનો વિરોધ કરતા રવિવારે ખેડૂતો અને મંત્રીના પુત્ર વચ્ચે હિંસક મુકાબલામાં આઠ લોકો માર્યા ગયા હતા. કોંગ્રેસ નેતા પ્રિયંકા ગાંધી રાજકીય ઉકળાટ વચ્ચે લખીમપુર જવા રવાના થયા પરંતુ તેમને સીતાપુર લઈ જવામાં આવ્યા.પોલીસે તેને હરગાંવમાં કસ્ટડીમાં લીધો હતો. લખનઉમાં ધરણા પર બેઠેલા અખિલેશ યાદવને કસ્ટડીમાં લેવામાં આવ્યા છે. તે જ સમયે, કેન્દ્રીય ગૃહ રાજ્યમંત્રી અજય મિશ્રા ટેનીના પુત્ર આશિષ મિશ્રા વિરુદ્ધ હત્યાનો કેસ નોંધવામાં આવ્યો છે.\nરવિવારે ઉત્તરપ્રદેશના લખીમપુર ખેરીમાં થયેલી હિંસા બાદ કેન્દ્રીય ગૃહ રાજ્યમંત્રી અજય મિશ્રા ટેનીના પુત્ર આશિષ મિશ્રા વિરુદ્ધ એફઆઈઆર દાખલ કરવામાં આવી છે. આશિષ મિશ્રા વિરુદ્ધ હત્યા અને ગુનાહિત હત્યાની કલમો હેઠળ કેસ નોંધવામાં આવ્યો છે. આ કેસમાં આઈજી રેન્જ લક્ષ્મી સિંહે જણાવ્યું હતું કે, તહરીરના આધારે આશિષ મિશ્રા મોનુ નામના અને 15-20 અજાણ્યા વિરુદ્ધ કલમ 147, 148, 149, 302, 130 બી, 304 એ હેઠળ કેસ નોંધવામાં આવ્યો છે.\nકૃષિ કાયદા અને કેન્દ્રીય ગૃહ રાજ્ય મંત્રી અજય મિશ્રા ટેનીની ટિપ્પણીનો વિરોધ કરી રહેલા ખેડૂતો અને મંત્રીના પુત્ર વચ્ચે રવિવારે હિંસક મુકાબલો થયો હતો. તિકુનિયા નગરમાં હંગામો દરમિયાન મંત્રીના પુત્ર આશિષ મિશ્રાએ વાહન દ્વારા કચડી નાખવામાં આવતા ચાર ખેડૂતોના મોત થયા હતા અને ઘણા ઘાયલ થયા હતા. ઇરાદાપૂર્વક ગાડી ખેડૂત પર ચઢાવી દેવાનો આક્ષેપ કરતા ગુસ્સે ભરાયેલા ખેડૂતોએ મંત્રીના પુત્રના વાહનોમાં તોડફોડ કરી અને આગ લગાવી દીધી.\nમંત્રીના પુત્રએ ખેતરોમાં દોડીને પોતાનો જીવ બચાવ્યો હતો, પરંતુ આ મારપીટ દરમિયાન ડ્રાઈવર સહિત અન્ય ચાર લોકોના પણ મોત થયા હતા. દસથી વધુ ઘાયલ ખેડૂતોને હોસ્પિટલમાં દાખલ કરવામાં આવ્યા છે. ખેડૂત તેજિંદર સિંહ વિર્કની હાલત નાજુક હોવાનું કહેવાય છે. ખેડૂતોનું કહેવું છે કે જ્યારે તેઓએ મંત્રીના પુત્રના કાફલાને અટકાવ્યો ત્યારે તેમના પર ગાડી ચઢાવી દીધી હતી.\nહંગામા બાદ નેતા રાકેશ ટિકૈત દિલ્હીથી નીકળ્યા હોવાની માહિતી બાદ ખેડૂતોએ મૃત ખેડૂતોના મૃતદેહને નગરની ઈન્ટર કોલેજમાં મૂકીને ધરણા શરૂ કર્યા. મોડી રાત સુધી નજીકના જિલ્લાઓમાંથી હજારો ખેડૂતો પણ વિરોધ સ્થળ પર પહોંચ્યા હતા. સરકારે લખનઉથી પોલીસ વહીવટના ઉચ્ચ અધિકારીઓને ઘટનાસ્થળે મોકલ્યા. ખેડૂત નેતાઓએ કહ્યું કે મંત્રીના પુત્રની ધરપકડ સુધી તેઓ ત્યાં જ રહેશે. ઘટનાને અકસ્માત ગણાવીને એસપી વિજય ધુલે આઠ લોકોના મોતની પુષ્ટિ કરી હતી.\nPrevious articleલખીમપુર હિંસા: પ્રિયંકા ગાંધી અટકાયત બાદ હાથમાં સાવરણી લઈ રુમ સાફ કર્યો\nNext articleખિસકોલીએ ૧૫૮ કિલો અખરોટ ભેગી કરીને કારના માલિકને કર્યા પરેશાન


અમેરિકાના ન્‍યુજર્સીમાં યોગી ડિવાઇન સોસાયટીના ઉપક્રમે અન્‍નકૂટ ઉત્‍સવ તથા શ્રી ગુણાતીતાનંદ સ્‍વામી પ્રાગટય દિન ઉજવાયોઃ પાર્સીપની મેયર સહિત ૨ હજાર જેટલા ભક્‍તોએ દર્શન, પારાવાણી તથા પ્રસાદનો લાભ લીધો\n(દિપ્તીબેન જાની દ્વારા) ન્‍યુજર્સીઃ તા.૨૭મી ઓકટોબરને શનિવારના રોજ Yogi Divine Society, New Jersey દ્વારા ભવ્‍ય અન્‍નકુટોત્‍સવનું આયોજન Birchwood manor ખાતે કરવામાં આવ્‍યું હતું. શરદપૂર્ણિમાના મહામંગલકારી દિને અને અનાદિ મૂળ અક્ષરમૂર્તિ શ્રી ગુણાતીતાનંદસ્‍વામીના પ્રાગટય પર્વે આ ઉત્‍સવ ખૂબ જ આનંદસભર હૈયે ઉજવવામાં આવ્‍યો હતો.\nસામાન્‍ય રીતે દિવાળીના બીજા દિવસે એટલે કે નૂતનવર્ષના પ્રથમ દિવસે ઉજવાતો અન્‍નકૂટોત્‍સવ શરદ પૂર્ણિમાના દિવસે ઉજવવા પાછળની ભાવના એટલી જ છે કે ભગવાન શ્રીસ્‍વામિનારાયણ પોતાને રહેવાનું જે ધામ એવા અનાદિમૂળ અક્ષરમૂર્તિ શ્રી ગુણાતીતાનંદસ્‍વામીને શરદ પૂર્ણિમાના મહામંગલકારી દિને પૃથ્‍વી ઉપર લાવ્‍યા હતા.\nપ્રગટ ગુરૂહરિ શ્રી હરિપ્રસાદસ્‍વામીજી પોતાની પરાવાણીમાં નિરંતર એક વાત કરે છે કે જેટલી માનવીને Oxygenની જરૂર છે. એનાથી વિશેષ ભગવાન કાં ભગવાનધારક સંતની આપણા જીવનમાં જરૂરિયાત છે. એટલા માટે કરીને અન્‍નકૂટોત્‍સવ ભગવાન સ્‍વામિનારાયણના આદર્શ શિષ્‍ય અને ગુણાતીત પ્રણાલિકાના પહેલા વારસદાર એવા ગુણાતીતાનંદસ્‍વામીના પ્રાગટય પર્વે દર વર્ષે ઉજવવામાં આવે છે.\nઅન્નકૂટની પૂર્વ તૈયારી રૂપે લગભગ ૧૦૦ જેટલા સ્‍વયંસેવકો છેલ્લા ૧૫ દિવસથી હાં હાં ગડથલ કરતા હતા. અન્નકુટના દિવસે બધા સ્‍વંયસેવકો સવારે ૬:૩૦ વાગે Birchwood Manor માં હાજર થઇ ગયા હતા. સેવાની શરૂઆત કરતાં પહેલા સહુ સેવકોએ ઠાકોરજી પધરાવીને ૧૫ મિનિટ ધૂન્‍ય-ભજન કરીને પ્રાર્થના કરી હતી કે ‘આજે જે કોઇ ભક્‍તો પધારે એ બધાની સેવા ભગવાનના ભાવથી થાય અને વાણીએ કરીને પ્રસંગે નાપાસના થવાય...' એવા શુભ સંકલ્‍પ સાથે મહોત્‍સવની શરૂઆત કરવામાં આવી હતી.\nલગભગ ૧૦:૩૦ વાગે સભાની શરૂઆત કિર્તન-ભક્‍તિ દ્વારા થઇ અને બધા ભક્‍તોને ભગવાનમાં લીન કરી દીધા. ત્‍યારબાદ ડો.શ્રેયસભાઇ શાહે માનવ જીવનમાં સંતની શું અનિવાર્યતા છે અને ગુરૂહરિ સ્‍વામીશ્રીએ જે આત્‍મીય સમાજનું સુંદર સર્જન કર્યુ છે એના ઉપર સુંદર મનનીય લાભ આપ્‍યો. ત્‍યારબાદ પૂ.શાંતુભાઇએ સ્‍વામીજીના દીક્ષાદિન નિમિતે ગુરૂહરિ સ્‍વામીશ્રીના અદ્‌ભુત અને અજોડ સુહૃદભાવનું સુંદર દર્શન કરાવ્‍યું. તેમણે પોતાની વાતમાં જણાવ્‍યું કે સ્‍વામીજી એવા પુરૂષ છે કે કેવળ આલોકના સુખ, શાંતિ અને આનંદ નહીં પણ આપણા આત્‍માની ગતિ પરમાત્‍મા તરફ નિરંતર અને એકધારી ચાલ્‍યા કરે જેના ફળસ્‍વરૂપે આપણો છેલ્લો જન્‍મ થઇ જાય... એની માટે સવામીશ્રીનો નિરંતરનો દાખડો છે.\nસભામાં Parsippany Mayor Mr.Michael Soriano પણ સ્‍વામીજી સાથેના આત્‍મીયસંબંધે અને પ્રીતિમા દાવે પધાર્યા હતા. તેમને પોતાના વ્‍યકતવ્‍યમાં વાત કરી હતી કે સ્‍વામીજી અને સ્‍વામીજીનો સમાજ અદ્‌ભુત છે. જેવા સ્‍વામીજી પ્રેમથી સંપૂર્ણ પુરૂષ છે તેમ તેમના સંતો-ભક્‍તો પણ પ્રેમથી ભરેલા છે અને નિઃસ્‍વાર્થ છે એટલે મને અહીં આવવાનું બહુ ગમે છે. અંતમા સચિવશ્રીએ જણાવ્‍યું કે હું પણ આવતી સાલ મારા ઘરેથી એક વાનગી ઠાકોરજીના ચરણોમાં અર્પણ કરવા મો અચૂક આવીશ.\nસ્‍વામીશ્રીના પ્રેમના તાંતણે બંધાયેલા અને પૂ. પ્રેમસ્‍વામીજી સાથેના આત્‍મીયસંબંધના દાવે Anoopam Mission-Allentown ના સાધક ભાઇઓ તથા પૂ. સોઢાણી સાહેબ (VHP ) પૂ. અનિલભાઇ (ICS) પૂ. સંજયભાઇ પુરોહિત, પૂ. કિરીટભાઇ વગેરે Indian Community ના વડીલ માવતરો પણ પધાર્યા હતા.\nસભાના -અંતમા ગુરૂહરી પ.પૂ. હરિપ્રસાદજીના વિડીયોદર્શન દ્વારા આર્શીવચન સહુ કોઇ ભકતોને પ્રાપ્ત થયા હતા. સ્‍વામીજીએ પોતાની પરાવાણી વહાવતાં જણાવ્‍યું કે આપણે સહુએ ભગવાનના માથે પડીને જીવવું છે અને સાચા ભકત થવું છે જેથી ભગવાન આપણને સર્વાગી સુખી કરી દે જ.. જ.. જ.. !\nઆ ઉત્‍સવમાં લગભગ ર૦૦૦ જેટલા ભકતોએ દર્શન, પરાવાણી તથા પ્રસાદનો લાભ લીધો. ઠાકોરજીને અન્નકુટમાં ૧ર૦૦ જેટલી વિવિધ પ્રકારની વાનગીઓ ધરાવવામાં આવી હતી. બધા ભકતોએ ખૂબ જ ભકિતભાવથી થાળ ગાઇને ભાવ વ્‍યકત કર્યો હતો. ત્‍યારબાદ એક એક કલાકના અંતરે ૩ ઠાકોરજીની આરતી કરવામાં આવી હતી. સહુ ભકતોએ ખૂબ જ ભકિતભાવપૂર્વક આરતીનો લાભ લીધો હતો. અંતે મહાપ્રસાદ લઇને સહુ આમંત્રિત મહેમાનો અને ભકતોએ પોતાના ઘર તરફ પ્રયાણ કર્યુ હતુ.\nત્‍યારબાદ સાંજે ૪ થી ૮ વાગ્‍યા સુધીમાં સ્‍વયંસેવકોએ પ્રસાદના બોકસ તૈયાર કરી દીધાં અને Hall Wind Up ની સેવા ખૂબ જ ઉત્‍સાહ અને ઉમંગથી અદા કરી હતી. અંતે ફરીથી બધા સ્‍વયંસેવકોએ ઠાકોરજીને સાક્ષી રાખીને ૧પ મિનિટ ધુન-ભજન કરી અને પ્રાર્થના કરી હતી કે હે મહારાજ ! હે સ્‍વામીજી ! અમ સહુ તો કેળવ નિમિત્ત માત્ર હતા તો અમે કર્તાહર્તા ના થઇ જઇએ, બધું તમારે જ લઇને જ છે તથા આવી ને આવી તમારા સહુ સબંધવાળી સેવા અમને નિરંતર આપતા રહેશોજી. આ સાથે જયઘોષ કરીને સહુ કોઇ ભગવાન અને ભકતોની સ્‍મૃતિ કરતા કરતા ગુણ ગાતા ગાતા પોતાના ઘર તરફ પ્રયાણ થયા તેવું શ્રી જયંત પટેલ હરિધામ ન્‍યુજર્સીની યાદી જણાવે છે.


સ્થાનિક માર્કેટિંગ કેવી રીતે કરવું | MyStore by Khatabook\nHome\tવ્યવસાયિક ટીપ્સ\tસ્થાનિક માર્કેટિંગ બિઝનેસ\nસ્થાનિક માર્કેટિંગ બિઝનેસ\nby Tandava Krishna ઓક્ટોબર 21, 2020\nwritten by Tandava Krishna ઓક્ટોબર 21, 2020\nનાના વ્યવસાય માટે સ્થાનિક માર્કેટિંગ કેમ મહત્વપૂર્ણ છે\nતમે તમારા નાના વ્યવસાય માટે સ્થાનિક માર્કેટિંગને અપનાવવાનું વિચાર્યું છે? શું આ મહત્વપૂર્ણ છે?\nસ્થાનિક માર્કેટિંગ એ આસપાસના સંભવિત ગ્રાહકોને આકર્ષિત કરવાની ચાવી છે, જે અત્યંત લાભદાયક છે. કેટલીકવાર, લોકો તમારા વ્યવસાયથી સંબંધિત આઇટમ્સની શોધ કરે છે પરંતુ તમારો સેટઅપ શોધવામાં નિષ્ફળ જાય છે કારણ કે તેઓ તમારો વ્યવસાય જાણતા નથી. લોકોને તમારા વ્યવસાય વિશે જાગૃત કરવા માટે તમે અનુપમ પ્રયત્નો કર્યા નથી?\nગૂગલ જે વસ્તુ શોધી રહ્યું છે તે ધ્યાનમાં લીધા વિના, આધુનિક પેના શ્રેષ્ઠ મિત્રો છે. આ એક મોબાઇલ જ્નકોશ છે જે બીજા પર ખર્ચ કર્યા વિના પોતાને અપડેટ કરે છે. હકીકતમાં, એક મજબૂત નલાઇન હાજરી અનિવાર્ય સફળતાનો માર્ગ બનાવે છે. ઉપરાંત, બજારમાં તમારી હાજરી બતાવવાનો આ સૌથી સહેલો રસ્તો છે,\nત્યાં ઘણા પ્રકારો છે તે કહેવું મુશ્કેલ છે. આ લેખ દ્વારા અમે સ્થાનિક માર્કેટિંગની સૌથી સફળ શ્રેણી અને સ્થાનિક બજારમાં તમારા વ્યવસાયને સૂચિબદ્ધ કરવાની પ્રક્રિયાને સમજીશું.\nસ્થાનિક માર્કેટિંગ શું છે?\nસરળ શબ્દોમાં, સ્થાનિક માર્કેટિંગ એ પડોશી માર્કેટિંગનો પર્યાય છે જે વ્યવસાયના ભૌતિક સુયોજનની આસપાસના સમુદાયોને લક્ષ્યમાં રાખે છે. આ પ્રકારના માર્કેટિંગ બજારના મોટાભાગના પર ધ્યાન કેન્દ્રિત કરતા નથી, પરંતુ સ્થાનિક વસ્તી પર ધ્યાન કેન્દ્રિત કરતા નથી જેથી તેઓને વ્યવસાયના અસ્તિત્વથી વાકેફ કરી શકાય. સ્થાનિક માર્કેટિંગ એ અસંખ્ય સ્વરૂપો દ્વારા પ્રાપ્ત કરી શકાય છે જે ફક્ત ગ્રાહકો સાથે જ જોડાતા નથી, પણ તે ખાતરી કરે છે કે તેઓ તમારા વ્યવસાયમાં શામેલ છે. નાના ઉદ્યોગો માટે સૌથી સફળ માર્કેટિંગ પદ્ધતિઓ છે સર્ચ એન્જિન ઓપ્ટિમાઇઝેશન (એસઇઓ), સર્ચ એંજિન માર્કેટિંગ (એસઈએમ), સોશિયલ મીડિયા માર્કેટિંગ (એસએમએમ), પે-ક્લિક-ક્લિક એડવર્ટાઇઝિંગ (પીપીસી), એફિલિએટ માર્કેટિંગ અને ઇમેઇલ માર્કેટિંગ.\nસ્થાનિક માર્કેટિંગ પર કયા પ્રકારનાં વ્યવસાયની સકારાત્મક અસર છે?\nસ્થ|નિક બજારને વધુ સારી રીતે સમજવામાં તમારી સહાય માટે સંશોધન માહિતી તપાસો:\nસ્થાનિક માર્કેટિંગ દ્વારા 75% થી વધુ ગ્રાહકો નાની દુકાનો વિશે પૂછપરછ કરે છે.\n40% ગ્રાહકો સ્થાનિક માહિતી શોધવા માટે શોધ એંજીનનો ઉપયોગ કરે છે.\n54% ગ્રાહકો સ્થાનિક વ્યવસાય શોધવા માટે સ્માર્ટફોનનો ઉપયોગ કરે છે.\n53% લોકો સ્ટોર દિશાઓ શોધે છે.\n50% લોકો સ્થાનિક સ્ટોર સરનામાંઓ શોધે છે.\n45% વપરાશકર્તાઓ વ્યવસાય સંપર્ક નંબર માટે શોધે છે.\nસ્થાનિક લોકોમાંથી 18% સ્માર્ટફોન માટે ફક્ત 7% બિન-સ્થાનિક શોધની તુલના કરે છે જે એક દિવસની ખરીદી તરફ દોરી જાય છે.\n5 માંથી4ગ્રાહકો સ્થાનિક વિભાગ, શહેર, પિન કોડ અથવા તરત જ નજીકના દ્વારા જાહેરાતો માટે શોધે છે.\nસ્થાનિક માર્કેટિંગના ફાયદા :\nસ્થાનિક માર્કેટિંગ એ નાના ઉદ્યોગો માટે એક વરદાન છે, જે મેળ ન ખાતા લાભ મેળવી શકે છે. ચાલો તેના પર એક નજર\nઉચ્ચ લક્ષ્યાંકિત – સ્થાનિક માર્કેટિંગ સંભવિત ગ્રાહકોને લક્ષ્ય આપે છે, જે તમારા વ્યવસાય માટે મહત્વપૂર્ણ છે.\nનિ –શુલ્ક – જોકે કેટલાક માર્કેટિંગ યોજનાઓ ચૂકવણીના આધારે મેળવી શકાય છે, મોટાભાગની સેવાઓ નિશુલ્ક આપવામાં આવે છે. તમારા ગ્રાહકોને વધુ સારી રીતે જાણો – સ્થાનિક માર્કેટિંગ તમને એવા ગ્રાહકો સાથે સંકલન કરવાની મંજૂરી આપે છે જે મૂળ છે અને તે જ ભાષા બોલે છે. તે તમારા વ્યવસાયના સકારાત્મક પાસાઓને વધારે છે.\nવફાદાર ક્લાયન્ટ્સને ઈનામ આપો – તમારા વ્યવસાય માટે વફાદાર એવા ગ્રાહકોને વળતર આપો. તમારા ગ્રાહકોને તમારા વ્યવસાયમાં જોડે છે અને તમારી હાજરીને વિસ્તૃત કરવા માટે અવકાશ વિસ્તરે છે. કન્વર્ટ સેલ્સ આવેગ- કેટલાક ગ્રાહકોને કોઈ ખાસ ચીજ ખરીદવાની તીવ્ર ઇચ્છા લાગે છે પરંતુ વિવિધ કારણોસર તે ટાળશે. ગ્રાહકોની આ સ્થિતિનો લાભ લો અને તેમને તમારા વ્યવસાય તરફ આકર્ષિત કરો. તમારા પરિણામોને માપો – નલાઇન પ્લેટફોર્મ ઝડપથી તમારા પ્રદર્શનના પરિણામો બતાવે છે, તમને પ્રાપ્ત થયેલા આંકડા અનુસાર સુધારણા માટે અવકાશ આપે છે.\nતમારા નાના વ્યવસાયને સ્થાનીકૃત કેવી રીતે કરવો?\nતમને એ જાણીને આશ્ચર્ય થશે કે સર્ચ એંજીન, તેમજ રિટેલર્સ, હાયપર-લોકલિયાઇઝ્ડ માર્કેટિંગ તરફ વલણ ધરાવે છે. વ્યૂહરચનામાંથી વધુ મેળવવા માટે તમારા પોતાના બનાવો:\nપુનર્જન્મ મૂલ્યો –\nતમારા લક્ષ્યોને જાણવું અને તે મુજબ તમારી વ્યૂહરચના નક્કી કરવી મહત્વપૂર્ણ છે. ઉપરાંત, બજારમાં ફ્લેગશિપ બ્રાન્ડ બન્યા પછી પણ મૂળ સાથે સંપર્કમાં રહેવું નિર્ણાયક છે.\nતમારી વેબસાઇટને પ્ટિમાઇઝ કરો –\nવેબસાઇટ એ તમે આપેલી સેવાઓ અને આઇટમ્સની સૂચિ છે. તેથી, સૌથી વધુ લોકપ્રિય કીવર્ડ્સને ઓળખવા અને તમારા વેબ પૃષ્ઠ પર તેનો અમલ કરવો મહત્વપૂર્ણ છે. આ ફક્ત તમારી રેન્કિંગમાં વધારો કરશે નહીં પણ દૃશ્યતા વધારવામાં પણ મદદ કરશે.\nસ્થાનિકીકરણ કરવા માટે સોશિયલ મીડિયા પ્લેટફોર્મનો ઉપયોગ કરો – સીમાઓ વિના વિશ્વમાં રહેતા લોકો સાથે કનેક્ટ કરવું ખૂબ જ સરળ છે. જ્યારે તમે તમારા મિત્રો સાથે સંપર્કમાં રહો છો, ત્યારે સ્થાનિક લોકોને ફર્સ અને નવીનતમ સમાચાર વિશે માહિતગાર રાખવા માટે સોશિયલ મીડિયા પ્લેટફોર્મ જેવા કે ફેસબુક, ઇન્સ્ટાગ્રામ, ટ્વિટર અને અન્ય માધ્યમોનો ઉપયોગ કરો.\nસ્થાનિકો તરફથી પ્રશંસાપત્રો મેળવો –\nસ્થાનિક લોકો સાથે કામ કર્યા પછી, વિશ્વાસ અને વિશ્વસનીયતા વધારવા માટે તેમને સામાજિક નેટવર્ક પર તેમના સકારાત્મક પ્રતિસાદ શેર કરવા માટે કહો.\nતમારા વ્યવસાયની સૂચિ બનાવો –\nયાદ રાખો; તમે તમારી વેબસાઇટ બનાવી શકતા નથી અને લોકો સુધી પહોંચી શકતા નથી. તેના બદલે, શોધ એન્જિન નકશા (ગૂગલ, બિંગ અને યાહૂ), સમીક્ષા સાઇટ્સ (યેલપ, ગૂગલ, ટ્રીપએડવીઝર, યલો પૃષ્ઠો, માનતા), યલો પેજ ડિરેક્ટરી (આંતરિક પૃષ્ઠો, સુપર પૃષ્ઠો) જેવી ટોચની સ્થાનિક શોધ સાઇટ્સ પર તમારા વ્યવસાયને લક્ષ્ય બનાવો. ), સ્થાનિક ડિરેક્ટરીઓ (ફેસબુક, શહેર શોધ, સ્થાનિકીકરણ, ગૂગલ, યાહૂ) નો ઉપયોગ કરો.\nબહુવિધ સ્થાનોની સૂચિનું સંચાલન કરો –\nગૂગલ મારો વ્યવસાયનો ભાગ બનવું એ કોઈપણ સ્થાનિક વ્યવસાયનો મહત્વપૂર્ણ ભાગ છે. હવે, સમજમાં સુધારો થયો છે અને વ્યૂહરચના ઘણા સ્થળોએ તેની હાજરી દર્શાવવા પર કેન્દ્રિત છે.\nદાવો અને ચકાસો –\nઆ પગલાઓ સાથે તમારી સ્થાનિક શોધ રેન્કિંગને અપગ્રેડ કરો. ઉપરાંત, તમારી વ્યવસાય શ્રેણીને સૂચિબદ્ધ અને અપડેટ કરવાનું ભૂલશો નહીં. મારો વ્યવસાય માટે સાઇન અપ કરો – જો તમે સખત બજારમાં તમારી નલાઇન હાજરી બતાવવાની અપેક્ષા કરો છો, તો આ સફળતાની ચાવી છે. તે વ્યવસાયિક શુલ્કમાં ઉમેરો કરવા માટે તમારા અવકાશને વિશાળ પ્લેટફોર્મમાં પણ ચકાસી દે છે.\nયાહૂ સ્થાનિક કાર્ય માટે સાઇન અપ કરો –\nજ્યારે કોઈ નેસ્થાનિક વ્યવસાય વિશે પૂછે છે ત્યારે આ પ્રક્રિયા આશ્ચર્યકારક રીતે કામ કરે છે.\nતમારી વેબસાઇટને “સ્થાનિક-\nપ્ટિમાઇઝ્ડ કરો” તમારી સ્થાનિક વેબસાઇટ અનુસાર તમારી વેબસાઇટને પ્ટિમાઇઝ કરવાથી તમારી હાજરી અગ્રણી અને નોંધપાત્ર બને છે.\nમોબાઇલ-પ્ટિમાઇઝ વેબસાઇટ મેળવો –\nદરેક વ્યક્તિ સફરમાં વસ્તુઓ પૂર્ણ કરવાનું પસંદ કરે છે. ભીડમાં તમારી હાજરી વધારીને, તમારા ધંધા સાથે જોડાવા માટે તેમના સ્માર્ટફોનનો ઉપયોગ કરવાની મંજૂરી આપો.\nસ્થાનિક સર્ચ એન્જિન પ્ટિમાઇઝેશન –\nપૈસા ખર્ચ કર્યા વિના નલાઇન પ્લેટફોર્મ પર તમારા સ્થાનિક વ્યવસાયનું માર્કેટિંગ કરવાની આ એક સરસ રીત છે.\nલોકલ પેઇડ એડવર્ટાઇઝિંગ –\nજાહેરાતની આ પદ્ધતિ તમને સર્ચ એન્જિનની ટોચ પર રહેવાની મંજૂરી આપે છે જે ગ્રાહકોને અસરકારક રીતે પીછેહઠ કરવામાં મદદ કરે છે, જેમ કે – ગૂગલ એડવર્ડ્સ, બિંગ એડ, વગેરે.\nસોશિયલ મીડિયા માર્કેટિંગ-\nસોશિયલ મીડિયા એ એક સમૃદ્ધ ક્ષેત્ર છે કે જેણે બજારનો મોટો હિસ્સો કબજે કર્યો છે. તમારા વ્યવસાયને વેચવા માટે ખૂબ રસપ્રદ પરંતુ ઉત્પાદક પ્લેટફોર્મનો ઉપયોગ કરો.\nસ્થાનિક માર્કેટિંગનું લક્ષ્ય શું છે?\nજો તમે આશ્ચર્ય પામી રહ્યાં છો કે સ્થાનિક માર્કેટિંગનો હેતુ શું છે, તો તેને સમજવા માટે નીચે આપેલ તપાસો:\nતમારા વ્યવસાયને મહત્તમ સંપર્કમાં આવે તે સુનિશ્ચિત કરવા માટે ટ્રાફિકને એકીકૃત કરવું મહત્વપૂર્ણ છે.\nએકવાર લોકોને તમારી બ્રાન્ડ વિશે જાણ થાય; તમે ફક્ત ફૂલેલા નફાનો આનંદ માણી શકશો નહીં પણ તમે સફળતાપૂર્વક કોઈ વ્યવસાય સ્થાપિત કરવામાં પણ સક્ષમ હશો.\nબજાર સફળતા વાર્તા વિશ્લેષણ\nનિષ્ણાતો માને છે કે સ્થાનિક માર્કેટિંગ વાર્તાને સૌથી સફળ બજારમાં લાવવાની ચાવી છે. તે માત્ર ગ્રાહકો સાથે સરળ સંબંધો વિકસાવે છે, પરંતુ તમારા વ્યવસાયને સતત ચાલવામાં પણ મદદ કરે છે.\nવિશ્વ ઝડપી ગતિએ આગળ વધી રહ્યું છે અને ડિજિટાઇઝેશનનો સ્વાદ વિકસાવી રહ્યું છે. નવીનતમ તકનીક અપનાવો અને હરીફોમાં તમારા વ્યવસાયને અગ્રણી બનાવો. ઉપરાંત, છટકબારીને સમજવા માટે સંદર્ભને ક્યારેય અવગણશો નહીં અને તેના હકારાત્મક પાસાઓ પર પ્રકાશ પાડશો. આનાથી વ્યવસાયને વેગ મળે છે, પરંતુ એકંદર સ્પર્ધા પણ ઓછી થાય છે.\nટી શર્ટ ડિઝાઇન બિઝનેસ


કચ્છ- ર૮, ભાવનગર- ૭ મોરબીમાં ૧રને કોરોના\nરાજકોટ તા. ૧ :.. આજે વર્ષ બદલાયું છે આમ છતાં ગત વર્ષથી પગપેસારો કરી કોરોનાનું સંક્રમણ આ વર્ષમાં પ્રારંભે પણ યથાવત રહ્યું છે.\nભુજની કોવિડ લેબમાં સેમ્પલ\nટેસ્ટિંગનો આંકડો ર૭ હજારની નજીક\nભુજ : કચ્છમાં કોરોનાના સેમ્પલની ચકાસણી માટે મે મહિનામાં ભુજની અદાણી જીકે જનરલ હોસ્પિટલમાં લેબ શરૂ કરાઇ હતી. છેલ્લા સાત મહિનામાં કોવિડના સેમ્પલ ટેસ્ટીંગનો આંકડો ર૬.૮૩૮ સાથે ર૭ હજારની નજીક પહોંચ્યો છે. ગત વર્ષના આખરી દીને ર૮ નવા કેસ સાથે કચ્છમાં કોરોનાના કુલ દર્દીઓનો આંકડો ૪૦૩પ થયો છે. જયારે સાજા થયેલા દર્દીઓ ૩૬૮૮ છે. એકિટવ કેસ રર૬ અને મૃત્યુ પામનારા ૮૧ છે.\nભાવનગરમાં ૧૭ દર્દીઓ કોરોના મુકત\nભાવનગર : જિલ્લામાં વધુ ૭ નવા કોરોના પોઝીટીવ કેસ નોંધાતા જિલ્લામાં કોરોના પોઝીટીવ કેસોની સંખ્યા પ,૮૪ર થવા પામી છે. જેમાં શહેરી વિસ્તારમાં ૩ પુરૂષ અને ૩ સ્ત્રી મળી કુલ ૬ કેસ નોંધાયા છે. જયારે તાલુકાઓમાં સિહોર તાલુકાના પીપળીયા ગામ ખાતે ૧ કેસ મળી કુલ ૧ લોકોના કોરોના રીપોર્ટ પોઝીટીવ આવતા તેમને વધુ સારવાર માટે દાખલ કરવામાં આવેલ છે.\nમહાનગરપાલિકાના ૧૦ તેમજ તાલુકાઓના ૭ એમ કુલ ૧૭ કોરોના પોઝીટીવ દર્દી કોરોનામુકત થતા તેને હોસ્પિટલમાંથી રજા અપાઇ છે.\nઆમ જિલ્લામાં નોંધાયેલા પ,૮૪ર કેસ પૈકી હાલ ૪૯ દર્દીઓ સારવાર હેઠળ છે. જયારે અત્યાર સુધીમાં કુલ પ,૭૧૭ દર્દીઓને ડીસ્ચાર્જ કરવામાં આવ્યા છે તેમજ જિલ્લામાં ૬૯ દર્દીઓના અવસાન થયેલ છે.\nમોરબી જીલ્લામાં ૮ દર્દી ડીસ્ચાર્જ\nમોરબી જીલ્લામાં કોરોનાના નવા ૧ર કેસો નોંધાયા છે તો વધુ ૮ દર્દી સ્વસ્થ થયા છે.\nનવા કેસોમાં મોરબી તાલુકાના ૯ કેસો જેમાં ૩ ગ્રામ્ય અને ૬ શહેરી વિસ્તાર, વાંકાનેરના ર કેસ શહેરી વિસ્તારમાં જયારે ટંકારાનો ૧ કેસ ગ્રામ્ય વિસ્તાર મળીને કુલ ૧ર નવા કેસો નોંધાયા છે. નવા કેસો સાથે જીલ્લામાં કુલ કેસનો આંક ૩૧રર થયો છે. જેમાં ૯૪ એકટીવ કેસ છે. અત્યાર સુધીમાં કુલ ર૮૧૭ દર્દી સ્વસ્થ થયા છે.


અન્યોની જિંદગી પ્રકાશિત કરવા ગામેગામ ફરી રહી છે વારાણસીની નૌશાબા!\nમુસ્લિમ મહિલાઓ માટે તે કોઈ ઉદાહરણથી ઓછી ન આંકી શકાય. તેમણે પોતાની જિંદગી સુધારવા ઉપરાંત અન્ય મહિલાઓને પણ સશક્ત બનાવવાનું કામ કર્યું. મુસ્લિમ યુવતીઓ અને મહિલાઓને શિક્ષણ સાથે જોડવાનું અને તેમને પગભર કરવાની જવાબદારી તેઓ ખૂબ જ સારી રીતે ઉપાડી રહ્યા છે. નૌશાબાએ જાતે અભ્યાસ કર્યો અને બીજાને પણ પોતાની સાથે જોડ્યા.\nવારાણસીમાં રહેનારી નૌશાબાએ લાઈબ્રેરી સાયન્સમાં માસ્ટર્સ કર્યું છે. અભ્યાસ દરમિયાન તેમણે અનુભવ્યું કે જ્યાં એક તરફ તેમના પરિવાર દ્વારા શિક્ષણને મહત્વ આપવામાં આવતું હતું ત્યાં બીજી મુસ્લિમ પરિવારો શિક્ષણને ખાસ મહત્વ આપતા નહોતા. તેના કારણે આ લોકો સમાજમાં અન્યની સરખામણીએ પાછળ રહેતા હતા. અભ્યાસ પૂરો કર્યા બાદ નૌશાબા એક સ્કૂલમાં અભ્યાસ કરાવવા લાગી. આ દરમિયાન નૌશાબા એક સમાજસેવી સંસ્થાના સંપર્કમાં આવી જે વારાણસીના મુસ્લિમ બહુમતી ધરાવતા વિસ્તારોમાં શિક્ષણ આપવાનું કામ કરતી હતી. જ્યારે નૌશાબાએ આ સંસ્થા જોડે કામ કરવાની ઈચ્છા રજૂ કરી તો સંગઠનના એક સભ્યે તેને જણાવ્યું કે તે શિક્ષિત છે અને સ્કૂલમાં સારી નોકરી કરી રહી છે. તે આ સંસ્થા સાથે જોડાશે તો પછાત વિસ્તારોમાં જવું પડશે, ધોમધખતા તડકામાં પણકામ કરવું પડશે અને ક્યારેક ખુલ્લામાં બેસીને પણ બાળકોને ભણાવવા પડશે. નૌશાબા પર આ વાતોની કોઈ અસર થઈ નહીં. તે આ બાળકોને ભણાવવા તૈયાર થઈ ગઈ જે ક્યારેય સ્કૂલે પણ નહોતા ગયા.\nનૌશાબાએ યોરસ્ટોરીને જણાવ્યું,\n"હું વારાણસીના જુના પુલ વિસ્તારમાં ગઈ. તે મુસ્લિમ બહુમતી ધરાવતો વિસ્તાર છે અને અહીંયા હાથવણાટનું અને ભરતકામ થતું હતું. નાના નાના છોકરા છોકરીઓ સાડિયો અને કપડાં પર ડિઝાઈન બનાવવાનું કામ કરતા હતા. અહીંયા આવીને મને ખ્યાલ આવ્યો કે અહીંયાના 95 ટકા બાળકો સ્કૂલ જવાનું તો દૂર સ્કૂલના કેમ્પસ સુધી પણ નથી ગયા. મેં ત્યાંના લોકોને સમજાવ્યા કે તેમના બાળકો માટે અભ્યાસ કેટલો જરૂરી છે. ત્યારબાદ ત્યાંના લોકોની જે પ્રતિક્રિયા આવી તે સાંભળીને હું દંગ રહી ગઈ. ત્યાંના લોકોએ બાળકોને ભણાવવા માટે જગ્યા આપવા ઉપરાંત તેમની પાસે 160 બાળકોનું રજિસ્ટ્રેશન પણ કરાવ્યું. ત્યારબાદ બાળકોને ભણાવવાનો તબક્કો ધીમે ધીમે વધતો ગયો."\nનૌશાબાએ ત્યારે વિચાર્યું કે મોટી છોકરીઓને અભ્યાસ ઉપરાંત પગભર કરવાની પણ જરૂર છે. તેના કારણે જ તેમણે અભ્યાસ ઉપરાંત સિલાઈ, ભરતકામ અને આર્ટ એન્ડ ક્રાફ્ટની તાલિમ આપવાનું શરૂ કર્યું. આ રીતે નૌશાબાએ સતત પાંચ વર્ષ સુધી બાળકોને અભ્યાસ કરાવવાનું કામ કર્યું. ત્યાં સુધી અહીંયાના લોકો પણ સમજી ગયા હતા કે અભ્યાસ કેટલો જરૂરી છે. નૌશાબા જણાવે છે,\n"ત્યારબાદ અહીંયાના લોકોએ તેમની જ દેખરેખ હેઠળ ઈન્ટર સુધીનું એક મદરેસા તૈયાર કર્યું અને પોતાના બાળકોને ભણાવવા માટે મોકલવા લાગ્યા. આજે પણ અહીંયાના બાળકો ઘણી વખત પોતાની મુશ્કેલીઓ માટે નૌશાબાને મળે છે. નૌશાબા અત્યાર સુધીમાં 1200થી વધુ બાળકોને ભણાવી ચૂકી છે."\nઆજે નૌશાબા મુખ્ય રીતે એ છોકરીઓ અને મહિલાઓ સાથે જોડાયેલી છે જે ઘરે રહે છે. તે આ લોકોને ઘણા પ્રકારની તાલિમ આપે છે જેથી તેઓ પણ પગભર થઈ શકે. તે ઉપરાંત જો અભણ મહિલાઓ અને છોકરીઓ હોય છે તેમને નૌશાબા શિક્ષિત કરવાનું કામ કરે છે. નૌશાબાના જણાવ્યા પ્રમાણે,\n"અમારો પ્રયાસ હોય છે કે જે અભણ મહિલાઓ છે તે કોઈની સામે અંગુઠો ન મારે. તે બેંક અને અન્ય જગ્યાએ અંગુઠા મારવાના બદલે પોતાનું નામ લખીને પણ સહી કરે."\nઆ માટે નૌશાબા અલગ અલગ વસતીઓમાં જાય છે અને એવી છોકરીઓ અને મહિલાઓને ભેગી કરીને અભ્યાસ કરાવે છે તથા તેમને આત્મનિર્ભર થવા પ્રોત્સાહિત કરે છે. નૌશાબાના પ્રયાસોની જ એ અસર છે કે ગત દસ વર્ષમાં વારાણસીમાં રહેનારી લગભગ છ હજાર મહિલાઓ અને યુવતીઓ આત્મનિર્ભર બની. તેમાં નીચલી અને ગરીબ સમુદાયની મહિલાઓનો સમાવેશ વધારે થાય છે. આજે તેમની દ્વારા શિક્ષિત ઘણી યુવતીઓ અને મહિલાઓ બ્યૂટીપાર્લર ચલાવે છે, સિલાઈ કરે છે તો કેટલીક ફેશન ડિઝાઈનિંગ દ્વારા પણ પોતાનું ગુજરાન ચલાવે છે.\nમહિલાઓના સશક્તિકરણ માટે નૌશાબાએ 40 સેલ્ફ હેલ્પ ગ્રૂપ પણ તૈયાર કર્યા છે. દરેક ગ્રૂપમાં 10થી માંડીને 20 મહિલાઓ છે. તેમની દર મહિને એક બેઠક પણ થાય છે. નૌશાબાના મતે,\n"મહિલાઓ માટે બનાવવામાં આવેલા સેલ્ફ હેલ્પ ગ્રૂપમાં અમે દર મહિને અલગ અલગ મુદ્દે ચર્ચા કરીએ છીએ. જેમ કે બાળલગ્ન, બાળમજૂરી, શિક્ષણ, સ્વાસ્થ્ય અને પર્યાવરણ જેવા મુદ્દા મહત્વના રહે છે."\nશિક્ષણ અને રોજગાર ઉપરાંત નૌશાબા પર્યાવરણ માટે પણ કામ કરે છે. તેના માટે તેણે એક યુથ ફોરમ બનાવ્યું છે, જ્યાં યુવાનોને વૃક્ષોની જાળવણી અને રક્ષણ કરવા અંગે સમજાવવામાં આવે છે. તે જણાવે છે કે વાતાવરણના પરિવર્તનમાં તેમની શું ભૂમિકા છે. તે ઉપરાંત નૌશાબા યુવાનોને પાણીની કેવી રીતે જાળવણી કરવી અને જૂની પ્રાકૃતિક વસ્તુઓ જે વિલુપ્ત થઈ રહી છે તેને કેવી રીતે બચાવી શકાય તેની પણ સમજ આપે છે. નૌશાબા વારાણસીના પછાત વિસ્તારોના લગભગ 60 ઘરોમાં બાયોગેસ પ્લાન્ટ લગાવવામાં મદદ કરી ચૂકી છે..\nનૌશાબા હવે વારાણસીના કારીગરોને ટેકનોલોજી સાથે પણ જોડી રહ્યાં છે. તે જણાવે છે,\n"હું જ્યારે મુસ્લિમ હાથશાળના કારીગરો વચ્ચે શિક્ષણ અને મહિલાઓના વિકાસ માટે કામ કરી રહી હતી તો જોયું કે વાંસની છાબડીઓ, માટીના વાસણો, ચાંદીની મીનાકારી, લાકડાના રમકડાં બનાવનારા કારીગરોને પોતાની વસ્તુઓની સાચી કિંમતની જાણકારી નથી હોતી. તેમની સ્થિતિ ઘણી વખત એટલી ખરાબ હોય છે કે, વચેટીયાઓના કારણે કારીગરોને પોતાનો માલ પડતર કરતાં પણ ઓછા ભાવે વેચવો પડે છે. આ કારીગરોની દુઃખદ સ્થિતિ અંગે જાણીને મારા મનમાં વિચાર આવ્યો કે, આવા કારીગરો માટે એક વેબસાઈટ બનાવવામાં આવે અને તેમને પ્રમોટ કરવામાં આવે જેથી તેઓ સીધા જ ગ્રાહકો સાથે જોડાઈ શકે. આ રીતે કારીગરોને તેમના ઉત્પાદનોની યોગ્ય કિંમત મળશે."\nનૌશાબાનું માનવું છે,\n"મારો ઉદ્દેશ આ વેબસાઈટને રાષ્ટ્રીય સ્તરે નહીં આંતરરાષ્ટ્રીય સ્તરે શરૂ કરવાનો છે જેથી દુનિયાભરના લોકો બનારસને જાણે અને બનારસના કામને દુનિયાભરના લોકો સુધી પહોંચાડી શકાય."


Jaljivan yatra at Gadhada Swaminarayan Temple after 12 year – News18 Gujarati\nHome » photogallery » kutchh-saurastra » BOTAD JALJIVAN YATRA AT GADHADA SWAMINARAYAN TEMPLE AFTER 12 YEAR VZ\nગઢડામાં 12 વર્ષ પછી નીકળી જળજીલણ યાત્રા, મોટી સંખ્યામાં હરિભક્તો જોડાયા\nઆ કાર્યક્રમમાં રાજ્યના મુખ્યમંત્રી વિજય રૂપાણી ખાસ ઉપસ્થિત રહ્યા છે. યાત્રાને લઈને ભક્તોમાં અનેરો ઉત્સાહ જોવા મળ્યો છે.\n| September 09, 2019, 15:23 IST\nસંજય ટાંક : ગઢડામા સવામીનારાયણ ભગવાનની 200 વર્ષ જૂની પરંપરા છેલા ૧૨ વર્ષ થી તુટી રહી હતી તે આખરે ફરી જીવંત થઈ છે. ગઢડા ખાતે 12 વર્ષ પછી જળજીલન યાત્રા કાઢવામાં આવી છે. આ યાત્રામાં ભાગ લેવા માટે મોટી સંખ્યામાં હરિભક્તો જોડાયા છે. આ કાર્યક્રમમાં રાજ્યના મુખ્યમંત્રી વિજય રૂપાણી ખાસ ઉપસ્થિત રહ્યા છે. યાત્રાને લઈને ભક્તોમાં અનેરો ઉત્સાહ જોવા મળ્યો છે. જળજીલણ યાત્રા શરૂ થતાની સાથે જ વર્ષોથી ચાલતા વિવાદનો અંત આવ્યો છે.\nનોંધનીય છે કે ગોપીનાથજી સ્વામિનારાયણ મદિરમાં આચાર્ય પક્ષ દ્વારા જળજીલણી એકાદશીના દિવસે નીકળતી ઠાકોરજીની જળયાત્રા કાઢવામાં આવતી હતી, પરતું 2007માં જે રસ્તા પરથી પાલખીયાત્રા નીકળે છે તે રસ્તો બીએપીએસ સ્વામિનારાયણ મંદિર દ્વારા બંધ કરી દેતા વિવાદ સર્જાયો હતો. આ વર્ષે દેવપક્ષની નવી બોડી મદિમાં આવતા તેમના દ્વારા પાલખી યાત્રા કાઢવાનું નક્કી કરાયું છે.\nઆ કારણે છેલ્લા 12 વર્ષથી જળજીલણી એકાદશીના દિવસે નીકળતી ઠાકોરજીની જળયાત્રા નીકળતી નથી. જળજીલણી યાત્રાનું અનેરું મહત્વ છે ત્યારે સીએમ વિજય રૂપાણી પણ આ જળયાત્રામાં સામેલ થવા માટે ગઢડા પહોંચ્યા હતા. તેમણે અહીં પ્રાસંગિક નિવેદન ઉપરાંત આરતી કરી હતી.\nજળજીલણી એકાદશીના દિવસે સ્વામિનારાયણ ભગવાન સોનાની પાલખીમાં ઢોલ નગારા સાથે વાજતે ગાજતે ઠાકોરજીને ગઢડામાં આવેલ ઘેલો નદીમાં જળ આહાર કરાવતા હતા. ત્યારથી ગઢડામા જળજીલણી એકાદશીના દિવસે લાખો હરિભકતોની હાજરીમાં વાજતે ગાજતે ઠાકોરજીની પાલખી યાત્રા કાઢવામાં આવતી હતી.\nઢડામા જે રસ્તા પરથી ઠાકોરજીની જળયાત્રા પસાર થતી હતી તે રસ્તો 2007માં BAPS મંદિર દ્વારા નગરપાલિકા પાસેથી ખરીદી લીધી હતી અને ઠાકોરજીની જળયાત્રા રુટ પર દીવાલ બનાવી દેતા વિવાદ સર્જાયો હતો. દીવાલ મામલે હરિભકતો અને પોલીસ વચ્ચે ઘર્ષણ પણ થયું હતું અને દીવાલકાંડ સજાયો હતો.


NEWS OF GUJARAT | મધુર ભંડારકરની ફિલ્મમાં શાહરૂખ પોલીસના રોલમાં\nઇન્સ્પેક્ટર ગાલિબ નામની ફિલ્મમાં શાહરૂખ ખાન રહેશે\nBy: admin PUBLISHED: Wed, 08 May 2019 16:14:09 +0530 | UPDATED: Wed, 08 May 2019 16:14:09 +0530\nરાકેશ શર્માની બાયોપિક ફિલ્મ શાહરૂખે છોડી\nછેલ્લા કેટલાક સમયથી એવા અહેવાલ આવી રહ્યા છે કે શાહરૂખ ખાન રાકેશ શર્માની બાયપિક ફિલ્મમાં કામ કરનાર નથી. મળેલી માહિતી મુજબ શાહરૂખ ખાને સારે જહાં સે અચ્છા નામની ફિલ્મ છોડી દીધી છે. જો કે ફિલ્મના રાઇટરે આ અહેવાલોને રદિયો આપ્યો છે. જો કે હજુ સુધી ફિલ્મને લઇને કોઇ નવો ખુલાસો કરવામાં આવ્યો નથી. કોઇ સ્પષ્ટતા કરવામાં ન આવતા શંકા વધી રહી છે.\nહવે એવા અહેવાલ આવી રહ્યા છે કે શાહરૂખ ખાન પ્રથમ વખત પોલીસ અધિકારીની ભૂમિકા અદા કરનાર છે. ફિલ્મ મધુર ભંડારકર બનાવવા જઇ રહ્યા છે. મિડિયા રિપોર્ટ પર વિશ્વાસ કરવામાં આવે તો આ ફિલ્મ પોલીસ પર આધારિત રહેનાર છે. ઇન્સ્પેક્ટર ગાલિબ નામની ફિલ્મ બનાવવામાં આવી રહી છે. જે દેશમાં થતા માઠી ખાણ પ્રવૃતિ પર આધારિત ફિલ્મ છે. તે માફિયા સામે જંગ ખેલતો નજરે પડનાર છે.\nમધુર ભંડારકરની નવી ફિલ્મ અન્ય ફિલ્મ સિમ્બા અથવા તો સિંઘમ જેવી રહેશે નહીં. જો કે થોડીક સિરિયસ ફિલ્મ રહેનાર છે. અલબત્ત શાહરૂખ ખાન મહેમાન તરીકે પોલીસના રોલમાં નજરે પડી ચુક્યો છે. તાજેતરમાં જ મુંબઇ પોલીસના કાર્યક્રમ ઉમંગમાં શાહરૂખ ખાને પોલીસની ભૂમિકા અદા કરવાની ઇચ્છા વ્યક્ત કરી હતી.\nતેનુ કહેવુ છે કે તે પોતાની લાંબી ફિલ્મી કેરિયરમાં ક્યારેય પોલીસના રોલમાં દેખાયો નથી. જેથી તે પોલીસના રોલ કરવાની ઇચ્છા છે. બીજી બાજુ રણબીર કપુરે કહ્યુ છે કે જ્યારે શાહરૂખ ખાનને પોલીસનો રોલ મળે ત્યારે તે તેમની સાથે કોન્સ્ટેબલની ભૂમિકા અદા કરવા માટે ઇચ્છુક છે. હવે લાગે છે કે શાહરૂખ ખાનની પોલીસની ભૂમિકા અદા કરવાની ઇચ્છા ટુંક સમયમાં જ પૂર્ણ થનાર છે. શુટિંગ અને અભિનેત્રીને લઇને હાલમાં કોઇ વાત કરવામાં આવી નથી.


હું ઓરિસ્સા-સંબલપુરમાં 33 વરસ રહ્યો છું. ગામડે ગામડે નાના માણસોથી લઈને મિનિસ્ટર લેવલના માણસોના સંપર્કમાં આવ્યો. 1962માં હું સંબલપુરથી મારા ધંધાની જગ્યાએ 70 માઈલ દૂર આવેલા ગામ ‘ગજબંધ’ જવા નીકળ્યો. બે વાગે 50 માઈલ બરગઢ બરપાલી સુધી તો મારી મોટરસાયકલ બરાબર ચાલી. અને પછી રસ્તામાં કેનાલ રોડ (હીરાકુંડ ડેમ) ઉપર નિર્જન રસ્તે ખરાબ થઈ ગઈ. ખૂબ કિક મારી, પ્લગ સાફ કર્યો પણ કશું વળ્યું નહીં. અંધારું થઈ ગયું. તમરાં બોલવા લાગ્યાં. જંગલ રસ્તો, રીંછની બીક, મન થોડું ગભરાણું. શું કરવું એ વિચારું ત્યાં ઝાંખા પ્રકાશમાં કોઈક આવતું જણાયું. એક માજી એક પૂળો ઘાસ લઈને આવતાં જણાયાં. જીવમાં જીવ આવ્યો. મોટરસાયકલ ઢસડતો હતો ત્યાં માજીએ કહ્યું કે ‘મોટરસાયકલ ખરાબ થઈ ગઈ ?’ મેં કહ્યું : ‘માજી, નથી ચાલતી. જ્યાં જવું છે તે ગજબંધ બહુ દૂર છે. રાતનો સમય છે, ભાલુ-રીંછની બીક છે.’ એમણે કહ્યું : ‘ચાલો મારી સાથે.’ હું તો માજીની પાછળ ચાલ્યો. એક જગ્યાએ મોટરસાયકલ રખાવી દીધી.\n.  અમે તો ધન્ય થઈ ગયા ! – ભૂપેન્દ્ર કે મહેતા (રાજકોટ)\n.  ચાર આંસુ – બે દુ:ખનાં, બે સુખનાં. – હીરાલાલ ‘ચિરાગ’ (વડોદરા)\n.  સલામ છે એની પતિપરાયણની ભાવનાને – અરુણ ત્રિવેદી (અમદાવાદ)\nઅડોશપડોશમાંથી બધાંએ આ બાઈ માટે કાંઈક કરી આપવાની આજીજી કરી. મારાથી એ બાઈને પુછાઈ ગયું : ‘તમારો ઘરવાળો સાવ અપંગ છે, એને સાઈકલ આપવાથી શું ફાયદો ?’ એ બાઈની આંખ ચૂઈ પડી. ‘સાહેબ… પચ્ચીસ વર્ષથી મારો ધણી પથારીવશ છે. એને બહાર જવાનું, હરવા-ફરવાનું મન ના થાય ? મને એમ કે સાઈકલ મળશે, તો એને બેસાડીને આખા ગામમાં ફેરવીશ. એ ગામના લોકોને મળે, તો એને કેટલો આનંદ થાય !… જેવી ઉપરવાળાની મરજી…’ બાઈ રડતી રડતી એના ખોરડામાં ચાલી ગઈ. એની પતિ પરાયણની ભાવનાએ અમને કાંઈક મદદરૂપ થવા બેબશ કર્યા.\nડૉક્ટરના સૂચન મુજબ અમે એ બાઈને હાથલારી ભેટ આપી. કમાણી કરી શકે એ આશયથી થોડાંક શાકભાજી પણ લાવી આપ્યાં. એના ધણીને આ હાથલારીમાં સુવડાવી એ બાઈ ગામમાં ફરવા માંડી. ઘરે ઘરે ફરતાં મલકતાં ગ્રામજનોને જોઈ એનો ધણી પણ હરખાવા માંડ્યો. આ દશ્ય જોઈ અમારા દરેકની પણ આંખો ભીંજાણી


NDRF teams News in Gujarati, Latest NDRF teams news, photos, videos | Zee News Gujarati\nમહા વાવાઝોડાની આફતને પહોંચી વળવા ગુજરાતમાં NDRFની 32 ટીમો તહેનાત\nમહા વાવાઝોડાને લઈ ગુજરાતની સરકાર તેમજ તંત્ર એલર્ટ છે. ત્યારે આ મહા વાવાઝોડાની અસર ગુજરાતના દરિયાકાંઠા વિસ્તારોમાં જોવા મળી રહી છે. તેમજ દરિયાકાંઠાના ગામોને એલર્ટ કરી દેવાયા છે. તો કોઈ મોટી હોનારત ન બને તે માટે ગુજરાતમાં અલગ અલગ જગ્યાએ મળીને કુલ એનડીઆરએફની 32 ટીમો તહેનાત કરવામાં આવી છે.\nNov 6, 2019, 09:50 AM IST\nરાજ્યમાં ભારે વરસાદની આગાહીના પગલે NDRF ટીમને કરવામાં આવી સજ્જ\nસમગ્ર રાજ્યમાં વરસાદનું જોર સતત વધી રહ્યું છે. ગુજરાતના મોટાભાગના વિસ્તારોમાં ભારે વરસાદ વરસી રહ્યો છે. રાજ્યમાં ભારે વરસાદની સંભાવનાને લઇને રાજ્યભરનું વહીવટી તંત્ર સતર્ક થઈ ગયું છે. રાજ્યમાં અનેક શહેરોમાં ભારે વરસાદ પડતા ઠેરઠેર પાણી ભરાયાની સમસ્યા સર્જાઈ રહી છે.\nAug 9, 2019, 03:20 PM IST\nવરસાદની સ્થિતિને પહોંચી વળવા રાજ્યમાં 20 NDRFની ટીમ તહેનાત\nસૌરાષ્ટ્રમાં ઊના-ગીરસોમનાથમાં પડેલા વરસાદને ધ્યાનમાં રાખીને સૌથી વધુ 8 એનડીઆરએફની ટીમો તહેનાત કરવામાં આવી છે.\nJul 17, 2018, 04:06 PM IST\nIIMની 25 વર્ષીય વિદ્યાર્થીનીએ ગળેફાંસો ખાઈ ટૂંકાવ્યું જીવન, આપધાત પાછળનું કારણ અકબંધ\nGujarat ACBની સૌથી મોટી સફળતા, નિવૃત મામલતદાર પાસેથી 30 કરોડની અપ્રમાણસર મિલકત ઝડપી પાડી\nGujarat Corona Update: રાજ્યમાં કોરોનાના નવા 490 દર્દીઓ નોંધાયા,2દર્દીના મોત\nFarmers Protest: સરકાર અને કિસાનો વચ્ચે બેઠક ફરી નિષ્ફળ, હવે આ દિવસે ફરી મીટિંગ\nવડોદરાની બિચ્છુ ગેંગના 12 સાગરીતોની ધરપકડ, ગુજસીટોક હેઠળ પ્રથમ ગુનો નોંધાયો\nBiden Oath Live: અમેરિકાના 46મા રાષ્ટ્રપતિ બન્યા જો બાઈડેન, કમલા હેરિસ ઉપરાષ્ટ્રપતિ\nIPL 2021: જાણો કઈ ટીમે ક્યા ખેલાડીઓને કર્યા રિલીઝ-રિટેઇન, જુઓ સંપૂર્ણ લિસ્ટ


ગાજર – Gujarati Vishwakosh – ગુજરાતી વિશ્વકોશ\nગાજર : દ્વિદળી વર્ગમાં આવેલા ઍપિયેસી કુળની વનસ્પતિ. તેનું વૈજ્ઞાનિક નામ Daucus carota Linn. var. Sativa DC. (સં. ગાર્જર, ગૃંજન, શિખા-મૂલ; હિં., મ., બં., પં., ગુ. ગાજર; ક. ગર્જરી; તે. ગાજરગેડ્ડા, પિતકંદ; તા. ગાજરકિલાંગુ, કરેટ્ટુકીઝાંગુ; ફા. ગર્દક, ગજર; અ. જજરેબરી; અં. કૅરટ) છે. સ્વરૂપ : તે એકવર્ષાયુ કે દ્વિવર્ષાયુ (biennial) હોય છે અને 30 સેમી.થી 120 સેમી. ઊંચું બહુશાખી પ્રકાંડ ધરાવે છે. તે5સેમી.થી 30 સેમી. લાંબા, જાડા, માંસલ, શંકુ આકારના મૂળ ઉપરથી ઉદભવે છે. પર્ણો પિચ્છાકાર (pinnate), પુનર્વિભાજિત (recompound) સંયુક્ત હોય છે. પુષ્પો સફેદ કે પીળાશ પડતાં હોય છે અને ગોળાકાર શાખિત છત્રક (umbel) પર ગોઠવાયેલાં હોય છે. ફળો યુગ્મવેશ્મ (cremocarp) પ્રકારનાં લંબચોરસ, 0.31 સેમી. લાંબાં હોય છે અને નસ ઉપર કેશ ધરાવે છે.\nઉત્પત્તિ અને જાતો : ગાજરની ઉત્પત્તિ સમૂહવરણ(mass selection)ની સતત પ્રક્રિયા દ્વારા જંગલી ગાજરમાંથી થઈ હોવાનું માનવામાં આવે છે. તેના મૂળનો રંગ સફેદ, પીળાશ પડતો, નારંગી પીળો, આછો જાંબલી, ઘેરો લાલ કે ઘેરો જાંબલી હોય છે. ભારતમાં કેટલીક સ્થાનિક જાતો અને મોટે ભાગે યુરોપ અને અમેરિકામાંથી આયાત કરેલી અનેક જાતોનું વાવેતર થાય છે. ભારતમાં ઉગાડવામાં આવતી વિદેશી જાતોમાં ‘અર્લી હોર્ન’, ‘ચેન્ટેની’, ‘ડેન્વર્સ’, ‘નેન્ટીસ’ અને ‘અર્લી જેમ’નો સમાવેશ થાય છે. ચેન્ટેની (ગાઢા લાલાશ પડતા રંગની જાત) અને ડેન્વર્સ તેમનાં લાંબાં અણીદાર અને શંકુ આકારનાં મૂળ માટે તથા વિશ્વાસપાત્ર સસ્યન (cropping) ગુણવત્તા માટે જાણીતી છે. અર્લી હોર્ન અને અર્લી જેમ વહેલી જાતો છે અને તેમનાં મૂળ નાજુક અને મંદ સુવાસિત હોય છે. સુડોળ અને સ્વાદે મીઠી યુરોપીય જાતોમાં ‘હાફ લોન્ગનેન્ટીસ’ અને ‘કાર્લસ’ પ્રખ્યાત છે.\nઆકૃતિ 1 : ગાજરનો છોડ\nસ્થાનિક જાતોમાં લીલાશ પડતું સફેદ સ્વરૂપ ભારતના ઘણા ભાગોમાં તેની સહિષ્ણુતા અને ગુણવત્તા માટે પસંદ કરવામાં આવે છે. ભારતીય કૃષિસંશોધન પરિષદ(Indian Council of Agricultural Research, New Delhi; ICAR)નો પુસા કેસર જાત પુષ્પ વિના એક માસ સુધી કંદ આપ્યા કરે છે. ભારતીય જાતો વિદેશી જાતો કરતાં વધારે સ્થૂળ અને ઓછી સુવાસિત હોય છે. લીસો, નાજુક, ચળકતો લાલ કે નારંગી રંગનો માંસલ ભાગ અને લઘુતમ અંતર્ભાગ (core) ધરાવતી ગાજરની જાતોનો શાકભાજી તરીકે ઉપયોગ થાય છે.\nગાજરની જાતોની સુધારણા માટે જનીનિક પદ્ધતિઓ પર ઓછું ધ્યાન અપાયું છે. ગાજર સ્વ-અસંગત (self-incompatible) છે અને મૂળની પસંદગીની પદ્ધતિ વ્યાવહારિક જરૂરિયાતો પૂરી પાડવા માટે પૂરતી ગણાય છે. અર્વાચીન સંશોધનો મુજબ, ગાજર સ્વ-વંધ્ય (self-sterile) છે અને અંત:પ્રજનન (inbreeding) દ્વારા કૅરોટીન દ્રવ્ય માટે સમાનતા વિકસાવી શકાય છે. જોકે હાલનું વલણ સાંકડો અંતર્ભાગ ધરાવતાં સંવર્ધિત મૂળ ઉત્પન્ન કરવાનું રહ્યું છે; પરંતુ જેમ અંતર્ભાગ સાંકડો બને છે, તેમ છોડનો અગ્ર ભાગ બરડ બને છે.\nગાજરના મૂળની અંત:સ્થ સંરચના : આ વનસ્પતિના સોટીમૂળમાં ખોરાકનો સંગ્રહ થાય છે. આ વિશિષ્ટ કાર્ય અનિયમિત દ્વિતીય વૃદ્ધિ દ્વારા જાય છે.\nઆકૃતિ2: (અ) ગાજરની જુદી જુદી જાતો, (આ) શાખિત ગાજર\nઆકૃતિ3: ગાજરમાં અનિયમિત દ્વિતીય વૃદ્ધિ દર્શાવતું રેખાચિત્ર\nપ્રાથમિક એધા (cambium) થોડો સમય કાર્ય કર્યા પછી નિષ્ક્રિય થાય છે. એધાનાં બીજાં વલયો પ્રથમ પરિચક્ર(pericycle)માં અને પછી દ્વિતીય અન્નવાહિનીના બાહ્ય ભાગમાં ક્રમિક રીતે ઉત્પન્ન થાય છે. તેઓ દ્વિતીય જલવાહિનીના સાંકડા અને દ્વિતીય અન્નવાહિનીના પહોળા પટ્ટા ઉત્પન્ન કરે છે. આ બંને પટ્ટાઓમાં વાહક કોષો ઓછા પ્રમાણમાં અને ખોરાકનો સંગ્રહ કરતા મૃદુતક (parenchyma) કોષો વિશેષ પ્રમાણમાં આવેલા હોય છે.\nપર્યાવરણ : ગાજરનું પ્રસર્જન બીજ દ્વારા થાય છે અને તેનું વાવેતર લગભગ સમગ્ર ભારતમાં થાય છે. દક્ષિણ અને મધ્યભારતમાં તે મોટે ભાગે પહાડી પ્રદેશોમાં વવાય છે. ઉત્તર ભારતમાં તેની વાવણી ઠંડી આબોહવામાં થાય છે. આબોહવાકીય પરિસ્થિતિ અનુકૂળ હોય ત્યાં લગભગ આખા વર્ષ દરમિયાન માર્ચથી સપ્ટેમ્બર સુધી દરેક પખવાડિયામાં વાવેતર કરવામાં આવે છે. મેદાનોમાં ઑગસ્ટથી નવેમ્બર સુધી વાવણી કરાય છે અને પાકની લણણી 2–4 મહિનામાં કરવામાં આવે છે.\nગાજર ઉછેરવા માટે માટી (clay) સિવાયની બધી મૃદાઓ અનુકૂળ છે; પરંતુ સારી નિતારવાળી, મધ્યમ કે હલકી ગોરાડુ મૃદા ગાજર માટે સૌથી અનુકૂળ ગણાય છે. સહેજ આલ્કેલાઇન મૃદામાં ગાજર સારી રીતે થાય છે. લાંબાં અણીદાર મૂળ ધરાવતી જાતને ખુલ્લી મૃદા જરૂરી છે; જેથી મૂળ મુક્તપણે ઊંડે જઈ શકે અને જાડાઈમાં એકસરખી રીતે વિકાસ પામી શકે. મૂળનો આકાર અને રંગ તાપમાન ઉપર આધાર રાખે છે. ઊંચા તાપમાને મૂળ ટૂંકાં અને આછા રંગનાં હોય છે. ઓછા ભેજને કારણે મૂળની લંબાઈમાં વધારો થાય છે.\nવાવણી : સારી વાવણી માટે ખેતરની ઊંડી ખેડ કરવામાં આવે છે અને વધારે ખાતર આપવામાં આવે છે. એક ટન ગાજરના ઉત્પાદનથી મૃદામાં આશરે 0.454 કિગ્રા. પોટાશ, 0.145 કિગ્રા. નાઇટ્રોજન અને 0.081 કિગ્રા. ફૉસ્ફરસનો ઘટાડો થાય છે. મૃદાને પ્રતિ હેક્ટરે 39.5 ગાડાં સારું કોહવાયેલું ફાર્મયાર્ડ ખાતર અને પોટૅશિયમ મ્યુરિયેટ (89.4 કિગ્રા./હે.) વાવણી પહેલાં આપવામાં આવે છે.\nબીજની વાવણી છૂટી અથવા ઓરણી દ્વારા હરોળોમાં 20–45 સેમી. અંતરે કરવામાં આવે છે. એકસરખું વિતરણ થાય તે માટે બીજને ઝીણી રેતી સાથે મિશ્ર કરવામાં આવે છે. પ્રતિ હેક્ટરે 4.4–17.9 કિગ્રા. બીજ વાવણી માટે જરૂરી હોય છે. આયાત કરેલાં બીજ પ્રતિ હેક્ટરે 4.4 કિગ્રા. વાવવામાં આવે છે. અંકુરણ ધીમું થાય છે; રોપ 10–12 દિવસે દેખાય છે. તેથી વાવણી પછી તરત જ સિંચાઈ કરવામાં આવે છે; અથવા વાવતાં પહેલાં બીજને 12–24 કલાક પલાળી રાખવામાં આવે છે; જેથી અંકુરણ ઝડપથી થાય. રોપા સ્થાપિત થાય ત્યારે ગીચતા ઘટાડવા પારવવામાં આવે છે. જોકે પારવવાથી વધારે આર્થિક લાભ થતો નથી. શુષ્ક મહિનાઓ દરમિયાન અઠવાડિયે એક વાર અને શિયાળામાં પખવાડિયે પિયત આપવામાં આવે છે. વધુ પડતું પાણી આપવાથી મૂળ સ્વાદહીન ઉત્પન્ન થાય છે.\nગાજરના રોગો : ગાજરના પાકને થતા રોગોના મુખ્ય પ્રકાર નીચે મુજબના છે :\n(1) ગાજરનો સરકોસ્પોરાનો પાનનો ઝાળ (સુકારો) : Cercospora apii var. carotae નામની ફૂગ ગાજર ઉગાડતા દરેક પ્રદેશમાં રોગ કરે છે. રોગની શરૂઆત કુમળા પાનની કિનારી પાસે લંબગોળ જખમોથી થાય છે અને તે કોચવાઈ જાય છે. કિનારી પાસે તે અર્ધગોળ ભૂખરાં કે ભૂરાં-કાળાં ટપકાં કરે છે. ટપકાંની સંખ્યા વધતાં પાન ચીમળાઈ સુકાઈ જઈ કાળાં થઈ જાય છે. પર્ણદંડ ઉપર લાંબાં ઘેરાં ટપકાં થતાં પાન વળી જઈ સુકાઈ જાય છે. પાન પર આ ટપકાં અલ્ટરનેરિયાનાં ટપકાં જેવાં જ દેખાય છે. આ ફૂગ ગાજરના માવાને રોગ કરતી નથી.\nત્રણ કે વધુ વર્ષની પાક ફેરબદલી કરવાથી અને મેન્કોઝેબ કે ઝીનેબ કે કૉપર ઑક્સિક્લોરાઇડનો પાન પર છંટકાવ કરવાથી રોગને કાબૂમાં રાખી શકાય છે.\n(2) ગાજરનો અલ્ટરનેરિયાનો ઝાળ : Alternaria dauci નામની ફૂગ જૂનાં અને નબળાં પાનની કિનારી પાસે અનિયમિત ઘેરા ભૂખરાં કે કાળાં ટપકાં રૂપે થાય છે. ટપકાંની ધાર ફરતે પીળી ઝાંય જોવા મળે છે અને ટપકાં અનિયમિત ગોળ, અંકિત રેખાઓવાળાં જોવા મળે છે, જે સરકોસ્પોરાનાં ટપકાંથી અલગ જણાય છે. વધુ ટપકાં ભેગાં થતાં પાનનો ઝાળ કે સુકારો કરે છે. આ ફૂગ જમીનજન્ય તેમજ બીજ મારફત જીવનચક્ર જાળવી રાખે છે. સરકોસ્પોરાના ઝાળ રોગ નિયંત્રણનાં પગલાં આ રોગને કાબૂમાં રાખે છે.\n(3) બૅક્ટેરિયાનો ઝાળ અને મૂળનો સડો : Xanthomonas campestris var. carotae નામના બૅક્ટેરિયા પાન ઉપર આક્રમણ કરતાં પાણીપોચો પીળો ભાગ થાય છે, જે અનિયમિત ગોળ ઘેરાં બદામી ટપકાં કરે છે. તેની ફરતે અનિયમિત પીળો આભાસ હોય છે. ટપકાંનો મધ્ય ભાગ સુકાઈ જાય છે. પર્ણશાખાઓ ચીમળાઈ સુકાઈ જાય છે. પર્ણદંડ અને ડાળીઓ પર ઘેરા ભૂખરા રંગની પટ્ટીઓ થાય છે. આ જખમોમાંથી બૅક્ટેરિયાઓનો રસ બહાર નીકળેલો જોવા મળે છે. આ બૅક્ટેરિયા પાન પરથી નીચે જમીનમાં પડી માવાવાળા મૂળમાં આક્રમણ કરી ભૂખરા કે મરૂન રંગના જખમો કરી સડો પેદા કરે છે.\nઆ રોગ વરસાદ કે ઝાકળનાં ટીપાં મારફતે ફેલાય છે. આ બૅક્ટેરિયા પાનના રોગિષ્ઠ અવશેષો કે બીજ મારફત એક ઋતુથી બીજી ઋતુ સુધી રહી નવી ઋતુમાં રોગ કરે છે. પાકની ફેરબદલી કરવાથી અને બીજને 50° સે. ગરમ પાણીમાં 15 મિનિટ બોળવાથી બીજજન્ય બૅક્ટેરિયાઓનો નાશ થતાં રોગ પર નિયંત્રણ શક્ય બને છે.\n(4) બૅક્ટેરિયાનો નરમ સડો : Erwinia carotovora અને Erwinia carotovora subsp. atrosepticca બૅક્ટેરિયા ગાજરમાં જખમો દ્વારા પ્રવેશ કરી તેમાં નરમ સડો પેદા કરે છે. આક્રમિત ગાજરનો માવો નરમ થઈ સડો સંગ્રહ દરમિયાન કે ખેતરથી બજારમાં લઈ જવામાં ઝડપથી વધે છે, જે ગરમ વાતાવરણમાં ખૂબ જ નુકસાન કરે છે. કાળજીપૂર્વક એટલે કે જખમ ન થાય તે રીતે વ્યવસ્થિત સંગ્રહ કરવાથી નુકસાન ઘટાડી શકાય છે.\n(5) ગાજરનો પીળિયો રોગ (yellow disease) : આ રોગ Microplasma જેવા વાયરસથી થાય છે. તેનો ફેલાવો તડતડિયાં (leafhopper) નામના કીટક કરે છે, જે ગાજર ઉગાડતા પ્રદેશમાં દર વર્ષે નુકસાન કરે છે.\nરોગના આક્રમણની શરૂઆતમાં નવી નીકળતી કૂંપળો પીળી થઈ જાય છે અને બાજુનાં જૂનાં પાન લાલ કે જાંબુડી રંગનાં રહે છે. નવાં પાનની વધ અટકી જતાં નાનાં રહે છે અને કેટલીક વાર પર્ણદંડ વળી જાય છે. ક્યારેક થડમાંથી પીળી, ટૂંકા પર્ણદંડવાળી નવી કૂંપળો નીકળે છે, જેને લીધે આકર્ષક પર્ણગુચ્છ જોવા મળે છે અને માવાવાળા મૂળમાંથી અસંખ્ય મૂળો નીકળે છે.\nઆ વાયરસ નીંદામણ પર જીવે છે, જે ગાજરની ઋતુમાં તડતડિયાં મારફત ફેલાય છે.\nઆ રોગના નિયંત્રણ માટે વાયરસના વાહક તડતડિયાંના નાશ માટેની જંતુનાશક દવાનો દર 10થી 12 દિવસે છંટકાવ જરૂરી છે.\n(6) ગાજરનો ચટાપટાનો રોગ (mosaic) : વાયરસથી પાન પર ચટાપટાનો રોગ થાય છે. આ રોગનાં લક્ષણો ગાજરના પીળિયાનાં જેવાં જ હોય છે. આ વાયરસને મોલોમશી (aphid) કીટક રસ મારફત ફેલાવે છે. રોગવાળા છોડનાં પાન અને કૂંપળો નાનાં નીકળે છે. પાન કોચવાઈ જાય છે. છોડ ઠીંગણા અને પર્ણદંડો ટૂંકા રહેવાથી પર્ણગુચ્છ સુંદર દેખાય છે.\nશરૂઆતમાં રોગવાળા છોડ ઉપાડી, બાળી નાશ કરવો અને વાહક કીટકોને જંતુનાશક દવા છાંટી કાબૂમાં રાખવા.\nપાકને નુકસાનકારક નીવડતી જીવાતોમાં સૂઢિયું (weevil), છ ટપકાંવાળાં તીડ (leaf hoppers) અને ગેરુમાખી (rust fly) મુખ્ય છે.\nલણણી : ઉપયોગ માટે મૂળ પૂરતા કદનાં બને ત્યારે લણણી કરવામાં આવે છે. ગાજર જો સપાટ મેદાનમાં ઉગાડવામાં આવ્યાં હોય તો પ્રરોહના અગ્ર ભાગો કાપી પાવડા વડે મૂળ કાઢવામાં આવે છે અને જો ગાજર હરોળમાં કે પાળા(ridge)માં રોપેલ હોય તો છોડ પર્ણો સાથે ખેંચી લઈ પછી અગ્ર ભાગોને કાપવામાં આવે છે. મૂળને સાફ કરી ટોપલાઓમાં ભરી બજારમાં વેચવા માટે લઈ જવાય છે.\nઉત્પાદન અને સંગ્રહ : અનુકૂળ સંજોગોમાં જાત, ઋતુ અને મૃદાની સ્થિતિ ઉપર આધાર રાખીને ગાજરનું ઉત્પાદન 17.3-44.5 ટન પ્રતિ હેક્ટરે થાય છે. સૌથી વધારે ઉત્પાદન 49.4 ટન / હેક્ટર નોંધાયું છે. પામર, અલાસ્કાના જોહન ઇવાન્સે (1998) દુનિયાનું સૌથી મોટું ગાજર (8.6 કિગ્રા.) ઉત્પન્ન કર્યું હતું.\nછોડના અગ્રભાગો દૂર કરી મૂળને 5-6 માસ માટે ખોરાકના મૂલ્યમાં કે ગુણવત્તામાં ઘટાડો થયા સિવાય સંગ્રહી શકાય છે. તેઓને સૂકી રેતીમાં, કેટલીક વાર લાકડાની ભસ્મ અને કોલસા સાથે સંગ્રહવામાં આવે છે; જેથી સડો થાય નહિ.\nભારતમાં ગાજરના બીજ માટે કાશ્મીર, કુલુ અને અન્ય થોડાંક કેન્દ્રોમાં વાવેતર કરવામાં આવે છે. બીજનું પ્રતિ હેક્ટરે સરેરાશ ઉત્પાદન 224.6 કિગ્રા. જેટલું થાય છે.\nબંધારણ : ગાજરનું પોષણમૂલ્ય નીચે સારણીમાં દર્શાવવામાં આવ્યું છે.\nવૃદ્ધિ થતાં મૂળમાં પ્રોટીન દ્રવ્ય ક્રમશ: ઘટે છે અને કુલ કાર્બોદિત દ્રવ્ય વધે છે. સુક્રોઝ દ્રવ્ય 1.5 માસના છોડના મૂળમાં 16.5 % હોય છે, જે4માસના છોડમાં વધીને 33.9 % થાય છે; રેસા અને સ્ટાર્ચ અનુક્રમે 9.5 % તથા 2.52 %થી ઘટીને 7.3 % અને 1.48 % તેટલા જ સમયમાં થાય છે.\nગાજરની ભારતીય જાતોમાં કૅરોટીનનું પ્રમાણ (વિટામિન ‘એ’ના મૂલ્યમાં) 0.3 આઈ. યુ.થી 195 આઈ. યુ. / ગ્રા. હોય છે. લાલ જાતમાં કુલ કૅરોટીનૉઇડના 60–83 % β-કૅરોટીન હોય છે. નારંગી જાતમાં મુખ્ય રંજકદ્રવ્ય α-કૅરોટીન અને આછી પીળી, પીળી, ગુલાબી અને જાંબલી જાતમાં ઝેન્થોફિલ હોય છે. વિટામિન ‘સી’ પ્રોટીન-ઍસ્કૉર્બિક ઍસિડના સંકુલ સ્વરૂપે હોય છે. વિટામિન ‘ઈ’ જેવી લાક્ષણિકતાઓવાળું અને વિટામિન ‘એ’ તથા ‘ડી’ની વિટામિન-પ્રક્રિયાઓ દર્શાવતું ફૉસ્ફોલિપોઇડ; અને કાર્બનિક બંધોમાં કૅલ્શિયમ, ફૉસ્ફરસ અને નાઇટ્રોજન ધરાવતું વિટામિન ‘ડી’ હાજર હોય છે.\nસારણી : કાચા ગાજરનું પોષણમૂલ્ય પ્રતિ 100 ગ્રા.\nપોષક પદાર્થ પ્રમાણ યુ.એસ. ભલામણોની\nથાયેમિન (વિટામિન ‘બી1’)\nરીબોફ્લેવિન (વિટામિન ‘બી2’)\nનાયેસિન (વિટામિન ‘બી3’)\nસોડિયમ9ગ્રા.\n* ટકાવારી પુખ્તો માટે યુ.એસ. ભલામણોની સાપેક્ષમાં છે.\nગાજરને રાંધવાથી તેના પોષણમૂલ્યમાં નોંધપાત્ર ઘટાડો થાય છે. આ ઘટાડો કુલ ઘન પદાર્થો, કુલ નાઇટ્રોજન, શર્કરાઓ અને ભસ્મના ઘટકોમાં થાય છે. ઍસ્કૉર્બિક ઍસિડનું અંશત: ઉપચયન (oxidation) થાય છે અને વિટામિન ‘ડી’નો કેટલોક ભાગ ગુમાવાય છે. બાફીને રાંધવાથી ખાદ્ય કૅલ્શિયમના પ્રમાણમાં ખાસ ફેરફાર થતો નથી.\nગાજરમાં લગભગ 5.27 % (શુષ્ક વજનના આધારે) ફાઇટિન હોય છે. 16 % ફૉસ્ફરસ ફાઇટિક ઍસિડ ફૉસ્ફરસ હોય છે. ફૉસ્ફરસનો કેટલોક ભાગ લિપોઇડ ફૉસ્ફરસ સ્વરૂપે હોય છે. ગાજરમાં 16.82–18.75 % (શુષ્ક વજનને આધારે) પૅક્ટિન હોય છે. તેનામાં જેલીકરણ(gelation)નો ગુણધર્મ હોતો નથી.\nગાજરની ભસ્મનું (તાજા વજનને આધારે) એક રાસાયણિક વિશ્લેષણ આ પ્રમાણે છે : કુલ ભસ્મ 0.92 %, K2O 0.51 %, Na2O 0.06 %, CaO 0.07 %, MgO 0.02 % અને P2O5 0.09 %. સૂક્ષ્મમાત્રિક તત્વો(trace elements)માં Fe, Al, Mn, Cu, Zn, As, Cr, I, Br, Cl, U અને Liનો સમાવેશ થાય છે.\nઉપયોગ : ગાજરના મૂળનો શાકભાજી તરીકે ઉપયોગ થાય છે. તેના મૂળમાંથી સૂપ, બાફેલી વાની (stews) અને શેકેલી વાની (pies) બનાવવામાં આવે છે. કુમળાં મૂળનું અથાણું બનાવવામાં અને છીણેલાં મૂળનો સલાડ તરીકે ઉપયોગ થાય છે. સૂકાં મૂળમાંથી પતીકાં કે કાતરી બનાવાય છે. ગાજરનો જામ અને હલવો પણ પ્રખ્યાત છે. ગાજરનો રસ કૅરોટીનનો સ્રોત ગણાય છે. તેનો માખણ અને બીજી ખાદ્ય ચીજો રંગવામાં ઉપયોગ થાય છે. ડબ્બાબંધ (canned) ગાજર શાકભાજી તરીકે અને બિલાડીઓ તથા કૂતરા માટે ખોરાક તરીકે ઉપયોગી છે.\nગાજરનાં પર્ણો ખાઈ શકાય છે. મસાલાયુક્ત ટોચ પરનાં કુમળાં પર્ણો મરઘાં-બતકાંના ખોરાકમાં વપરાય છે. મૂળ અને છોડના ટોચના ભાગો ઢોરો અને ઘોડાના ચારા તરીકે ઉપયોગી છે. બીજનો ઉપયોગ ભાંગ અને અજમા સાથે અપમિશ્રણ (adulteration) કરવામાં થાય છે.\nગાજરના આસવનો સૂત્રકૃમિઓની સારવારમાં ઉપયોગ થાય છે. તે મૂત્રના જથ્થામાં વધારો અને યુરિક ઍસિડમાં ઘટાડો કરે છે. ખોરાકમાં ગાજરનો વધારે પ્રમાણમાં ઉપયોગ કરવાથી નાઇટ્રોજનના સંતુલન પર અનુકૂળ અસર થાય છે. સૂકાં ગાજરના પેટ્રોલિયમ ઈથરના નિષ્કર્ષમાંથી પ્રાપ્ત કરેલો અસ્ફટિકી (amorphous) પીળો અંશ બદામના તેલમાં ઓગાળી મનુષ્ય, સસલાં કે કૂતરાને આપવાથી રુધિરશર્કરામાં અન્ય કોઈ નોંધપાત્ર અસરો સિવાય ઘટાડો થાય છે. છોલેલા ગાજરનો વ્રણ માટે સ્થાનિક ઉત્તેજક તરીકે ઉપયોગ થાય છે.\nસંગ્રહ : 0–4.5° સે. તાપમાને મૂળનો સંગ્રહ કરવાથી છ માસ સુધી તેના રાસાયણિક બંધારણ કે વિટામિનની સાંદ્રતામાં ખાસ ફેરફાર થતો નથી. 10° સે. તાપમાને ત્રણ માસ સુધી સંગ્રહી શકાય છે. પાંચ માસના સંગ્રહ પછી સુક્રેઝ, ઍમાઇલેઝ અને કૅટાલેઝની સક્રિયતામાં બહુ ઓછો ઘટાડો થાય છે. વધારે લાંબો સમય સુધી સંગ્રહ કરવાથી થાયેમિન અને ઍસ્કૉર્બિક ઍસિડમાં સંગ્રહ-તાપમાનને આધારે ઘટાડો થાય છે. ચૂનાનો છંટકાવ (2 કિગ્રા. પ્રતિ 100 કિગ્રા. ગાજર) કરવાથી Botrytis અને Sclerotiniaથી રક્ષણ આપે છે અને સંગૃહીત જીવન લંબાવી શકાય છે. ડબ્બાબંધી (canning) કરતાં સંગ્રહ દ્વારા ગાજરનું પરિરક્ષણ વધારે સારી રીતે થાય છે.\nડબ્બાબંધી અને નિર્જલીકરણ(dehydration)ની પદ્ધતિઓ પણ ગાજરનું પરિરક્ષણ કરવામાં વપરાય છે.\nગાજરનો રસ : ગાજરમાંથી પ્રાપ્ત કરેલો દાબક રસ(press juice)નો નારંગીના રસ સાથે મિશ્ર કરી સ્વાદિષ્ટ ડબ્બાબંધ પીણું તૈયાર કરવામાં આવે છે. ડબ્બાબંધ નારંગીના રસની ખરાબ વાસ ગાજરનો રસ દૂર કરે છે. આ મિશ્ર ઊપજનો એક વર્ષના સંગ્રહ પછી પણ સ્વાદ જળવાઈ રહે છે. તાજાં મૂળમાંથી 50–55 % રસ (વિ. ગુ. 1.03–1.04, pH 6.2) પ્રાપ્ત થાય છે. તેને ગરમ કરી સ્વચ્છ કરવામાં આવે છે અને શૂન્યાવકાશમાં કે ખુલ્લા પાત્રમાં બાષ્પીભવન દ્વારા સાંદ્ર શરબત [વિ. ગુ. 1.353, કુલ ઍસિડ (સાઇટ્રિક ઍસિડ તરીકે) 1.31 %, ઇન્વર્ટ શર્કરા 27.4 % અને સુક્રોઝ 17.8 %] બનાવવામાં આવે છે; જે મીઠું અને સ્વાદિષ્ટ હોય છે. સંગ્રહ-તાપમાન 23° સે.થી વધે તો વિટામિનનો ઝડપથી નાશ થાય છે.\nગાજરમાંથી રસ કાઢી લીધા પછી વધતો અવશેષ ઢોરોના ખાણમાં અને પૅક્ટિન તથા કૅરોટીનના સ્રોત તરીકે ઉપયોગી છે. અવશેષનું રાસાયણિક વિશ્લેષણ આ પ્રમાણે છે : પાણી 10.07 %, 11.66 %; પ્રોટીન 7.66 %, 6.04 %; રેસો 15.58 %, 15.76 %; ભસ્મ 9.56 %, 11.52 %; ઈથર નિષ્કર્ષ 0.81 %, 1.01 % અને કાર્બોદિતો 56.32 %, 54.01 %.\nઢોરોનો ચારો : ગાજરની સફેદ જાત ઘોડાઓ અને ડેરીનાં ઢોરો માટે ચારા તરીકે વપરાય છે. તેનું રાસાયણિક વિશ્લેષણ આ પ્રમાણે છે : પ્રોટીન 0.3 %, લિપિડ 0.1 %, દ્રાવ્ય કાર્બોદિતો 8.9 % અને રેસો 0.7 %. ગાજરનો સાઇલિજ ડેરીના ઢોરો માટે સ્વાદિષ્ટ હોય છે અને દૂધમાં લિપિડ તથા વિટામિન ‘એ’માં સુધારણા કરે છે. રજકો આપેલ મરઘીનાં ઈંડાં કરતાં ગાજર આપેલ મરઘીનાં ઈંડાંમાં વિટામિન ‘એ’નું પ્રમાણ વધારે હોય છે. ઢોરોના ખોરાક માટે છોડના ટોચના ભાગો ઉપયોગી છે. તેઓ લીલા ચારા સાથે સામ્ય ધરાવે છે; તે લિપિડનું ઓછું પ્રમાણ ધરાવે છે; પરંતુ ખનિજ ક્ષારો – ખાસ કરીને ચૂનાનું વિપુલ પ્રમાણ હોય છે. તાજા દ્રવ્યમાં પાણી 84 %, સ્ટાર્ચ તુલ્યાંક (equivalent) 10.23 %, પચનીય (digestible) પ્રોટીન 1.4 % અને પ્રોટીન તુલ્યાંક 1.22 % હોય છે. ગાજરનાં પર્ણો પાણી 83.3 %, પ્રોટીન 5.1 %, લિપિડ 0.5 %, ખનિજ-દ્રવ્ય 2.8 %, કૅલ્શિયમ 0.34 % અને ફૉસ્ફરસ 0.11 %; લોહ 8.8 મિગ્રા. તથા નિકોટિનિક ઍસિડ 0.4 મિગ્રા./100 ધરાવે છે. પર્ણોમાંથી બે પ્રવાહીમય બેઝ પાયરોલિડિન અને ડૉસિન (C11H18N2) અલગ કરવામાં આવ્યા છે.\nછોડના ટોચના ભાગોને જમીનમાં સાથે ખેડી લેતાં મૃદામાં ખનિજ-દ્રવ્યની જાળવણી થાય છે. તેઓ ચૂનો, સોડિયમ અને પોટૅશિયમના ક્ષારો અને ક્લોરિન સારા પ્રમાણમાં ધરાવે છે; પરંતુ તેઓમાં ફોસ્ફોરિક ઍસિડ અલ્પ જથ્થામાં હોય છે.\nગાજરનું તેલ : શાકભાજી ઉપરાંત, ફ્રાન્સ જેવા કેટલાક દેશોમાં બાષ્પશીલ તેલ માટે ગાજરનું વાવેતર કરવામાં આવે છે. ગાજરના બીજના તેલના ભૌતિક ગુણધર્મો આ પ્રમાણે છે : વિ. ગુ. 0.906-0.930, વિશિષ્ટ પ્રકાશિક ધૂર્ણન [α]D 11° 54’–22° 18’, વક્રીભવનાંક\n1.4799-1.4888, ઍસિડ આંક 1.4-2.8, સાબુકરણ આંક 10.3-40.1 અને ઍસિટાઇલીકરણ પછી એસ્ટર આંક 47.6-93.3. તે એસેટિક ઍસિડ (ઍસ્ટર સ્વરૂપમાં), બ્યુટિરિક ઍસિડ, પામિટિક ઍસિડ, 1–α–પિનિન, lલિમોનિન, ડૉકોલ, એસેરોન, કેરોટોલ અને બાઇસેબોલિન ધરાવે છે.\nગાજરના બીજમાંથી પ્રાપ્ત થતા બાષ્પશીલ તેલની સુગંધ પુષ્કરના મૂળ જેવી અને છાંય પચોલી જેવી હોય છે તથા બધા જાંબલી કિટોન સાથે સારી રીતે મિશ્ર થાય છે. ગાજરના બીજના તેલને દેવદારના કાષ્ઠના તેલ સાથે મિશ્ર કરવાથી પુષ્કરના તેલ જેવી સુગંધ મળે છે. ખોરાકને સુગંધિત કરવામાં તેનો ઉપયોગ થઈ શકે છે.\nગાજરના પુષ્પવિન્યાસમાંથી પણ ઇથિરિયલ તેલ પ્રાપ્ત થાય છે. ગાજરનાં બીજ સુગંધિત, ઉત્તેજક અને વાતહર હોય છે. તેમનો મૂત્રપિંડના રોગોમાં અને જલશોફ(dropsy)માં ઉપયોગ કરવામાં આવે છે.\nઆયુર્વેદ અનુસાર ગાજર, મધુર, રુચ્ય, ગ્રાહી, કડવું, તીખું, રક્તપિત્તકારક, ઉષ્ણ, હૃદ્ય, અગ્નિદીપન, નેત્રને વિકાર કરનાર, વિદાહી, રુક્ષ અને પિત્તકર હોય છે. તે આધ્માન, શૂળ, મૂળવ્યાધિ, કૃમિ, સંગ્રહણી, વાત, કફ, તૃષા અને શુક્રનો નાશ કરે છે. તેનાં બીજ ઉષ્ણ, વૃષ્ય અને ગર્ભપાતકારક હોય છે. તેનો ઉપયોગ ખરજવું અને ઋતુપ્રાપ્તિ માટે થાય છે.\nBotany કુસુમ વ્યાસ ગાજર જ. પુ. ભટ્ટ બળદેવભાઈ પટેલ વનસ્પતિશાસ્ત્ર હિંમતસિંહ લાલસિંહ ચૌહાણ\n← ગાઉસનો પ્રમેય


આ3રાશિના જાતકો પર કુબેર વરસાવશે પોતાની કૃપા , ઘરમાં થશે પૈસાની વરસાદ , જાણો કઈ છે તે રાશિ - Jan Avaj News\nઆ3રાશિના જાતકો પર કુબેર વરસાવશે પોતાની કૃપા , ઘરમાં થશે પૈસાની વરસાદ , જાણો કઈ છે તે રાશિ\nમેષ : આજનો દિવસ તમારા માટે ખૂબ જ ફળદાયક રહેશે. જો તમે લાંબા સમયથી કોઈ રોગમાં સપડાયેલા છો, તો આજે તમને તેમાં રાહત મળી શકે છે, જે તમને માનસિક શાંતિ પણ આપશે, પરંતુ તમારી આળસને કારણે આજે તમારી દિનચર્યા પરેશાન થઈ શકે છે. આજે કામકાજના ધંધામાં તમે અધૂરા કામ પૂરા કરવા પર પણ ધ્યાન કેન્દ્રિત કરશો. મહેનત બાદ જ જોબ સીકર્સને આજે પૂર્ણ સફળતા મળશે. આજે તમે તમારા વ્યવસાયમાં મોટી રકમ મેળવીને ખુશ થશો. આજે તમે તમારા આયોજિત કામ પૂરા કરવા માટે કેટલાક પૈસા ખર્ચ કરશો.\nવૃષભ : આજે જો તમારી પૈસાની સંપત્તિને લગતા કોઈ વિવાદ છે, તો તે તમને લાભ આપી શકે છે અને જો આજે તમે તમારા વ્યવસાય માટે કોઈ પણ બેંક અને સંસ્થા પાસેથી પૈસા લેવાનું વિચારી રહ્યા છો, તો તે પણ આજે તમને સરળતાથી મદદ કરી શકે છે. રોજગારની દિશામાં આજે સારી તકો મળશે. તેમની નોકરી સાથે સંકળાયેલા મૂળના શત્રુઓ તેમની નિંદા કરી શકે છે, જેના કારણે તેઓ તેમના અધિકારીઓ સાથે દલીલ કરી શકે છે. સાંજનો સમય, આજે તમે તમારા પરિવારના સભ્યો સાથે દેવ દર્શન વગેરેની મુલાકાત માટે જઈ શકો છો.\nમિથુન : આજનો દિવસ તમારા માટે શાંતિપૂર્ણ રહેશે. આજે તમારી ધર્મ પ્રત્યેની શ્રદ્ધા વધશે. આજે તમે સખાવતનાં કામમાં વિશેષ ધ્યાન આપશો. તમે તમારા વ્યવસાયમાં કોઈ મહત્વપૂર્ણ પ્રોજેક્ટની શરૂઆત કરી શકો છો. જો આજે તમે ઘર, મકાન અને દુકાન વગેરે ખરીદવાનું મન બનાવી રહ્યા છો, તો તેને થોડો સમય માટે મુલતવી રાખો કારણ કે તે નુકસાનનો સોદો હોઈ શકે છે. સાંજનો સમય, આજે તમે કેટલાક મિત્રોને મળશો, જે તમને લાભનો સોદો લાવી શકે છે. આજે તમારા જીવનસાથી સાથે, તમે બાળકની ભાવિ યોજનાઓની ચર્ચા કરી શકશો.\nકર્ક : આજનો દિવસ તમારા માટે સાધારણ ફળદાયક રહેશે. આજે તમારે તમારા ખર્ચને નિયંત્રિત કરવા જ જોઈએ, નહીં તો તેઓ તમને પરેશાન કરી શકે છે. નાણાકીય સ્થિતિ મધ્યમ રહેશે. જો તમારે કોઈ યોજનામાં રોકાણ કરવું હોય તો તે માટેનો દિવસ ખૂબ સારો રહેશે. આજે તમે તમારી માતાના સ્વાસ્થ્યને લઈને થોડી ચિંતા કરી શકો છો, જેના માટે તમારે કોઈની મદદની પણ જરૂર પડશે, જેમાં કેટલાક પૈસા પણ ખર્ચ થશે. તમે સાંજે થાક અનુભવો છો.\nસિંહ : આજે તમે કોઈ વિશેષ કાર્યમાં મહત્વની ભૂમિકા નિભાવશો. તમે જીવનના દરેક ક્ષેત્રમાં પ્રગતિ તરફ આગળ વધશો. જો તમે ભાગીદારીમાં કોઈ ધંધો કર્યો હોય, તો તે તમને આજે નફો આપી શકે છે. વિદ્યાર્થીઓના ઉચ્ચ શિક્ષણનો માર્ગ મોકળો થશે. જો તમે કોઈ કામમાં રોકાણ કરવાનું મન બનાવી લીધું છે, તો તેના માટે પણ આજનો દિવસ સારો રહેશે. આજે તમે તમારા લાંબા સમયથી બાકી રહેલા કાર્યને પૂર્ણ કરવા માટે તમારા ભાઈઓની મદદ લઈ શકો છો. સાંજ સુધી તમને માનસિક શાંતિ મળશે.\nકન્યા : આજનો દિવસ તમારા માટે વિજેતા રહેશે. આજે તમે જેની ઇચ્છા કરો છો, તે તમને સરળતાથી મળશે અને તેથી આજે તમારે તે જ કાર્ય કરવાનું વિચારવું જોઈએ જે તમને વધુ પ્રિય છે, આજે તમારા માટે કેટલાક નવા દુશ્મનો willભા થશે, પરંતુ તે ફક્ત તમારી વચ્ચે લડતાં જ નાશ પામશે. આજે કાર્યરત લોકો બેસીને તેમના લોકોની પ્રવૃત્તિઓનો આનંદ માણશે. આજે તમે તમારી મનોરંજન અને ખરીદી માટે પણ કેટલાક પૈસા ખર્ચ કરી શકો છો. આજે તમે તમારા વ્યવસાય માટે ઘણી યોજનાઓ બનાવશો, પરંતુ તમે તેનો પીછો કરવામાં નિષ્ફળ થશો.\nતુલા : આજે તમે પૈસા કમાવવા માટે સખત મહેનત કરશો, પરંતુ તેમ છતાં તમને લાભ મળશે, પરંતુ ખર્ચ પણ તેની સાથે વધારે રહેશે, જેના કારણે તમે પૈસા બચાવવામાં અસમર્થ રહેશો. આજે તમારી બનાવેલી કોઈપણ યોજના કામના વ્યવસાયમાં અટકી શકે છે. આજે તમે તમારી જરૂરિયાતની વસ્તુઓ પર પણ કેટલાક પૈસા ખર્ચ કરશો, જે તમારા માટે ભવિષ્યમાં મુશ્કેલીઓનું કારણ પણ બની શકે છે. આજે કોઈની ઈચ્છા પૂર્ણ નહીં થાય તો ઘરમાં રોષ રહેશે. તમે કોઈ મહત્વની યોજનાની ચર્ચામાં તમારા ભાઈઓ સાથે સાંજ વિતાવશો.\nવૃશ્ચિક : આજનો દિવસ તમારા માટે ખૂબ જ ફળદાયક રહેશે. કાર્યક્ષેત્રમાં આજે તમને એક પછી એક નફોની તકો મળવાનું ચાલુ રહેશે, જેના કારણે તમારા મનમાં આનંદ થશે અને તમે તમારી દૈનિક જરૂરિયાતોની જરૂરિયાતો સરળતાથી પૂરી કરી શકશો. જીવનસાથી અને બાળકો સાથે સામાન્ય સંબંધ રહેશે. વડીલની સલાહથી પારિવારિક વિવાદ ઉકેલાશે. આજે તમે તમારા મિત્રો સાથે મનોરંજનમાં સાંજ વિતાવશો. નોકરીમાં તમારા સાથીઓની સહાયથી આજે તમે કોઈ મહત્વપૂર્ણ કાર્ય કરવામાં સફળ થશો.\nધનુ : આજે, તમારી કાર્યક્ષમતાથી, તમે ઘરે અને નોકરી બંનેમાં લોકોનું દિલ જીતવા માટે સક્ષમ હશો, જે તમારા વિજેતા કાર્ડ્સને લહેરાવશે. ભવિષ્ય માટે રદ થવાના કારણે થોડી નિરાશા થઈ શકે છે, પરંતુ કેટલાક પૈસા હાથમાં આવવાના કારણે મનમાં આનંદ થશે. આજે તમારો કોઈ મિત્ર કે સબંધી તમને તમારા મનની જાણકારી આપવાનો પ્રયત્ન કરશે, પરંતુ તમારે તમારું મન કોઈને જણાવવાની જરૂર નથી, નહીં તો તમારા વ્યવસાયની પ્રગતિ રોગથી પ્રભાવિત થઈ શકે છે. આજે તમને સામાજિક ક્ષેત્રે પણ માન મળી રહ્યું છે.\nમકર : આજે થોડી માનસિક મૂંઝવણ તમને પરેશાન કરી શકે છે, જેના કારણે તમને આજે કોઈ કામ કરવાનું મન થશે નહીં. નોકરી સાથે સંકળાયેલા લોકોને આજે કંઈક વધુ કામ સોંપવામાં આવી શકે છે, જેમાં તેમના દુશ્મનો તમને પજવવા માટે પ્રયત્ન કરશે, પરંતુ તમારે રહેવું પડશે. આજે તમે ભૂતકાળમાં કરેલી કોઈપણ ભૂલને કારણે, ઘરમાં વિખવાદની પરિસ્થિતિ થઈ શકે છે, તેથી તમારે આમાં તમારા ક્રોધને કાબૂમાં રાખવો પડશે, નહીં તો સંબંધોમાં તકરાર થઈ શકે છે. આજે તમારે કોઈ કામ કરવું પડશે જે તમને ગમશે નહીં.\nકુંભ : અનુકૂળ પરિણામ નહીં મળવાના કારણે આજે તમે નિરાશ થઈ શકો છો. આજે તમે જે પણ કાર્ય કરશો, તેમાં બેદરકારીને લીધે નિરાશા થઈ શકે છે, તેથી આજે તમારે નોકરી અને ધંધામાં નિર્ણય લેતી વખતે તમારે હૃદય અને મન બંનેને ખુલ્લા રાખવું પડશે, નહીં તો તમારે પરેશાનીનો સામનો કરવો પડી શકે છે. આજે તમને ચોક્કસ રૂપે કોઈક રૂપમાં નાણાકીય લાભ મળશે, પરંતુ અનુકૂળ પરિણામ નહીં મળવાના કારણે તમે થોડા નિરાશ થઈ શકો છો. આજે ધર્મના કામ પ્રત્યે પણ વ્યાજ વધશે, જેમાં કેટલાક પૈસા પણ ખર્ચ થશે.\nમીન : આજે તમે શારીરિક અને માનસિક રીતે પરેશાન થઈ શકો છો, તેમ છતાં તમે જે પણ કામ કરો છો તેમાં ચોક્કસપણે સફળતા મળશે. વ્યવસાયની ગતિ આજે ધીમી હોઈ શકે છે, પરંતુ તમે તમારા દૈનિક ખર્ચને પહોંચી વળવામાં સમર્થ હશો. આજે તમારે કામ અને પરિવારમાં થોડી મુશ્કેલીઓનો સામનો કરવો પડી શકે છે. બાળકની પ્રગતિ જોઇને આજે મનમાં આનંદની લાગણી જોવા મળશે અને આજે બાળક તરફથી કોઈ સમાચાર સાંભળી શકાય છે.\n← આજના દિવસે બની રહ્યો છે ખાસ યોગ, મળશે નોકરી ધંધામાં પ્રગતિ, આજનું રાશિફળ\nગણેશજી પોતાના મૃષક પર બેસીને આવી રહ્યા છે આ3રાશિના જાતકોનો ઉધ્ધાર કરવા, જાણો કઈ છે તે રાશિ →


ઘોર ખોદણી ! - ContentMan\nEducation, India, Youth\nX 13 July 2016\nસ્થિતિ : ઘરે પ્રસંગ છે.\nપ્રવૃત્તિ : ઘોર ખોદણી\nસહનશક્તિ : સોડાની બોટલના ગેસ જેટલી\nએક વડીલ જમીને સોફા પર બેઠા છે. તેઓ કુટુંબમાં માન-મોભો-રૂતબો ધરાવે છે. કારણ કે, તેમનું જીવન વેલ-સેટ છે. અથવા તો, તેઓ પોતાની ક્ષતિઓ કે પોતાના ઘરનાં નકારાત્મક પાસાને પોતાના ઘરમાં જ દાબી દેવા સમર્થ છે. ઘરમાં આવતી કાલે એક પ્રસંગ છે. જેના આમંત્રણને માન આપીને તેઓ મહેમાન બને છે. ઘરના દરેક સભ્યો તેમને ઘરના વડીલ તરીકેનું સ્થાન આપે છે.\nબીજી મહત્વની બાબત એ છે કે, તેમની પાસે વૈભવ અને રહેઠાણ – કુટુંબના અન્ય વ્યક્તિઓ કરતા વધુ સારા છે. તેમનું સમગ્ર પરિવાર શિક્ષિત છે. દિકરો અને વહુની પાત્રતા યોગ્ય છે. પોતે તેમના સમયમાં ખુબ સારા શિક્ષક પણ રહી ચૂક્યા છે. તેમની સંતાન આજે ખુબ સારી રીતે પોતાનો બિઝનેસ / જોબમાં સારું કરિયર ધરાવે છે. પરંતુ, વાર્તા અહીંથી શરુ થાય છે.\n“જો ! સામે બેઠો (એમનો દિકરો), બારસો રૂપિયાથી શરૂઆત કરી હતી. ત્રણ-ચાર કંપની બદલાવી. હવે આજે પોતાની કંપની છે.”\nઆજુબાજુ બેઠેલા દરેક લોકો માત્ર હકારમાં જ જવાબ આપે છે. કારણ કે, વડીલ છે અને બુદ્ધિશાળી છે. એ સમયે કુટુંબીજનોને પોતે અશિક્ષિત કે મજૂરીકામ કરીને ઘર ચલાવતા હોય તેવો સંકોચ થાય છે. પોતાના સંતાનો પૂરતું ન ભણ્યા અથવા તે વડીલના સંતાન જેટલા આગળ નહિ જ વધી શકે – તેવી નિરાશાજનક લાગણી જન્મે છે. એ સમયે જ તે વડીલ બોલે છે,\n“મેં કહ્યું હતું. આ કૉર્સ કરો. જેથી મારા દીકરાની સાથે જ લગાવી દઉં. બહુ બજારમાં દોડવું ન પડે. આજે જે તમારું ‘એક સાંધો ‘ને તેર તૂટે’ તેવી પરિસ્થિતિ છે, તેના કારણમાં તમે પોતે જ જવાબદાર છો. નસીબ બનાવવું પડે, સામે ચાલીને કઈ જ ન આવે.”\nવાત સાચી લાગે છે. હવે આજુબાજુ બેઠેલ આધેડ વયના નાની-મોટી નોકરી કરતા વ્યક્તિઓ તેમના સંતાન તરફ જુએ છે. આ સમયે વાત ત્યાં આવીને અટકે છે, કે માત્ર સંપત્તિના આધારે જ કુટુંબમાં પણ વર્ગીકરણ કરાય ખરું? તે કેટલે અંશે યોગ્ય છે? પરંતુ, હજુ વાત અટકતી નથી.\n“આજે X એમ્પ્લોયી મારા દીકરાની કંપનીમાં કામ કરે છે. ઘરના છોકરાઓ કહીએ તેમ કરવા તૈયાર જ ન થાય તો પછી બહારના લેવા જ પડે ને ! અને, જગ્યા છે જ. આપણા પોતાના દીકરાઓ માટે થઇ જ જાય.”\nઆ વાત પરથી એવું લાગે કે, આ વડીલ ખુબ સાચી અને સારી વાત કહી રહ્યા છે. હવે ત્યાં બેઠેલા દરેક લોકો તે શિક્ષિત વડીલની વાતને સમજતા હોય છે.\nછતાં, તેઓ એવું વિચારે છે કે – ‘કદાચ હું મારા દીકરાને જે-તે કૉર્સ કરાવીને તેમણે ત્યાં મૂકું, અને તેઓ મારા દીકરાને જોબ આપે. ત્યારબાદ તે વડીલ બીજા કોઈના ઘરે જઈને ‘મેં જે-તે ભાઈના છોકરાને માટે ત્યાં લગાવી દીધો. ક્યાંય સેટિંગ નહોતું થતું તેને, અંતે મેં તેને લઇ લીધો.’ આવું કહે ત્યારે મારે સમાજમાં નીચા જોયા જેવું થાય. ખુદ્દારી તો હોવી જોઈએ ને !’\nમહત્વની વાત એ કે, વ્યક્તિ હંમેશા એવું કેમ વિચારે છે કે – (જે-તે) માણસ તેનો ગોડફાધર બનશે? આજે કોઈનું કામ કરવામાં રસ કોને છે? સામે છેડે કોઈ વ્યક્તિ શા માટે તમારું કહ્યું કરે?\nવાત ત્યાં આવીને ઉભી રહે છે કે, એ સમયે આ વડીલની વાત સાંભળીને ત્યાં બેઠેલા દરેક પુરુષો – કે જેમના સંતાન કૉલેજ કે સ્કૂલમાં ભણી રહ્યા છે. જેમની ઉંમર ૧૫+ છે. તેઓ એવું વિચારે છે કે, હું મારા દિકરો/દીકરી પાસે આ કૉર્સ કરાવું. જેથી ઘરની કંપનીમાં જ જોબ મળી જાય અને બધું વ્યવસ્થિત તેમનું સેટ થઇ જાય. ‘ફ્રિડમ ઓફ ડિસીઝીવ પાવર’નું કાતિલ ખૂન ! એ પછી તેમનું સંતાન પણ એ જ વિચારે છે કે, મને તો મારા સંબંધીને ત્યાં જોબ ફિક્સ જ છે. જો સંતાન ટેલેન્ટેડ હશે તો એવું વિચારશે કે, હું શા માટે એ ફિલ્ડ પસંદ કરું? અંતે, પેરેન્ટ્સ અને પેરેન્ટિંગ સિસ્ટમ ધૂળધાણી થઇ જાય.\nદુનિયામાં દરેક શહેરો પોતાની પ્રકૃતિ પ્રમાણે શ્વાસ લેતા હોય છે. તો એ શહેરના કોઈ મહોલ્લામાં વસતા એક કુટુંબના દરેક વ્યક્તિનો ‘ટેસ્ટ ઓફ ઈન્ટરેસ્ટ’ એકસમાન કઈ રીતે હોઈ શકે? જે-તે વ્યક્તિ પોતાના ઘરની સફળતાને દરેક જગ્યાએ કેમ ‘કૉપી-પેસ્ટ’ કર્યા કરે છે, તેના કારણમાં અનેક વર્ષો સુધી તડકે ચામડી બાળ્યા પછી અચાનક AC આવે ત્યારે તેની ઉંદર જેમ ઘરે-ઘરે ફરીને સમગ્ર ગામને કહેવાની પ્રથા જ હોઈ શકે. તકલીફ ત્યાં છે કે, તેમણે કોઈ ઓપિનિયન નથી જોઈતો. તેઓ કહે એમ દુનિયા કરે તેવી હઠ છે. અને, નિષ્ફળતા મળે ત્યારે પણ આવા મકોડાઓ ચોમાસાના વરસાદમાં દરમાંથી પોતાના અમુક વર્ષો પહેલા પોતે કહેલા આવા સિમ્પથીભર્યા વાક્યની સાબિતી આપવા પહોંચી જાય છે.\nકુટુંબમાં સાથે પ્રેમનો વ્યવહાર હોય, નહિ કે પૈસાનો ! જયારે એકબીજાના સુખ-દુઃખમાં ભાગીદાર બનવાની વાત આવે ત્યારે આવા વડીલોના આશીર્વચનની જરૂર હોય છે, નહિ કે હતાશાને વધુ ઊંડી કરવાની ! આવા ભાષણબાજી કરતા વ્યક્તિઓ માત્ર પોતાનું માર્કેટિંગ જ કરતા હોય છે, નહિ કે મદદ !\nપેલું છે ને, “મારું મારું આગવું ‘ને તારું-મારું સહિયારું” – હું તો, “શેઠની શિખામણ ઝાંપા સુધી” જ રાખું. 😉 અને “ગૉળ અંધારે ખાધો તોય ગળ્યો અને અજવાળે ખાધો તોય ગળ્યો.” 😉\n(8 July, 2016)\nkandarp Patel એજ્યુકેશન કંદર્પ પટેલ વડીલ સલાહ સૂચન\nએન્જિનીયરીંગ પછી તો મોર્કેંટીંગ વાળાના થોથા ઉપડે બાપુ…\nઅંતિમ કહેવતો ગમી…\nમસ્ત લેખ છે ભાઈ


Ranu Mondal back to her old house after no work due to coronavirus effect says reports – News18 Gujarati\nHome » photogallery » entertainment » RANU MONDAL BACK TO HER OLD HOUSE AFTER NO WORK DUE TO CORONAVIRUS EFFECT SAYS REPORTS VZ\nનવેમ્બર 2019માં રાનુ મંડલે (Ranu Mondal) હિમેશ રેશમિયાના (Himesh Reshammiya) ત્રણ ગીત રેકૉર્ડ કર્યાં હતા, પરંતુ હાલ કોરોનાના કહેરને કારણે રાનુને બોલિવૂડમાં કોઈ કામ નથી મળી રહ્યું.\n| October 12, 2020, 08:30 IST\nમુંબઈ: પશ્ચિમ બંગાળ (West Bengal)ના રાણાઘાટ સ્ટેશન પર લતા મંગેશકરના ગીતો ગાઈને રાનુ મંડલ (Ranu Mondal) રાતોરાત સ્ટાર બની ગઈ હતી. પ્રસિદ્ધ થયા બાદ રાનુની લાઇફ પહેલા જેવી રહી ન હતી. બોલિવૂડના અમુક લોકોની મદદથી રાનુ મંડલ રાતોરાત સમાચારોમાં છવાઈ ગઈ હતી. નવરાત્રી દરમિયાન ગત વર્ષે કોલકાતામાં કદાચ એક પણ એવો પંડાલ નહીં હોય, જ્યાં રાનુ મંડલનું ગીત (Ranu Mondal Song) 'તેરી મેરી કહાની' (Teri Meri Kahani) વગાડવામાં આવ્યું ન હોય. આ દરમિયાન રાનુ સોશિયલ મીડિયા પર પણ છવાઈ ગઈ હતી. એવું કહી શકાય કે રાનુ મંડલની લોકપ્રીયતા સાતમા આસમાને સ્પર્શી ગઈ હતી. હવે એવા સમાચાર છે કે કોરોનાએ રાનુની આર્થિક હાલત બગાડી નાખી છે. તેણીને કોઈ કામ નથી મળી રહ્યું. એટલું જ નહીં તેણી પોતાના જૂના ઘરે ચાલી ગઈ હોવાની વાત પણ સામે આવી રહી છે.\nહવે એવું લાગી રહ્યું છે કે લોકો પર રાનુ મંડલનો જાદુ ઓસરી ગયો છે. નવેમ્બર 2019માં રાનુ મંડલે હિમેશ રેશમિયાના ત્રણ ગીત રેકૉર્ડ કર્યાં હતા. જોકે, આજકાલ કોઈએ રાનુ મંડલ વિશે કંઈ સાંભળ્યું નથી. એવા સમાચાર છે કે રાનુના જીવનમાં ફરીથી અંધારું છવાયું છે. કોરોના વાયરસને પગલે રાનુની હાલત બગડી છે. એવા સમાચાર છે કે રાનુ મંડલને આજકાલ મુંબઈમાં કોઈ કામ નથી મળતું. જેના કારણે રાનુ ખૂબ જ પરેશાન છે.\nખૂબ જ ચર્ચામાં રહેલી 'રાણાઘાટની લતા' કામના શોધમાં છે. લોકપ્રીય થયા બાદ રાનુએ પોતાનું જૂનું ઘર છોડી દીધું હતું અને નવા મકાનમાં રહેવા માટે ચાલી ગઈ હતી. જોકે, હવે સમાચાર છે કે રાનુ મંડલ પોતાનું નવું ઘર છોડીને પોતાના જૂના ઘરે પરત ફરી છે. સમાચાર પ્રમાણે રાનુ પાસે બોલિડૂમાં કંઈ કામ ન હતું અને તેણીની આર્થિક હાલત ખરાબ થઈ ગઈ હતી. જે કારણે તેણી પરત પોતાના જૂના ઘરે ચાલી ગઈ છે.\nહિમેશ રેશમિયાએ પોતાની ફિલ્મ માટે ગીત ગવડાવ્યું: ઉલ્લેખનીય છે કે હિમેશ રેશમિયાએ પોતાની ફિલ્મ 'હેપી હાર્ટી એન્ડ હીર'માં રાનૂ પાસે 'તેરી મેરી કહાની' ગીત ગવડાવ્યું છે. હિમેશે રાનૂ સાથેના ગીતનું રેકોર્ડિંગ પણ સોશિયલ મીડિયામાં શેર કર્યું હતું. જે બાદમાં ઇન્ટરનેટ પર હિમેશ રેમશિયાના આ કામની ખૂબ પ્રશંસા કરવામાં આવી હતી. ગીત રિલીઝ થતા જ દરેક લોકો રાનૂના અવાજના દીવાના થયા હતા. જે તે સમયે એવો પણ દાવો કરવામાં આવ્યો હતો કે હિમેશે આ ગીત માટે રાનુને 6થી7લાખ રૂપિયા ઑફર કર્યાં હતાં.


ભાજપ અધ્યક્ષ અમિત શાહને મોટી રાહત, વિશેષ કોર્ટે બે કેસ ફગાવ્યા | Special Court rejects two case against BJP president Amish Shah - Gujarati Oneindia\n| Published: Tuesday, November 13, 2018, 9:38 [IST]\nભાજપના રાષ્ટ્રીય અધ્યક્ષ અમિત શાહને મોટી રાહત મળી છે. એમપી-એમએલએ સ્પેશિયલ કોર્ટે શાહ સામે નોંધાયેલા બે કેસ ફગાવી દીધા છે. 2014ની લોકસભા ચૂંટણી દરમિયાન અમિત શાહ સામે આ બે કેસ નોંધાયા હતા. ઉત્તર પ્રદેશના શામલી અને મુઝફ્ફરનગરમાં આ કેસ ફાઈલ કરવામાં આવ્યા હતા. બંને કેસમાં ભાષણ દ્વારા લોકોને ભડકાવવાનો આરોપ લગાવવામાં આવ્યો હતો. આ બંને કેસોમાં પોલિસે ફાઈનલ રિપોર્ટ લગાવી દીધી છે.\nઆ પણ વાંચોઃ આજે પણ સસ્તું થયું પેટ્રોલ, ડીઝલની કિંમતમાં પણ ઘટાડો\n2014માં લોકસભા ચૂંટણી દરમિયાન ઉત્તરપ્રદેશમાં ભાજપના રાષ્ટ્રીય અધ્યક્ષ અમિત શાહ રેલીઓ કરી રહ્યા હતા. તેમની રેલી જ્યારે ઉત્તરપ્રદેશના શામલી જિલ્લામાં આયોજિત થઈ તો તેમના પર આરોપ લગાવ્યો કે ભાષણ દરમિયાન તેમણે જનમાનસની ભાવનાઓને ભડકાવવાનું કામ કર્યુ છે. આ મામલે અમિત શાહની વિરોધમાં કેસ ફાઈલ કરવામાં આવ્યો હતો.\nજનભાવના ભડકાવવાનો આરોપ\nઆવો જ એક કેસ મુઝફ્ફરનગરમાં ફાઈલ થયો. ત્યાં પણ અમિત શાહની રેલી દરમિયાન જનમાનસની ભાવનાઓને ભડકાવવાનો કેસ ફાઈલ કરવામાં આવ્યો હતો. બંને કેસોમાં પોલિસે ચાર્જશીટ લગાવીને કોર્ટમાં કેસ દાખલ કરી દીધો હતો.\n4 વર્ષથી પેન્ડીંગ હતા કેસ\nઆ બંને કેસ છેલ્લા ચાર વર્ષથી પેન્ડીંગ હતા. પ્રયાગરાજમાં એમપી-એમએલએ સ્પેશિયલ કોર્ટ શરૂ થઈ ગયા બાદ બંને કેસો ટ્રાન્સફર થઈને આવ્યા હતા. જેના પર સ્પેશિયલ જજે સુનાવણી શરૂ કરી તો આ બંને કેસોમાં પુરાવા ન હોવાની જાણકારી કોર્ટને આપવામાં આવી. જેના આધાર પર સોમવારે સ્પેશિયલ કોર્ટે અમિત શાહ પર ફાઈલ થયેલા બંને કેસો ફગાવી દીધા છે. હાલમાં એમપી-એમએલએ સ્પેશિયલ કોર્ટમાં કેસ ફગાવી કરવાનો આ મોટો કેસ પહેલી વાર સામે આવ્યો છે.\nઆ પણ વાંચોઃ Twitterના CEO જેક દોરજીએ રાહુલ ગાંધીને બતાવ્યુ પોતાનુ ટેટુ, ફોટા વાયરલ\nuttar pradesh allahabad prayagraj amit shah bjp ઉત્તરપ્રદેશ અલાહાબાદ પ્રયાગરાજ અમિત શાહ ભાજપ\nSpecial Court rejects two case against BJP president Amish Shah\nStory first published: Tuesday, November 13, 2018, 9:38 [IST]


જાણો શેના માટે SBI એ આપી ચેતવણી...\nSBI એ લોકોને ચેતવણી આપી છે કે જ્યાં સુધી ચુકવણીનો હેતુ ન ખબર પડે ત્યાં સુધી કોઈએ શેર કરેલો\nભારતીય સ્ટેટ બેંક (SBI) એ તેના ગ્રાહકોને બારકોડ અંગે ચેતવણી આપી – state bank of india warns customers against qr code fraud\nભારતીય સ્ટેટ બેંક (SBI) એ તેના ગ્રાહકોને QR સ્કેન અંગે ચેતવણી આપી છે. SBI એ લોકોને ચેતવણી આપી છે કે જ્યાં સુધી ચુકવણીનો હેતુ ન ખબર પડે ત્યાં સુધી કોઈએ શેર કરેલો QR કોડ સ્કેન ન કરવો. કોરોના મહામારી દરમિયાન ઓનલાઈન ચુકવણી જરૂરી બની ગઈ છે. જો કે, ઓનલાઈન ટ્રાન્ઝેક્શન કરતી વખતે ખૂબ કાળજી રાખવી જોઈએ. ટેક્નોલોજીએ આપણું જીવન ઘણું સરળ બનાવી દીધું છે, પરંતુ સાયબર ઠગ માટે પણ છેતરવું સરળ બની ગયું છે.\nQR કોડ લોકો માટે છેતરપિંડી કરવાનો વધુને વધુ લોકપ્રિય માર્ગ બની ગયો છે. વધુ ને વધુ લોકો ઓનલાઈન ટ્રાન્ઝેક્શન તરફ આગળ વધી રહ્યા છે, તેનાથી સંબંધિત છેતરપિંડી પણ વધી રહી છે.\nSBI એ ટ્વીટ કરીને લોકોને ચેતવ્યા –\nSBI એ ટ્વિટ કર્યું છે, ‘જ્યારે તમે QR કોડ સ્કેન કરો છો, ત્યારે તમને પૈસા મળતા નથી. તમને માત્ર એક સંદેશ મળે છે કે તમારા બેંક ખાતામાં ‘XX’ રકમ માટે ડેબિટ કરવામાં આવ્યું છે. જો તમે ચૂકવણી કરવા નથી માંગતા, તો કોઈપણ દ્વારા શેર કરાયેલ QR કોડને સ્કેન કરશો નહીં. હંમેશા સજાગ રહો. SBI એ 2.5 મિનિટનો વીડિયો પણ શેર કર્યો છે જે સમજાવે છે કે QR કોડ સ્કેન કરવાથી ખરેખર તમારા બેંક ખાતામાં ડેબિટ કેવી રીતે થશે.\nQR કોડ છેતરપિંડી કેવી રીતે થાય છે?\nઓનલાઇન વેચાણ વેબસાઇટ પર ઉત્પાદન મૂકવાથી કૌભાંડ શરૂ થાય છે. ત્યારે જ છેતરપિંડી કરનાર ખરીદદાર તરીકે આવે છે અને ટોકન રકમ ચૂકવવા માટે QR કોડ શેર કરે છે. તે પછી તેઓ QR કોડ જનરેટ કરે છે અને તેને વોટ્સએપ અથવા ઇમેઇલ દ્વારા ખરીદદાર સાથે શેર કરે છે. તેઓ ખરીદદાર તેમના દ્વારા મોકલવામાં આવેલા ક્યૂઆર કોડને સ્કેન કરવા કહેશે જેથી તેઓ સીધા તેમના બેંક ખાતામાં પૈસા મેળવી શકે. તેમના પર વિશ્વાસ કરનાર અને ભોગ બનનારાઓએ છેતરપિંડી કરનારાઓ દ્વારા મોકલવામાં આવેલ ક્યૂઆર કોડ સ્કેન કરે છે, તેઓ એમ માને છે કે તેમના ખાતામાં પૈસા આવશે, પરંતુ તેઓ પૈસા ગુમાવે છે.\nTags: QR codeSBI\nવાંચો...જાપાનના આગામી વડાપ્રધાન ફુમિયો કિશિદા વિશે.


જીવનને શ્રેષ્ઠ ગતિ અપાવવા સદાચાર સિવાય કોઈ વિકલ્પ નથી | નવગુજરાત સમય\nઆપણે સર્વપ્રથમ અનુશાસન વાણી ઉપર લાવવાનું છે.\n- નિંદા સહિતનાં દુર્ગુણોનો ત્યાગ કરવો ઉત્તમ છે\n- ધર્મમાં પણ સદાચારનું મહત્ત્વ વિશેષ રીતે કહેવાયું છે\nજીવનની અંદર હંમેશા નિંદા સહિતના દુર્ગુણોનો ત્યાગ કરવો જોઇએ અને સદ્‌ગુણોને અપનાવવા જોઇએ. આધ્યાત્મિક માર્ગે જ આ જરૂર નથી, પરંતુ તમે ગમે તે માર્ગે જીવન પસાર કરતાં હોવ તમારે જીવનમાં સદાચરણને સ્થાન આપવું જ રહ્યું છે. સદાચારનું મહત્ત્વ ધર્મમાં ખૂબ જ છે.\nજો વ્યક્તિ પરનિંદાના ભાવથી આત્માનું રક્ષણ કરી લે અને સદાચારીનું આચરણનું પાલન કરે તો આત્મા નિશ્ચિત દેવગતિને પ્રાપ્ત કરે છે. દબાવથી મુક્ત થનારી આત્મા માટે ગતિ જ સદ્‌ગતિ છે. જો સજ્જન અને સરળ બની જઇએ તો હૃદયમાં સરળતા આવી શકે છે. વેર-વિરોધની ભાવના જ જતી રહે. તો જ્ઞાનીઓએ કહ્યું છે કે સરળ રીતે મનુષ્ય ગતિ મળે છે પછી જો માયાનું સેવન કર્યુ અને ધર્મના નામે પાપ કર્યુ અથવા તો ધર્મને નામે ધન ભેગું કર્યુ તો આવો આત્મા પશુયોનિમાં જાય છે.\nજીવનમાં દુરાચારને આશ્રય આપવો, પાપમાં પ્રસન્નતા પ્રગટ કરવી, પાપને પુષ્ટ કરવું – આ બધી નરકમાં લઇ જનારી બાબતો છે. આપણે કંઇ ગતિમાં જવું છે તે આપણે જ નક્કી કરી લેવાનું છે. જીવનની અંદર આપણે એ જ પ્રેરણા લેવાની છે અથવા તો પ્રબંધન દ્વારા એ જ શીખવાનું છે કે આપણી અંદર એક સમજદારી આવી જાય. કુશળતા આવી જાય, ત્યારે તો જીવન ધન્ય બની જાય. એ કુશળતા આપણી અંદર આવતી નથી. જો આપણે શ્રેષ્ઠ ગતિ તરફ આગળ વધવું હોય તો સદાચાર સિવાય કોઈ વિકલ્પ નથી.\nવ્રત નિયમ અને અનુષ્ઠાન દ્વારા જીવનને અનુશાસિત બનાવવાનું છે. આપણે સર્વપ્રથમ અનુશાસન વાણી ઉપર લાવવાનું છે. આપણે હંમેશા એવું તો ખાસ વિચારવું કે હું શા માટે કોઇની નિંદાની વાત કરું? શા માટે આત્માની આલોચના દ્વારા મનની વાસનાને પ્રસન્નતા મળે, પરંતુ અંદરથી આત્મા તો રુદન જ કરશે. આવું કરો તો પ્રીતિ નષ્ટ થાય, પ્રેમ નષ્ટ થાય, સદ્‌ભાવના ખતમ થઇ જાય. પરમાત્માની પ્રસન્નતાથી વ્યક્તિ વંચિત રહી જશે.\nતમે સુંદર મકાન બનાવી લો, ખૂબ સુંદર તેમાં સાજ-સજ્જા કરો પરંતુ તેમાં આગ લાગી જાય તો બધું જ બળીને ભસ્મ થઇ જાય. એ જ રીતે નિંદા કરવાથી અંદર જે શેષ ગુણો હોય તે પણ નષ્ટ થઇ જાય છે. બીજી રીતે કહીએ તો અત્યાર સુધીની બધી જ કમાણી નષ્ટ થઇ જાય અને કંઇ જ મળે નહીં. માટે ભગવાને કહ્યું છે કે સાવધાન રહો! પરિનંદાના ભાવથી બચવાનો હંમેશા પ્રયત્ન કરો. સાથે જ પરનિંદાથી બચીને સ્વયંનું રક્ષણ કરો. આપણે ત્યાં સાધુતા માટે કહેવાય છે કે માત્ર પેટ ભરવા માટે જે નીકળે છે એવા જનોને ઢોંગી કહે છે. એવી સાધુતા ક્યારેય સ્વીકારો નહીં.\nઆપણે ત્યાં તો કહેવાય છે કે યોગ્ય સાધુઓનું અનુમોદન કરવું, તેમના ગુણોનો અનુરાગ કરવો અને ક્યારેય સાધુપુરુષો માટે પણ નિંદા ન કરવી. સાધુ જીવનની અંદર સંયમશ્રેણીમાં ઉત્તરોત્તર આત્માનો વિકાસ પ્રાપ્ત કરી લઇએ. અનુભવ અમૃતના રસનું પાન કરીએ. આપણે ત્યાં પણ અનેક ઉદાહરણો આવે છે કે ઘણાં કે જેઓ નિંદા, વાસનાને સહેજ પણ સ્થાન આપ્યું, તેઓ યોગ્ય માર્ગેથી ભ્રષ્ટ થઇ ગયા.


Posted on 11:59 am November 15, 2021 Author Nilay JComments Off on એરપોર્ટને ટક્કર મારે તેવુ છે આ રેલવે સ્ટેશન, PM મોદી આજે કરશે ઉદ્ધટાન, જુઓ તસવીરો\nઆ છે દેશનું પ્રથમ ISO-9001 પ્રમાણિત રેલ્વે સ્ટેશન, એરપોર્ટ જેવી લક્ઝરી સુવિધાઓ છે ઉપલબ્ધ\nમધ્યપ્રદેશની રાજધાની ભોપાલમાં બનાવવામાં આવેલુ રાણી કમલાપતિ રેલ્વે સ્ટેશન કોઈ એરપોર્ટથી ઓછું નથી. આ રેલવે સ્ટેશન હવે સંપૂર્ણ રીતે તૈયાર છે. વડાપ્રધાન નરેન્દ્ર મોદી આજે એટલે કે 15 નવેમ્બરે તેનું ઉદ્ઘાટન કરવા જઈ રહ્યા છે. રાણી કમલાપતિ સ્ટેશનને સંપૂર્ણ રીતે રિ-ડેવલપ કરવામાં આવ્યું છે. સ્ટેશનમાં એક એર કોન્કોર્સ છે, જેમાં દુકાનો અને એરપોર્ટ જેવું કાફેટેરિયા છે.\nરાણી કમલાપતિ સ્ટેશન પર, એર કોન્કોર્સમાં 900 મુસાફરો બેસી શકે છે. તે જ સમયે, 2000 હજાર મુસાફરો એક સાથે એક પ્લેટફોર્મ પર ટ્રેનની રાહ જોઈ શકે છે. આ ઉપરાંત બે પેટા માર્ગો બનાવવામાં આવ્યા છે. આ અંડરગ્રાઉન્ડ સબવે પરથી એક સાથે 1500 મુસાફરો પસાર થઈ શકશે. આ સ્ટેશન પર એરપોર્ટ જેવી તમામ લક્ઝરી સુવિધાઓ ઉપલબ્ધ હશે. આ એક વર્લ્ડ ક્લાસ સ્ટેશન છે જે અન્ય ભારતીય રેલ્વે સ્ટેશનોની ભીડભાડથી અલગ છે અને સંપૂર્ણપણે અનોખું છે.\nરાણી કમલાપતિ સ્ટેશનએ દેશનું પ્રથમ સ્ટેશન છે, જેમાં અહીંથી જનારા અને આવતા મુસાફરોને અલગ-અલગ રૂટ મળશે. જ્યારે બહાર જતા મુસાફરો સબવેનો ઉપયોગ કરીને રેલ્વે સ્ટેશનની બહાર નીકળશે. પ્રથમ વખત રેલવે સ્ટેશન પર દેશમાં 36 ફૂટ પહોળો ફૂટ ઓવર બ્રિજ બનાવવામાં આવ્યો છે, જેથી લોકો સરળતાથી પસાર થઈ શકશે.\nલગભગ 450 કરોડ રૂપિયામાં બનેલા આ રેલવે સ્ટેશનને એરપોર્ટ જેવી વર્લ્ડ ક્લાસ સુવિધાઓ મળશે. જ્યાં મુસાફરો કોઈ પણ પ્રકારના ધક્કા વગર અને કોઈ ધસારો કર્યા વગર પોતાની બર્થ સુધી પહોંચી શકશે. તસવીરો દ્વારા જાણો દેશના પ્રથમ વર્લ્ડ ક્લાસ રેલવે સ્ટેશન, રાણી કમલાપતિ રેલવે સ્ટેશનની ખાસિયતો.\nદેશના પ્રથમ વિશ્વ કક્ષાના રેલ્વે સ્ટેશન રાણી કમલાપતિની અંદર એરપોર્ટની તર્જ પર એર કોન્કોર્સ દેખાય છે. આ છે ન્યુ ઈન્ડિયાનું નવું રેલ્વે સ્ટેશન, જ્યાં કોઈપણ એરપોર્ટ પર ઉપલબ્ધ દરેક સુવિધા આપવામાં આવી છે. ચિત્રોમાં દેખાય છે તેમ આ વાયુ ખંડ 84 મીટર લાંબો અને 36 મીટર પહોળો છે. જેમાં મુસાફરો ભીડભાડથી બચીને અંદર જઈ શકશે. રાણી કમલાપતિ સ્ટેશનના આ એર કોન્કોર્સમાં 900 મુસાફરો બેસી શકે છે.\nતમે તસવીરોમાં આ વેઈટિંગ રૂમ જોઈ શકો છો, આ પ્રકારનો વેઈટિંગ રૂમ તમે પહેલા ભાગ્યે જ જોયો હશે. સ્ટેશન પર સ્વચ્છ એસી વેઈટિંગ રૂમથી લઈને રિટાયરિંગ રૂમ અને ડોરમેટરીની સુવિધાઓ બનાવવામાં આવી છે.\nટ્રેનો વિશેની માહિતી માટે, એરપોર્ટની લાઇન પર વેઇટિંગ લોન્જની અંદર એલઇડી સ્ક્રીન પણ લગાવવામાં આવી છે. અહીં બેસીને મુસાફરો ટ્રેનની સ્થિતિ વિશે માહિતી મેળવી શકશે. આ ઉપરાંત મુસાફરો આ વેઈટીંગ લોન્જમાં બેસીને મધ્યપ્રદેશના પ્રવાસન સ્થળો અને એમપીના ઈતિહાસ વિશે પણ વાંચી શકશે.\nઆ વર્લ્ડ ક્લાસ રેલવે સ્ટેશનમાં સુરક્ષા વ્યવસ્થા પણ વર્લ્ડ ક્લાસ કરવામાં આવી છે. સમગ્ર સ્ટેશન પરિસરમાં 170 હાઈ રિઝોલ્યુશન સીસીટીવી કેમેરા લગાવવામાં આવ્યા છે જે લગભગ4લાખ ચોરસ ફૂટના વિસ્તાર પર નજર રાખશે. આ કેમેરાથી રેલવે સ્ટેશનના દરેક ખૂણા પર નજર રાખી શકાશે. CCTV સર્વેલન્સ રૂમમાં 24 કલાક માટે આ કેમેરાની લાઈવ ફીડ રેકોર્ડ કરવામાં આવશે. સર્વેલન્સ રૂમમાં સીસીટીવી કેમેરાનું રેકોર્ડિંગ પણ 1 મહિના સુધી સુરક્ષિત રહેશે.\nરેલ્વે સ્ટેશનને ગ્રીન બિલ્ડીંગ પ્રમાણે ડિઝાઇન કરવામાં આવ્યું છે. જેમાં કુદરતી પ્રકાશનો મહત્તમ ઉપયોગ કરવામાં આવશે. તેની વિશેષતા બહેતર વેન્ટિલેશન, રિસાયકલ કરી શકાય તેવી સામગ્રીનો ઉપયોગ, સૌર ઉર્જાનો વધુ સારો ઉપયોગ, જળ સંચય અને પર્યાવરણને અનુકૂળ છે.\nરાણી કમલાપતિ રેલ્વે સ્ટેશન, જે એક સમયે હબીબગંજ સ્ટેશન તરીકે જાણીતું હતું, હવે મુસાફરોને શોપિંગ કોમ્પ્લેક્સ, હોસ્પિટલ, મોલ, સ્માર્ટ પાર્કિંગ, ઉચ્ચ સુરક્ષા સહિતની ઘણી હાઇટેક સુવિધાઓ મળશે. તે દેશનું પ્રથમ ISO-9001 પ્રમાણિત રેલ્વે સ્ટેશન છે.\nPosted on 3:21 pm April 24, 2021 3:22 pm April 24, 2021 Author Niraj Patel\nકોરોનાનો વધી રહેલો વ્યાપ સામાન્ય માણસથી લઈને તંત્ર માટે પણ ખુબ જ ચિંતાજનક બની ગયો છે. દેશભરમાં ઘણી બધી જગ્યાએ ઓક્સિજનની ખોટ વર્તાઈ રહી છે. ત્યારે રાજધાની દિલ્હીમાં સતત પાંચમા દિવસે પણ ઓક્સિજનની અછત વરતાઈ રહી છે. તો આ બાબતે ઓક્સિજન સપ્લાયને લઈને દિલ્હી હાઈકોર્ટ લાલચોળ છે. દિલ્હી હાઈકોર્ટે દ્વારા આજે શનિવારના રોજ કહેવામાં આવ્યું More..\nઅરે બાપ રે… વર્લ્ડ ચેમ્પિયનનું આવું કેવું સેલિબ્રેશન, વીડિયો જોઈને લોકોએ કહ્યું… “છી છી છી… સાવ આવું કરવાનું ??”\nદુબઈમાં બોપલની દીકરીને થયો કડવો અનુભવ, નવ કરોડ અને મર્સિડીઝ ન આપી તો શરીર સુખ…\n9:32 am August 7, 2021 Shah Jina Comments Off on દુબઈમાં બોપલની દીકરીને થયો કડવો અનુભવ, નવ કરોડ અને મર્સિડીઝ ન આપી તો શરીર સુખ…


આ કારણે ખૂબ ચર્ચા માં રહ્યા હતા મહેશ ભટ્ટ આખી દુનિયા ની સામે થઈ ગયા હતા બદનામ જાણો શુ કર્યું હતું એમને જાણો – Gujarat News24\nHome/bolliwood/આ કારણે ખૂબ ચર્ચા માં રહ્યા હતા મહેશ ભટ્ટ આખી દુનિયા ની સામે થઈ ગયા હતા બદનામ જાણો શુ કર્યું હતું એમને જાણો\nbhai bhai January 27, 2021\tbolliwood Leaveacomment 264 Views\nબોલીવુડ માં હંમેશા એવું કંઇક ને કંઇક થતું જ રહે છે, જેના કારણે ફિલ્મી દુનિયા ના લોકો ચર્ચા માં બની રહે છે. ક્યારેક ક્યારેક અમુક એવી કહાનીઓ સામે આવે છે, જેને જાણીને હેરાની તો થાય જ છે, સાથે જ એના પર વિશ્વાસ કરવો પણ ખુબ જ મુશ્કેલ થઇ જાય છે. એવું પહેલા પણ ઘણી વાર થયું છે. જયારે જયારે ફિલ્મી દુનિયા ના પરદા ની પાછળ ની કહાની લોકો ની સામે આવે તો સાંભળવા વાળા હેરાન રહી જાય. એક વાર ફરીથી એવી જ એક કહાની સામે આવી છે. તો ચાલો જાણી લઈએ એ કહાની વિશે.\nઆ કહાની એક પિતા ની છે જે એમની જ છોકરી સાથે લગ્ન કરવા માંગતા હતા. આ કહાની છે બોલીવુડ ના મશહુર ભટ્ટ પરિવાર ની. પોતાની કળા ને લઈને પરિપૂર્ણ મહેશ ભટ્ટ ને ફિલ્મ ફેયર નો એવોર્ડ પણ મળ્યો છે. મહેશ ભટ્ટ ને બોલીવુડ ના ફેમસ અને સફળ નિર્દેશક માં ગણવામાં આવે છે અને તે આ વાત ને એમની ફિલ્મો દ્વારા ઘણી વાર સાબિત પણ કરી ચુક્યા છે. મહેશ ભટ્ટ એક ફેમસ નિર્માતા-નિર્દેશક છે, જે ક્યારેક ફિલ્મો ને લઈ ને ચર્ચા માં રહેતા હતા, આજકાલ સુશાંત કેસ માં ચર્ચા માં આવી ગયા છે. જોકે એવું નથી કે મહેશ ભટ્ટ ના જીવન નો આ પહેલો વિવાદ છે જેમનું નામ આટલી વાર સામે આવ્યો છે.\nપુત્રી ની સાથે કર્યું લિપ લોક.90 ના દશક માં એક ફિલ્મ મેગેઝીન માટે મહેશ ભટ્ટ પોતાની પુત્રી પૂજા ની સાથે લિપ લોક કર્યું હતું. આ ફોટો ઈન્ડસ્ટ્રી માં હંગામો મચાવી દીધો હતો. જ્યારે આ ફોટો સામે આવ્યો તો મહેશ ભટ્ટ ની ઘણી અલોચના કરવા માં આવી. મહેશ અહીંયા જ ન રોકાયા એમણે કીધું કે જો પૂજા એમની પુત્રી નહોત તો એમના થી લગ્ન કરી લેત. આ બધી વાતો થી મહેશ ભટ્ટ નું નામ જબરજસ્ત ખબરો માં આવી ગયું હતું.\nનશા ની લત લાગી ગઇ હતી મહેશ ભટ્ટ ને.મહેશ ભટ્ટ સ્ત્રીઓ ને લઈ ને શું વિચારે છે અથવા તો પછી કયા ઉંમર ની છોકરી સાથે કેવા સંબંધ હોય છે આ વાત કોઈ ને સમજ માં નથી આવતી. જે છોકરી ને એ પોતાની પુત્રી બતાવે છે એમના થી ચોંટી જાય છે. એમના આ વ્યવહાર પર હંમેશા સવાલ ઉભા કરવા માં આવ્યા. માત્ર આટલું જ નહીં પોતાના નશા ની લત ના કારણે પણ એ ખબરો માં રહી ચૂક્યા છે. મહેશ ભટ્ટે એક જમાના માં નશા ની ટેવ પડી ગઈ હતી. એમણે પોતે આ વાત નો સ્વીકાર કર્યો હતો એમને નશા ની ટેવ પડી ગઈ હતી, પરંતુ પુત્રી શાહિન ના જન્મ પછી એનાથી દુર થઈ ગયા.\nકંગના રાણાવત ની સાથે થયો વિવાદ.મહેશ ભટ્ટ નું નામ કંગના રાણાવત થી પણ જોડાયો પરંતુ વિવાદો ના રૂપ માં. કંગના ની બહેન રંગોલી ચંદેલ એ મહેશ ભટ્ટ પર આરોપ લગાવ્યા હતા કે 2006 મા ફિલ્મ ‘વૉ લમ્હે’ ના સ્ક્રિનિંગ ના સમયે એમણે કંગના ની સાથે ઘણું ખરાબ વ્યવહાર કર્યો હતો. આટલું જ નહી રંગોલી એ આરોપ લગાવ્યો કે મહેશ ભટ્ટ કંગના ઉપર એમનો બૂટ પણ ફેંક્યો હતો. એના પછી કંગના અને મહેશ મા હંમેશા માટે અનબન થઈ ગઈ. અહીંયા સુધી કે કંગના ના ગુસ્સા નો શિકાર ઘણીવાર આલિયા ભટ્ટ પણ થઈ જાય છે.\nસુશાંત ના કેસ માં જોડાઈ રહ્યું છે નામ.મહેશ ભટ્ટ નું નામ સુશાંત ના નિધન પછી તરત જ વિવાદો માં આવ્યું હતું. 14 જૂને સુશાંત ના નિધન પછી નહેશ ભટ્ટ એ કંકાલ નો ફોટો શેર કર્યો હતો. આ ફોટો ની સાથે મહેશ ભટ્ટે લખ્યું – મરતો માણસ અજીબ વાતો ના વિશે વિચારે છે, અને એટલા માટે આપણે બધા અહિયાં છીએ, શું આપણે બધા મરતા માણસો છે? આ ટૈડ વિલિયમ નો કોટ છે પરંતુ લોકો એ એમને લાપરવાહ માનીને ઘણી ખરાબ રીતે ટ્રોલ કર્યું. સુશાંત ના નિધન માં અત્યારે પણ લોકો ના નિશાના પર છે એકવાર ફરી આવી વાત થી બહાર નીકળવા માં એમને ઘણો સમય લાગશે.\nસુશાંત સિંહ રાજપૂતની આત્મહત્યાના કેસમાં મુંબઈ પોલીસ આવનારા દિવસોમાં ફિલ્મમેકર મહેશ ભટ્ટનું નિવેદન નોંધશે. પૂછતાછ માટે મહેશ ભટ્ટને સમન્સ આપવામાં આવ્યું છે. જાણકારી અનુસાર મહેશ ભટ્ટ આજે અથવા આવતીકાલે પોતાનું નિવેદન નોંધાવી શકે છે. તેને લઈને મહારાષ્ટ્રના ગૃહ મંત્રી અનિલ દેશમુખે પણ સમન્સની વાત કહી હતી. અનિલ દેશમુખે કહ્યું હતું કે, ભટ્ટ ઉપરાંત નિર્માતા ડાયરેક્ટર કરણ જોહરના તેની કંપનીના સીઈઓને પણ નિવેદન નોંધાવવા માટે કહેવામાં આવ્યું છે અને જો જરૂરી લાગશે તો કરણ જોહરને પણ બોલાવવામાં આવશે.\nતેમણે પત્રકારોને કહ્યું કે, ‘મહેશ ભટ્ટ એક અથવા બે દિવસમાં પોતાનું નિવેદન નોંધાવશે. મંત્રીએ કહ્યું કે, એક્ટ્રેસ કંગના રનૌતને પણ સમન્સ મોકલવામાં આવ્યું છે, તેને પોતાનું નિવેદન નોંધાવવા માટે કહેવામાં આવ્યું છે. પોલીસ અનુસાર, કંપની હાલમાં મનાલીમાં છે.\nPrevious જો તમે પણ આ5વસ્તુઓને રાખો છો ફ્રીજમાં તો થઈ જાઓ સાવધાન તેના સેવનથી થઈ શકે છે શરીરને નુકશાન\nNext બે વાર લગ્ન કર્યા બંને પતિઓને છોડી હવે આ આલિશાન ઘર રહે છે આ અભિનેત્રી


વડોદરા : એમ,.એસ,યુંનિવર્સીટીની સિન્ડિકેટની ચૂંટણીમાં ભાજપ પ્રેરિત પેનલનો બિનહરીફ વિજય\nભાજપ તરફી બે જૂથો વચ્ચે સમાધાન થયા બાદ સિન્ડિકેટની મોટાભાગની બેઠકો બિનહરીફ\nવડોદરા : એમ, એસ, યુનિવર્સીટીમાં સિન્ડિકેટની ચૂંટણીમાં ભાજપ પ્રેરિત પેનલનો બિનહરીફ વિજય થયો છે જેને પગલે વિજેતાઓએ ફટાકડા ફોડીને ઉજવણી કરી હતી. ભાજપ તરફી બે જૂથો વચ્ચે સમાધાન થયા બાદ સિન્ડિકેટની મોટાભાગની બેઠકો બિનહરીફ થઈ છે. જોકે, ટીચર્સ કેટેગરીની ચાર બેઠકો માટે ભાજપના ચાર ઉમેદવારો ઉપરાંત ટેકનોલોજી ફેકલ્ટીના અધ્યાપક અને કોંગ્રેસ તરફી જૂથના સેનેટ સભ્ય નિકુલ પટેલે ઉમેદવારી નોંધાવતા ચૂંટણી યોજવી પડી હતી. પરંતુ ચાલુ વર્ષે યોજાયેલી ચુંટણીમાં એક પ્રથા તુટી છે. દર વર્ષે તમામ મતદારો સાથે વિદ્યાર્થી નેતાઓ યુનિવર્સિટી જનરલ સેક્રેટરી અને વાઇસ પ્રેસીડેન્ટ પણ મત આપતા હોય છે. પરંતુ કોરોનાને કારણે ગતવર્ષે યુનિવર્સિટી બંધ રાખવી પડે તેવી સ્થિતી સર્જાઇ હતી.\nદરમિયાન વિદ્યાર્થી સંઘની ચૂંટણી યોજાઇ ન હોવાના કારણે યુજીએસ અને વીપીની પોસ્ટ ખાલી છે. એટલે ગુરૂવારે યોજાયેલી સિન્ડિકેટની ચુંટણીમાં વિદ્યાર્થી નેતાઓ તેમનો મત આપી શક્યા નથી.


મલેશિયાનું માનવું છે કે, MH-370 “આત્મઘાતી પાયલોટ દ્વારા કરાયેલી સામૂહિક હત્યા” : ઓસ્ટ્રેલિયન પૂર્વ પીએમ - Gujarat Today\nમલેશિયાનું માનવું છે કે, MH-370 “આત્મઘાતી પાયલોટ દ્વારા કરાયેલી સામૂહિક હત્યા” : ઓસ્ટ્રેલિયન પૂર્વ પીએમ\nઓસ્ટ્રેલિયાના પૂર્વ વડાપ્રધાન ટોની અબોટે એક મલેશિયનાના ગુમ થયેલા મુસાફરો ભરેલા વિમાનને લઈને હચમચાવી નાખે તેવો દાવો કર્યો છે. તેમણે કહ્યું છે કે, મલેશિયાના વિમાન એમએચ-૩૭૦ વિમાનના પાઈલટે જાણી જોઈને તેને ગાયબ કરી નાખ્યું હતું. તેમણે દાવો કર્યો છે કે, કપ્તાન આત્મઘાતી હતો જેને ફ્લાઈટમાં સવાર તમામ લોકોને મોતને ઘાટ ઉતારી દીધા હતાં. જો કે ટોની અબોટે આ દાવાને સાબિત્ કરી શકે તેવા કોઈ જ પુરાવા રજુ કર્યા નહોતા. ઓસ્ટ્રેલિયાના પૂર્વ વડાપ્રધાને આ દાવો મલેશિયાના ટોપ લેવલના અધિકારીઓને ટાંકીને કર્યો હતો. મલેશિયાની એરલાઈન એમએચ-૩૭૦ માર્ચ ૮, ૨૦૧૪ના રોજ ગાયબ થઈ ગઈ હતી. જેમાં ૨૩૯ લોકો સવાર હતાં. જેમાં મોટા ભાગના ચીનના મુસાફરો હતા જે કુઆલાલુમ્પુરથી બેઈજીંગ જઈ રહ્યાં હતાં. હિંદ મહાસાગરમાં લગભગ ૧.૨૦ લાખ ચોરસ કિલોમીટરમાં દિવસ રાત મહિનાઓ સુધી અનેક દેશો દ્વારા તપાસ ચલાવ્યા બાદ પણ આ વિમાનનો કોઈ જ અતોપતો હાથ લાગ્યો નહોતો. આ સર્ચ અભિયાન ત્રણ વર્ષ સુધી ૨૦૧૭ સુધી ચલાવવામાં આવ્યું હતું, જે અત્યાર સુધીની એવિએશન ઈન્ડસ્ટ્રીનું સૌથી મોટું સર્ચ ઓપરેશન છે. પરંતુ હજી સુધી આ જહાંજનો કોઈ જ અતોપતો લાગ્યો નથી.\nઆ વિમાન ગાયબ થવા પાછળ અનેક થિયરી સામે આવી હતી. હવે વિમાનના પાયલટ જહારી અહમદ શાહને લઈને ઓસ્ટ્રેલિયાના પૂર્વ વડાપ્રધાન ટૉની અબોટે જે થિયરી રજુ કરી છે તેને લઈને સૌકોઈ હેરાન છે.\nએક ડોક્યૂમેન્ટ્રી સાથેની વાતચીતમાં ઍબોટે કહ્યું હતું કે, તેમને મલેશિયાનું વિમાન ગાયબ થયાના એક મહિનાની અંદર જ એ જણાવી દેવામાં આવ્યું હતું કે, સંભવતઃ આ વિમાનને ખુદ તેના પાયલટે જ જાણી જોઈને ડુબાડી દીધું હતું. મલેશિયાની સરકારના ટોચના લેવલના અધિકારીઓના જણાવ્યા પ્રમાણે પાયલટે આત્મહત્યા કરી અને સાથો સાથ વિમાનમાં સવાર તમામ મુસાફરોના નરસંહારાનું પણ કારણ બન્યો.\nPreviousમોદી સરકારે નવા CVC અને CICની નિમણૂંક કરી, પસંદગી પ્રક્રિયા સામે ઊભા થઈ રહ્યા છે પ્રશ્નો\nNextNPR નહીં લાગુ કરનારા રાજ્ય ૫૬ ઇંચનો દમ જુએ, આ રાજ્યોમાં રાષ્ટ્રપતિ શાસન લગાવી શકાય છે\nલદ્દાખમાં રસ્તાની યોજના દ્વારા ભારતે પોતાના જ ચહેરા પર તમાચો માર્યો : ચીન\nઅમે સીરિયામાં યુદ્ધ ગુનેગારોને જવાબદાર ઠેરવવાના પ્રયત્નોને ટેકો આપવાનું ચાલુ રાખીશું : કતારના અમીર\nઅમેરિકામાં મુસ્લિમ ઉગ્રવાદીઓની તુલનામાં યહુદી આતંકવાદીઓની સંખ્યા વધુ : રિપોર્ટ